No.1825 Saturday, June 9, 2018 | 7Day Daily - ၇ ရက် နေ့စဉ် သတင်းစာ\nHome » Issue » No.1825 Saturday, June 9, 2018\nNo.1825 Saturday, June 9, 2018\n၁၃၈၀ ခုနှစ်၊ နယုန်လပြည့်ကျော် ၁၁ ရက် (စနေ၊ ဇွန် ၉၊ ၂၀၁၈)\nခွဲစိတ်ပါရဂူ ဒုဗိုလ်မှူးကြီး ဓားထိုးခံရမှု ကျူးလွန်သူ လူငယ်ခုနစ်ဦးကို ဖမ်းမိ\nမန္တလေးတိုင်းဒေသကြီး ပြင်ဦးလွင်မြို့ရှိ တပ်မတော်ဆေး ရုံတွင် တာဝန်ထမ်းဆောင်နေ သည့် ခွဲစိတ်ပါရဂူ ဒုဗိုလ်မှူးကြီး တစ်ဦး ဓားထိုးခံရမှုနှင့် ပတ်သက် ၍ ကျူးလွန်သူ လူငယ်ခုနစ်ဦးကို ဖမ်းမိထားကြောင်း တိုင်းရဲတပ် ဖွဲ့ တာဝန်ရှိသူတစ်ဦးက ပြော သည်။\nကလေးသူငယ်ဘဝကို ကာကွယ်နိုင်မှုစစ်တမ်းတွင် မြန်မာ အဆင့် (၁၀၇)၌ ရပ်တည်\nကလေးသူငယ်ဘဝကို ကာကွယ်နိုင်မှုအဆင့်တွင် နိုင်ငံ ပေါင်း ၁၇၅ နိုင်ငံ၌ မြန်မာနိုင်ငံက အဆင့် (၁၀၇)ဖြင့် ရပ်တည်နေ ကြောင်း ဇွန်လ ၁ ရက်တွင် Save the Children က ထုတ်ပြန်ခဲ့ သော End of Childhood Report 2018 စစ်တမ်း၌ ဖော်ပြထားသည်။\nဒေါ်အောင်ဆန်းစုကြည်နှင့်NHK သတင်းဌာန တွေ့ဆုံမေးမြန်းမှု\nပြီးခဲ့သည့်ရက်ပိုင်းက နိုင်ငံတော်၏အတိုင်ပင်ခံပုဂ္ဂိုလ် ဒေါ်အောင်ဆန်းစုကြည်ကို ဂျပန်သတင်းဌာန NHK က နေပြည်တော်ကိုသွားရောက်ပြီး တွေ့ဆုံမေးမြန်းမှုပြုလုပ်ခဲ့သည်။ အဆိုပါ တွေ့ဆုံမေးမြန်း မှုအပြည့်အစုံကို7DAYNEWSစာဖတ်ပရိသတ်ကြီးဖတ်ရူနိုင်အောင်ဘာသာပြန်ပြီးတင်ဆက်ပေးလိုက်ပါသည်။\nအချစ်ရေးကောလာဟလတွေကို တုံ့ပြန်ဖြေရှင်းလိုက်တဲ့ မိုးစက်ဝိုင်\nအချစ်ရေးနှင့်ပတ်သက် ၍ အဆိုတော်တစ်ဦးနှင့် ကော လာဟလများစွာ ထွက်ပေါ်ခဲ့ သော်လည်း ယင်းသတင်းများ မဟုတ်မှန်ဘဲ အချိန်တန်ပါက အသိပေးပြောကြားမည်ဟု မော် ဒယ်သရုပ်ဆောင် မိုးစက်ဝိုင်က ပြောကြားသည်။\nခင်ဦးမြို့နယ်ရှိမူလတန်းကျောင်းတွင် နံရံနှင့် ကြမ်းခင်းများ အက်ကွဲ၍ ဆောက်လုပ်ရေး ကုမ္ပဏီနှင့် ပတ်သက်သူများကို အမည်ပျက် စာရင်းသွင်းသင့်ဟုဆို\nခင်ဦးမြို့နယ် သက်ပေး ကျေးရွာအုပ်စု တာတိုင်ကျေးရွာ ရှိ မူလတန်းကျောင်းတွင် အက် ကွဲကြောင်းများဖြစ်ပေါ်ခြင်းနှင့် ပတ်သက်၍ ဆောက်လုပ်ရေး ကုမ္ပဏီနှင့် ပါဝင်ပတ်သက်သူများ ကိုအမည်ပျက်စာရင်းသွင်း ကြေညာသင့်ကြောင်း စစ်ကိုင်း တိုင်းလွှတ်တော်ပို့ဆောင်ဆက် သွယ်ရေးနှင့် ဆောက်လုပ်ရေး ဆိုင်ရာကော်မတီ ဥက္ကဋ္ဌ ဦးဝဏ္ဏ ကပြောသည်။\nအိတ်ခ်ျအိုင်ဗီ ကာကွယ်ဆေးကို ၂၀၁၉ တွင် လူသားဖြင့် စတင်စမ်းသပ်မည်\nHIV ဗိုင်းရပ်စ်ပျံ့နှံ့မှု တိုက်ဖျက်ရေးနိုင်ငံတကာ၏ ကြိုးပမ်းမှု တစ်စိတ်တစ်ပိုင်းအနေဖြင့် စမ်းသပ်ဆဲ HIV ကာကွယ်ဆေးကို လူသားများဖြင့် စမ်းသပ်မှု ၂၀၁၉ ဒုတိယနှစ်ဝက်တွင် စတင်ရန်စီစဉ် ထားသည်။\nရန်ကုန်တိုင်းအတွင်း ဆိုင်ကယ်စီးနင်းမှုများကို ထိန်းချုပ်ကန့်သတ်ရန် စီမံချက်ရေးဆွဲဆောင်ရွက်မည်\nရန်ကုန်တိုင်းဒေသကြီး အတွင်း မော်တော်ဆိုင်ကယ်စီး နင်းမှုများကို ထိန်းချုပ်ကန့်သတ် ရန် စီမံချက်ရေးဆွဲဆောင်ရွက် မည်ဟု လျှပ်စစ်၊ စက်မှုလက်မှုနှင့် လမ်းပန်းဆက်သွယ်ရေးဝန်ကြီး ဒေါ်နီလာကျော်က ပြောသည်။\nမဆန်းလှဟုဆိုနိုင်ငြား ‘ဖယ်’ထား၍မရသော . . .\n(၁) မိုးဦးဝင်ခါစ တစ်ညနေခင်း . . .။ သဲသဲမဲမဲ ရွာချလိုက်သော မိုးကြောင့် နီးရာ လက်ဖက်ရည် ဆိုင်ထဲ ဝင်ခိုနေခဲ့ရ၏။ လေပါပါ သောမိုးသည် ဆိုင်အတွင်းပိုင်း ကျကျ စားပွဲအထိ မှုန်မှုန်မွှားမွှား လာတို့ထိသွားသည်။ လက်ဖက် ရည်များနေပြီမို့ မသောက်ချင်ဘဲ မှာထားသော Sting အနီပုလင်း မှာ ရေခဲမှုန်တို့ ကပ်တွဲခိုလျက်။ ဟော. . . မီးပြတ်သွားသည်ပဲ။ ငေးလက်စ စကိုင်းနက်ရုပ်ရှင် ဆီကနေ ဆိုင်ပြင်ကို ကြည့်မိ သည်။ လမ်းမကြီးဘေး မီးပွိုင့် လမ်းဆုံနား ဖြစ်သော်လည်း တဝေါဝေါမောင်းနေသည့် ကား များမှလွဲ၍ လမ်းပေါ်မှာ၊ ပလက် ဖောင်းပေါ်မှာ လူတစ်ဦး၊ နှစ်ဦးပဲ ထီးဆောင်းလျှောက်သွားနေ သည်။ လမ်းဆုံလမ်းခွ လမ်းမကြီး မို့ ပလက်ဖောင်းခင်းဈေးသည် တွေ များလှသော်ငြား သည်နေ့ တော့ ဈေးဗန်းတစ်ဗန်းပင်မရှိ။ မမြင်ရ။ လမ်းမကြီးဟိုဘက်က ဟွန်ဒေးကားရှိုးရွမ်းကြီးကတော့ ‘ဟည်း’ထနေပါ၏။ သူနှင့်ကန့် လန့်ဖြတ်လမ်းမကပ်ခြားနေသော ၂၄ နာရီ စီးတီးမတ်ကိုတော့ သည်စားပွဲကနေ မမြင်ရ။\nဂန္ဒီခန်းမကို မြို့ပြအမွေအနှစ်စာရင်းဝင် ရှေးဟောင်းအဆောက်အအုံအဖြစ် သတ်မှတ်\nနှစ် ၁၀၀ ကျော်သက် တမ်းရှိသည့် ဂန္ဒီခန်းမကို ရန်ကုန် မြို့တော်စည်ပင်သာယာရေးက မြို့ပြအမွေအနှစ် စာရင်းဝင် ရှေး ဟောင်းလက်ရာ အဆောက်အအုံ အဖြစ် သတ်မှတ်ခဲ့သည်။\nမလေးရှားတွင် တရားမ၀င်နိုင်ငံခြားသားအလုပ်သမားအရေးကိုင်တွယ်နေ၍ သတိထားရန် မြန်မာသံရုံး သတိပေး\nမလေးရှားအစိုးရသည်တရားမ၀င်အလုပ်သမားများ ငှားရမ်းခြင်းအစီအစဉ်ကို ဇွန်လကုန်တွင် ခွင့်ပြုမည် မဟုတ်ကြောင်းနှင့်တရားမ၀င် နိုင်ငံခြားသားအလုပ်သမားများ ဖမ်းဆီးရေးလုပ်ငန်း စီမံချက်ကို စတင်ချမှတ်ဆောင်ရွက်နေကြောင်း မလေးရှားနိုင်ငံဆိုင်ရာ မြန်မာသံရုံးက မြန်မာလုပ်သားများအား သတိပေးချက်ထုတ်ပြန်သည်။\nကချင်စစ်ပွဲ ခုနစ်နှစ်ပြည့်အထိမ်းအမှတ် ဆုတောင်းပွဲ မြစ်ကြီးနား၌ ယနေ့ပြုလုပ်မည်\nစစ်ဘေးရှောင်များပူးပေါင်းပါဝင်မည့် ကချင်ဒေသစစ်ပွဲခုနစ်နှစ်ပြည့်အထိမ်းအမှတ်ဆုတောင်းပွဲကို မြစ်ကြီးနားမြို့မနောကွင်း၌ ဇွန်လ ၉ ရက်(ယနေ့)တွင် ပြုလုပ်မည်ဟုဆုတောင်းပွဲ ကျင်းပရေး တာဝန်ခံဆောင်ရွက်နေသူ မဆိုင်းနူးပန်ကပြောသည်။\nအမျိုးသားလုံခြုံရေး၊ နိုင်ငံတကာဆက်ဆံရေးနှင့်ပတ်သက်၍ နိုင်ငံ့ခေါင်းဆောင်များ သမ္မတအိမ်တော်၌ တွေ့ဆုံဆွေးနွေး\nရခိုင်ပြည်နယ်အရေးအပါအ၀င် အမျိုးသားလုံခြုံရေးနှင့် နိုင်ငံတကာဆက်ဆံရေး အခြေအနေများကို နိုင်ငံတော်သမ္မတအိမ်တော်၌ ယမန်နေ့ (ဇွန်လ ၈ ရက်) တွင် နိုင်ငံ့ ခေါင်းဆောင်များအစည်းအဝေး ပြုလုပ်ကြောင်း နိုင်ငံတော်သမ္မတရုံးက ထုတ်ပြန်ကြေညာသည်။\nဒေါ်အောင်ဆန်းစုကြည်၏ ဝမ်းကွဲအစ်ကို ဒေါက်တာစိန်ဝင်းဦးဆောင်သော ညွန့်ပေါင်းအစိုးရကို မတရားအသင်းမှ ပယ်ဖျက်\nဒေါ်အောင်ဆန်းစုကြည်၏ ဝမ်းကွဲအစ်ကို တော်စပ်သူဒေါက်တာစိန်ဝင်း ဦးဆောင်သောပြည်ထောင်စုမြန်မာနိုင်ငံ အမျိုးသားညွန့်ပေါင်းအစိုးရ (NCGUB) ကို မတရားအသင်းအဖြစ်မှ ပယ်ဖျက်ပြီး ယင်းအဖွဲ့ဝင်များကို လည်း အကြမ်းဖက်သူများအဖြစ်မှ ပယ်ဖျက်ခဲ့ကြောင်း ပြည်ထဲရေးဝန်ကြီးဌာနက ယမန်နေ့ညတွင် ထုတ်ပြန်သည်။\nဆောမြို့တွင် ကျောင်းဆင်းချိန်အိမ်ပြန်သည့် ကလေးငယ်ခြောက်ဦးနှင့် အမျိုးသမီးတစ်ဦး တောင်ကျရေနှင့် မျောပါ၊ သုံးဦးပျောက်ဆုံးနေ\nမကွေးတိုင်း၊ ဆောမြို့တွင် ညနေကျောင်းဆင်းချိန်အိမ်ပြန်သည့် ကလေးငယ်ခြောက်ဦးနငှ့်အမျိုးသမီးတစဉ်ီး တောငက်ျရေနှင့် မျောပါပြီး သုံးဦးပျောက်ဆုံးနေ၍ ဒေသခံများနှင့်တာဝန်ရှိသူများက ရှာဖွေကယ်ဆယ်ရေးဆောင်ရွက်နေသည်။\nမြန်မာ့ဂီတ သမိုင်းကို လေ့လာနိုင်မည့် မြန်မာတေးသီချင်း ပုဒ်ရေ ၁,ဝ၀၀ စုစည်းမှုမိတ်ဆက်\nမြန်မာ့ဂီတသမိုင်းကို လေ့လာမည့်သူများအား ရည် ရွယ်၍ ဂီတရတနာ မြန်မာ့ဂီတ တေးသီချင်း အပုဒ် ၁,၀၀၀ စု စည်းမှု ပရောဂျက် ပြုလုပ်ခဲ့ ကြောင်း ဓီရာမိုရ်က ပြောသည်။\nရခိုင်ပြည်နယ် ပဋိပက္ခများ ဖြေရှင်းရာတွင် ပြည်ပကူညီမှုများရယူရန် ဆန္ဒရှိဟု ဒေါ်အောင်ဆန်းစုကြည်ပြော\nရခိုင်ပြည်နယ် ပဋိပက္ခများ ဖြေရှင်းရန် နိုင်ငံခြားဥပဒေအကြံပေးများ အပါအဝင် ပြည်ပ အကူအညီများ ကို ရယူရန် ဆန္ဒရှိကြောင်း မြန်မာအစိုးရခေါင်းဆောင် ဒေါ်အောင်ဆန်းစုကြည်က ပြောကြားသည်။\nထီးခီးနယ်စပ်ဂိတ်တွင် အစိုးရနှင့် KNU တပ်ဖွဲ့ဝင်အချို့ အဂတိလိုက်စားကြောင်း တိုင်ကြားမှုအပေါ် စုံစမ်းစစ်ဆေးရေးအဖွဲ့ဖွဲ့၍စစ်ဆေး\nထီးခီးနယ်စပ်ဂိတ်ရှိ တာဝန်ကျ အစိုးရအရာရှိ အချို့ နှင့် KNU တပ်ဖွဲ့ဝင် အချို့ပူး ပေါင်း၍ အဂတိလိုက်စားမှုပြုလုပ် နေကြောင်း နိုင်ငံတော်သမ္မတထံ တိုင်ကြားမှုအပေါ်ယင်းဒေသရှိ ၎င်းတို့ တပ်ဖွဲ့ဝင်များပါဝင် ကြောင်း စစ်ဆေးပေါ်ပေါက်ပါက အရေးယူမည်ဟု KNU တပ်မဟာ (၄) မြိတ်-ထားဝယ်ခရိုင် ဥက္ကဋ္ဌ စောဆာပိတုက ပြောသည်။\nနိုင်ငံခြားရင်းနှီးမြှုပ်နှံမှုများအပေါ် အဆိုးမမြင်ရန် ဥရောပကုန်သည်ကြီးများအသင်းအမှုဆောင် ပြောကြား\nမြန်မာပြည်သူ များအနေဖြင့် နိုင်ငံခြားရင်းနှီးမြှုပ် နှံမှု လုပ်ငန်းများအပေါ် အဆိုးမ မြင်ရန် လိုအပ်ပြီး လုပ်ငန်းတိုင်း သည် တိုင်းပြည်၏သယံဇာတ လာယူခြင်းနှင့် ခေါင်းပုံဖြတ် အမြတ်လာထုတ်ခြင်း မဟုတ်ကြောင်း မြန်မာနိုင်ငံဆိုင်ရာ ဥရောပကုန်သည်ကြီးများအသင်း အမ\nချင်းရွှေဟော်−လားရှိုး အမြန်လမ်း၊ ရထားလမ်းနှင့် ကွမ်းလုံတံတား အကောင်အထည်ဖော်ရေး ဆွေးနွေး\nကွမ်းလုံတံတားဆောက် လုပ်ရေးနှင့် ချင်းရွှေဟော်-လားရှိုး အမြန်လမ်းနှင့် ရထားလမ်း ဖောက်လုပ်ရေး မြန်မာနိုင်ငံနှင့် ပူးပေါင်း ဆောင်ရွက်ရန်လင်းချင်း အုပ်ချုပ်ရေးဒေသ ကွန်မြူနစ်ပါ တီ အတွင်းရေးမှူး မစ္စတာရန် ဟောင်ဒုံက မြန်မာနိုင်ငံကုန်သည် စက်မှုအသင်းချုပ်နှင့်\nဆက်သွယ်ရေးပုဒ်မဖြင့် အမှုဖွင့်ခံရသည့် လွှတ်တော်အမတ် ရဲစခန်းသို့ သွားရောက်အဖမ်းခံရာ အာမခံဖြင့် ပြန်လွှတ်\nဆက်သွယ်ရေးဥပ ဒေပုဒ်မ ၆၆(ဃ) ဖြင့် အမှုဖွင့်ခံ ထားရသည့် ရမ်းဗြဲမဲဆန္ဒနယ် ပြည်နယ်လွှတ်တော် ကိုယ်စား လှယ် ဦးသန်းမောင်ဦးသည် ဇွန်လ ၈ ရက်က စစ်တွေမြို့အမှတ်(၁) ရဲစခန်းသို့ သွားရောက်အဖမ်းခံခဲ့ ရာ ၎င်းကို အာမခံဖြင့် ပြန်လွှတ် ပေးခဲ့သည်။\nမွန်ပြည်နယ်တွင် တက္ကသိုလ်ဝင်စာမေးပွဲအမှတ်စာရင်းများ စတင်ထုတ်ပေး\nမွန်ပြည်နယ်တွင် ၂၀၁၈ တက္ကသိုလ်ဝင်စာမေးပွဲ အမှတ်စာ ရင်းများကို ဇွန်လ ၆ ရက်ကစတင် ထုတ်ပေးနေကြောင်း မြန်မာနိုင်ငံ စာစစ်ဦးစီးဌာန ဒုတိယညွှန်ကြားရေးမှူး ဒေါက်တာ သိန်းဇံက ပြောသည်။\nမကွေးမြို့တွင် လေကြောင်းလိုင်း ပြန်လည်ပြေးဆွဲသင့်ဟု ဆို\n၂၀၀၆ ကတည်းက ရပ်နားထားသည့် မကွေးမြို့ လေ ကြောင်းလိုင်းကို တစ်ပတ်လျှင် အနည်းဆုံး နှစ်ကြိမ် ဆင်းသက်ရန် ပြန်လည်အကောင်အထည်ဖော်ရေး တင်ပြထားသော်လည်း မကွေးတိုင်းအစိုးရနှင့် ပို့ဆောင် ဆက်သွယ်ရေး ၀န်ကြီးဌာနက အကြောင်းပြန်ကြားခြင်းမရှိသေး ဟု မြန်မာနိုင်ငံဟိုတ\nမွန်လွှတ်တော်တွင် သဘောထားကွဲလွဲခဲ့သည့် မွန်ပြည်နယ်ကိုယ်စားပြုအလံကို ရွေးချယ်အတည်ပြု\nမွန်ပြည်နယ် ကိုယ် စားပြုအလံတစ်ခု သတ်မှတ်ရာ တွင် အသုံးပြုမည့် အရောင်နှင့် ပတ်သက်၍ မွန်ပြည်နယ်လွှတ် တော်၌ သဘောထားကွဲလွဲပြီး ယမန်နေ့ လွှတ်တော်အစည်းအ ဝေးတွင် အနီရောင်အောက်ခံ၌ ရွှေဟင်္သာရုပ်ပုံပါဝင်သော အလံ ပုံစံကို ရွေးချယ်သတ်မှတ်အတည် ပြုခဲ့သည်။\n၂၁ ရာစုပင်လုံအစည်းအဝေး ဇွန်လ ၃၀ရက်တွင် ကျင်းပရန် သင့်၊ မသင့် အပစ်ရပ်အဖွဲ့ ထိပ်သီးခေါင်းဆောင်များ ဆွေးနွေးမည်\nအစိုးရနှင့် အပစ်ရပ် အဖွဲ့ ကိုယ်စားလှယ်များအကြား ဆွေးနွေးထားသည့် ဇွန် ၃၀ ရက် တွင် ပြည်ထောင်စုငြိမ်းချမ်းရေး ညီလာခံ- ၂၁ ရာစုပင်လုံ တတိယ အစည်းအဝေးကျင်းပရေး ဖြစ်နိုင်၊ မဖြစ်နိုင် အပစ်ရပ်အဖွဲ့ထိပ်သီး ခေါင်းဆောင်များ၏ အစည်း အဝေး၌ ဆုံးဖြတ်မည်ဟု ချင်းအမျိုးသားတပ်ဦး(CNF)ဒုဥက္ကဋ္ဌဒေါက်တာဆ လိုင်းလျန်မှုန်းဆာ ခေါင်းက ပြောသည်။\nကျော်စောသတင်းထွက်သူများအား အဂတိတိုက်ဖျက်ရေးကော်မရှင်က စစ်ဆေးနိုင်သည့်အချက် လွှတ်တော်နှစ်ရပ်အတည်ပြု\nအဂတိလိုက်စား မှု တိုက်ဖျက်ရေးကော်မရှင်က ကျော်စောသတင်းထွက်သူများ ကို စစ်ဆေးနိုင်သည့်အချက်ပါဝင် သော ဥပဒေကြမ်းကို ပြည်သူ့ လွှတ်တော်က အတည်ပြုခဲ့သည်။\nဘယ်လ်ဂျီယံ ရွှေရောင်မျိုးဆက်အနေဖြင့် ဆုဖလားများ ကိုင်မြှောက်မည့် အခွင့်အရေးရှိဟု ဟာဇက်ပြော\nအင်္ဂလန်ရွှေရောင် မျိုးဆက်အနေဖြင့် အောင်မြင်မှု ဆွတ်ခူးရန် ပျက်ကွက်ခဲ့သော် လည်း ဘယ်လ်ဂျီယံ ရွှေရောင်မျိုး ဆက်အနေဖြင့် ဆုဖလားများကိုင် မြှောက်ခွင့်အတွက် စစ်မှန်သော အခွင့်အရေးတစ်ခု ရှိကြောင်း ဘယ်လ်ဂျီယံ အသင်းခေါင်း ဆောင် အီဒင်ဟာဇက် (၂၇) နှစ် က ပြောသည်။\nခြေစမ်းပွဲများတွင် အင်္ဂလန်၊ ပေါ်တူဂီနှင့် ဥရုဂွေးအနိုင်ရ၊ အိုက်စလန်နှင့်တောင်ကိုရီးယား သရေကျ\nကမ္ဘာ့ဖလားပြိုင်ပွဲအကြို နောက်ဆုံးခြေစမ်းပွဲစဉ်များတွင် အင်္ဂလန်နှင့်ပေါ်တူဂီက အိမ်ကွင်း ၌ ပြိုင်ဘက်အသီးသီးကိုသက် သောင့်သက်သာ ကစားကာ အနိုင်ရခဲ့သည်။\nပရီးမီးယားလိဂ်ဆောင်းရာသီပွဲနားချိန်ကို အတည်ပြုပြီး ၂၀၂၀ ဖေဖော်ဝါရီတွင် စတင်မည်\n၂၀၁၉-၂၀ ဘောလုံးရာ သီကစ၍ အင်္ဂလန်ဘောလုံးလော ကအတွက် ဆောင်းရာသီပွဲနား ချိန်ကို ပထမဆုံးမိတ်ဆက်မည် ဟု အင်္ဂလန် ဘောလုံးအဖွဲ့ချုပ် (အက်ဖ်အေ) က အတည်ပြုပြော ကြားသည်။\n■ အားကစား သတင်းတိုများ\nဝက်စ်ဟမ်းမှ အာဂျင်တီးနားကွင်းလယ်လူ မန်နူရယ်လန်ဇီနီ (၂၅) နှစ်သည် လေ့ကျင့်ခန်းဆင်းစဉ် ဒူးဒဏ်ရာရရှိပြီးနောက် ကမ္ဘာ့ဖလား ပြိုင်ပွဲနှင့် လွဲချော်မည်ဖြစ်သည်။ အာဂျင်တီးနားသည် ဇွန်လ ၁၆ ရက် ၌ ခရိုအေးရှား၊ နိုင်ဂျီးရီးယားတို့ ပါဝင်သော အုပ်စု (D) တွင် အိုက်စ လန်နှင့်ပွဲဦးထွက် ရင်ဆိုင်ရမည်ဖြစ်သည်။\nNo.1840 Sunday, June 24, 2018


သနပ်ခါးမေ: October 2014\nBy **~ မြတ်ကြည်~** 1:49 AM Tag posts, မြတ်ကြည်၏ စုံစီနဖာ\nဒီတစ်ခါ ပေါ့ပေါ့ပါးပါး ဒီတလော မြတ်ကြည်သဘောကျနေတာလေးတွေကို စုပြီးရေးမလားလို့...\nဝါလ ကင်းလွတ် သီတင်းကျွတ်ဆိုတော့ ပထမဆုံး ရောက်လာတာ ဖိတ်စာဖိတ်စာပေါ့။ ဖိတ်စာတွေ က ဟိုးအရင်ကထက် ပိုပြီး creative ဖြစ်လာကြတယ်။ ညပွဲဖိတ်စာမှာ suit ရယ်၊ ဂါဝန်လေးရယ်၊ Glitter bow လေးကပ်ထားတာ ချစ်စရာလေး။\nလက်စွပ်လေးတွေ သုံးကွင်းတွဲရောင်းတာတွေ့တော့၊ ပီစီပါစာကို မကြည့်ပဲ မနေနိုင်တဲ့ ကိုယ်က၊ လိုလည်းလိုချင်၊ ပိုက်ပိုက်ကုန်မှာလည်း စိုးတော့၊ ချေတုံချတုံနဲ့။ ကိုယ့်ပိုက်ဆံ ကိုယ်သုံးတဲ့ အရွယ်ရောက်လာတော့ အဲလိုပဲ။ မကြည့်ရက်တော့တဲ့ နောက်ဆုံး အဖွားက ကောက်ဝယ်ပေးရော။\nကျူးဂျေး Grandma. ကောင်းကောင်းဝတ်ပါ့မယ်။ :P\nဟိုနေ့က အလုပ်က အစ်မက လက်သည်းနီ ဆိုးချင်တဲ့ သူ ဆိုးလို့ရအောင် သယ်လာပေးတယ်။ တစ်ဘူးလုံးက အလှတွေချည်းပဲ။ မင်္ဂလာဆောင်သွားဖို့ရှိတော့ ဝတ်ဖို့ စီစဉ်ထားတဲ့ အရောင်က အနီရောင်ဖြစ်နေတာနဲ့ အောက်ခံကို ကြက်သွေးရောင်ဆိုး၊ လက်ထိပ်ကို ရွှေရောင် လေးတင်လိုက်တယ်။\nဒါက ညစာကျွေးပွဲ တက်တုန်းက ဝတ်သွားတာ။ ဈေးကြီးမယ် ထင်ရပေမယ့်၊ လုံးဝမကြီးဘူး။ Vivala က ဝယ်တာ။ Under 20 USD မထင်ရဘူး ဟုတ်။ :) (ပွဲတွေ ဆက်နေတာနဲ့ လူလည်း ဖောင်းကား)\nမြတ်ကြည်လက်ရာ။ တူးနား ကို ပြောင်းဖူး၊ မုန်လာဥနီ၊ olive လေးနည်းနည်းထည့် မေရို နဲ့နယ်ပြီး ပုံလိုက်ရုံပဲ။ အရမ်းခက်တယ်။ :P\nသူများတွေ challenge ခေါ်ရင် ပို့စ် ပြန်တင်ပြီး challengeကျ ပြန် မခေါ်ဖြစ်ဘူး။ ဒီ တစ်ခါတော့ ရေးရကျိုးနပ်အောင် ခေါ်လိုက်မယ်နော်။ October Favorites ခေါင်းစဉ်လေးနဲ့ ဒီ တစ်လ အတွင်း သဘောတွေ့နေတဲ့ ဘယ်အရာမဆို ရေးလို့ရပါတယ်။\nသာယာပျော်ရွှင်ဖွယ်နေ့လေး ဖြစ်ပါစေရှင်။ :)\nBy **~ မြတ်ကြည်~** 9:37 PM တိုတိုထွာတွာမှတ်စရာ\nဈေးကြီးကြီး အိတ် မို့လို့ တခြားအိတ်တွေ ထက် ပိုကြာကြာခံတယ် ဆိုတာမရှိပါဘူး။ သူလည်း သူ့ အလျောက် ပျက်စီးတတ်တာပါပဲ။ သိန်းချီပေးပြီးမှ တန်အောင်တော့ ကိုင်ရမှာပေါ့နော်။ အိတ်တွေကို ကြာကြာ အထားခံအောင် ထားသို ထိန်းသိမ်းနည်းလေးတွေ ကြည့်ရအောင်နော်။\nအိတ်ကို ခဏပဲ ထုတ်ကိုင်တဲ့ အချိန်ထက် သိမ်းထားမယ့် အချိန်က ပိုများမယ်ဆို ဒီ တိုင်းကြီး သိမ်းထားရင် ကြာလာတာနဲ့အမျှ အိတ်ကပြားပြီး ခေါက်ရိုးကျိုးသွားတတ်ပါတယ်။ မသုံးတော့တဲ့ ပလပ်စတစ်အိတ် ၄ ၅ လုံး ဖြစ်ဖြစ် မဝတ်တော့တဲ့ အနွေးထည်ဖြစ်ဖြစ်ထည့်ပြီး သိမ်းရင် ပြန်ကိုင်တဲ့အခါ ပုံစံမပျက်ပဲ ဖောင်းဖောင်းလေးဖြစ်တာပေါ့။\nအိတ်တွေ ဝယ်တဲ့အခါ သူတို့ကိုထည့်တဲ့ အိတ်လေးတွေပါလာတတ်ပါတယ်။ သူ့ထဲထည့်ထားရင် ဘေးမှာထားတဲ့ အိတ်အချင်းချင်း ထိတာ ပွန်းတာ မဖြစ်တော့ဘူးပေါ့။ နောက်ပြီး အဲ့ထဲမှာ တခါတလေ snack ထဲမှာပါတဲ့ ရေငွေ့စုတ်တဲ့ အိတ်ကလေးတွေ ထည့်ထား\nလိုက်ရင် ဇစ် တွေ ချိန်းတွေ သံချေးမတက်နိုင်တော့ပါဘူး။\nအိတ်ထဲမှာ စုံပလုံစိအောင် မိတ်ကပ်တွေ၊ hand cream တွေ ပစ်ထည်၊ အဖုံး လုံအောင် မပိတ်မိလိုက်လို့က သွားပြီ သွားပါပြီ။ :P ယိုဖိတ်နိုင်တာဟာလေးတွေကို သပ်သပ် ဇစ်အိတ်သေးသေးလေးနဲ့ ထည့်ထားလိုက်ရင် အိတ်ထဲကို တိုက်ရိုက်ယိုဖိတ်တာလည်း ကာကွယ်၊ ဣစ္ဆသရ အိတ်ထဲကနေ လိုချင်တာရှိတိုင်း မွှေနှောက်ရှာရတဲ့ ဘဝက ကျွတ်သွားပါလိမ့်မယ်။ :)\nသားရေ leather အိတ်တွေ အချိန်ကြာလို့ အရောင်မထွက်တော့ရင် ဟင်းရွက်ဆီနဲ့ တိုက်ပေး လို့ရပါတယ်။ အသစ်တိုင်း ပြန် တောက်ပြောင်သွားမှာနော်။\nအဖြူရောင် အိတ်တွေ၊ အရောင်နုနုတွေ ကိုင်ရင် ကျွန်မတို့ အရမ်းသတိထားရတယ်။ ဟိုဟာနဲ့ စွန်း ဒီဟာနဲ့ ပေဆို၊ သိပ်သိသာတာပေါ့။ Rubbing alcohol လေး ဆောင်ထားရင် ဘာပဲပေပေ အလွယ်တကူဖျက်လို့ရပါတယ်။\nစာဖတ်သူတွေရော အိတ်အတွက် နည်းလမ်းကောင်းလေးတွေ ရှိလား? ရှိရင် ဝေမျှပေးသွားပါဦးနော်။\nBy **~ မြတ်ကြည်~** 3:46 AM Website လမ်းညွှန်\nဝါကျွတ်ပြီဆိုတော့ မင်္ဂလာဆောင် ရွှေလက်တွဲ ဖို့ ပြင်ဆင်နေကြလောက်ပါပြီနော်။ တချို့တွေလည်း ပြင်ဆင်ပြီးလောက်ပြီ။ ရေးတာ နောက်များကျနေသလား မသိဘူး။ :P မင်္ဂလာဆောင်အတွက် အသုံးဝင်မယ်ထင်တဲ့ အရာလေးတွေကို စုဆောင်းပြီး ဖော်ပြလိုက်ပါတယ်။ သူငယ်ချင်းထဲ မင်္ဂလာဆောင်မယ့်သူရှိရင်လည်း ကူညီလို့ရတာပေါ့။ :)\nအရင်ဆုံး ကိုယ် ဘယ်လို မင်္ဂလာဆောင်မျိုးဆောင်ချင်သလဲ ? ဘုန်းကြီးကျောင်းအလှူလား၊ စုလျားရစ်ပတ် လား၊ ဟိုတယ်မှာ ဧည့်ခံပွဲလား၊ မြန်မာလိုလား၊ အင်္ဂလိပ်လိုလား၊ ညစာလား၊ outdoor wedding လား ပေါ်မူတည်ပြီး လိုအပ်တာတွေက မတူနိုင်ပါဘူး။ လိုအပ်တာတွေများလေလေ ပြင်ဆင်ချိန် ပိုများလေပါပဲ။\nမင်္ဂလာဆောင် တစ်ခုအတွက် စဉ်းစားကြပြီဆိုပါစို့။ လိုအပ်မယ့် အရာလေးတွေ ချ ရေးလိုက်ရအောင်နော်။\n1. ဘိတ်သိက် ဆရာ\n2. အရံ၊ ပန်းကြဲ၊ ဗန်းကိုင် + ဝတ်စုံ\n3. ပန်း / ကား အလှဆင်\n7. pre-wedding ဓာတ်ပုံ\nတော်တော်များများကို အနည်းဆုံး သုံး လလောက် ကြိုပြီး လုပ်ထားတာ ကောင်းပါတယ်။ မင်္ဂလာဆောင်များတဲ့ တချို့ နေရာတွေဆို လိုချင်တဲ့ ရက်ကို နှစ်ပေါက်အောင် ကြို လုပ်ရတာတွေရှိတယ်။ အထူးသဖြင့် စနေ၊တနင်္ဂနွေတွေ။ Pre-wedding ဆိုလည်း ပြင်ပြီး board ထောင်တဲ့ ဓာတ်ပုံထွက်ဖို့ တစ်လခွဲလောက်ကြာပါတယ်။\nအဲလိုပဲ ပွဲနေ့မတိုင်ခင် မိတ်ကပ်ဆရာနဲ့ ညှိပြီး ကိုယ့်စိတ်ကြိုက်ပုံထွက်အောင် ကြိုပြင်ကြည့်၊ တကယ့်နေ့မှာ၊ လိုချင်တာ တခြား၊ ထွက်လာတာ တစ်မျိုး မဖြစ်တော့ဘူးပေါ့။ ကိုယ်က အဲဒီနေ့အတွက် မင်းသမီးလေ။\nဝတ်စုံဆိုရင်တော့ ပွဲနေ့မတိုင်ခင် တစ်ပတ်မှာ fitting ပြန်ချ ဖို့လိုလိမ့်မယ် ထင်တယ်။ ဘယ်လောက် ကြိုချုပ်ချုပ် ဝလာတာတို့၊ ပိန်သွားတာတို့လည်းရှိသေးတယ် မဟုတ်လား?\n2. မဖြစ်မနေတွက်ရမယ့် Budget\nမင်္ဂလာဆောင်တာ မိန်းကလေးတွေအတွက် တစ်သက်မှာ တစ်ခါဆိုတော့ အားလုံးက perfect ဖြစ်ချင်ကြတာပါပဲ။ ဒါပေမယ့် မင်္ဂလာဆောင်တာ တစ်ရက်တည်းပြီးပေမယ့် နှစ်ယောက်ဘဝက တစ်သက်လုံး ဆက်လျှောက်လှမ်းရမယ့် ရေရှည်စီမံကိန်း တစ်ခုပါ။ ဒါကြောင့် စုထားတဲ့ အထဲက ဘယ်လောက်ကို မင်္ဂလာဆောင်အတွက် သုံးမလဲ၊ ဘယ်လောက်ကို နောင်ရေးအတွက် ချန်မလဲစဉ်းစားကြည့်ဖို့လိုပါတယ်။\nကိုယ် ကန့်သတ်ထားတဲ့ amount ကျော်နေပြီဆို ဘယ်နေရာ လျှော့မယ် စ တာတွေ eg. ဟိုတယ်မှာ လူ ၄၀၀ အစား ရင်းနှီးတဲ့ လူ ၂၀၀ ကိုပဲ လျှော့ဖိတ်မလားပေါ့။\n3. အကူအညီ ယူပါ။\nမင်္ဂလာမဆောင်ခင် တစ်ပတ်လောက်အလိုဆို အေးအေးဆေးဆေး ထိုင်နေဖို့ ကောင်းနေပါပြီ။ တကယ့်နေ့လည်း ရောက်ရော ဇနီးမောင်နှံနှစ်ယောက် ခြေကုန်လက်ပန်းကျပြီး မျက်တွင်းဟောက်ပက်နဲ့ဆို ကြည့်လို့မကောင်းပါဘူး။\nပြင်ဆင်တဲ့ နေရာမှာ ကိုယ်တိုင် အကုန်လိုက်လုပ်စရာ မလိုပါဘူး။ Best man တို့ သတို့ သမီးအရံတို့ က ဒီအတိုင်း ထားတာမှ မဟုတ်ပဲနော်။ မိဘမောင်နှမတွေ၊ သူငယ်ချင်းတွေက ဒီလို ကိစ္စတွေဆို ဝိုင်း လုပ်ချင်လွန်းလို့။ အဲလို အတူတူ လုပ်တာက သူ့ မိသားစု၊ ကိုယ့် မိသားစု၊ သူနဲ့ ကိုယ့် အသိုင်းအဝိုင်း ရင်းနှီးမှု ပိုလာစေပါတယ်။\nအခုခေတ်မှာ သိပ်အပင်ပန်းခံစရာမလိုပဲ wedding planner တွေလည်းရှိပါတယ်။ တချို့ တွေမှာ သူတို့ အတွက်က co-operative ဈေးတွေ နဲ့ရတာမို့ တခါတလေမှာ ပိုသက်သာတာတောင်ရှိပါတယ်။\nမလိုဘူး ထင်ရင်ထင်လိမ့်မယ်။ တကယ်တော့ ဟိုဘက် ဒီဘက် တကြပ်ကြပ် ဖြစ်ဆုံး အချိန်က ဒီလို အချိန်ပါ။ သူတို့ မဆောင်ပေးရတိုင်းချဲ့တယ်တို့၊ ငါတို့မိန်းကလေးရှင်က ဒီလောက်တော့ တောင်းဆိုရမှာပေါ့တို့ ဘာတို့ပေါ့။ နှစ်ဦးစလုံး ဘယ်ဘက် ပါရမယ်မှန်းမသိ ခေါင်းစားရတာပေါ့။ ကိုယ့်ဆုံးဖြတ်ချက်နဲ့ ကိုယ့်မို့ နှစ်ဦးသဘောအတိုင်း သင့်တော်သလိုလုပ်မှာဖြစ်တယ်ဆိုတဲ့ အကြောင်းကြိုပြောထားတာ အန္တရာယ်ကင်းတယ်။ ဆောင်ပြီးရင် ဘယ်သူ့အိမ်မှာနေမယ်၊ လစာကို ဘယ်လောက်ကို အိမ်အတွက်သုံး၊ ဘယ်လောက်ကို မိဘအတွက်၊ စတာတွေလည်း ကြိုပြီး ညှိထားဖို့လိုပါတယ်။ နို့မို့ဆို honey moon က ပြန်တာနဲ့ စ ရန်ဖြစ်ရပါလိမ့်မယ်။ :D\n5. အပိုလက်ဆောင် :)\nနေရာ၊ အကျွေးအမွေး၊ ဝတ်စုံ၊ ဓာတ်ပုံ ကနေ ပျားရည်ဆမ်းခရီးအထိ စုံစမ်းလို့ရမယ့် ဖုန်းနံပတ်လေးတွေကို ဒီဝါကျွတ်လက်ဆောင်အနေနဲ့ ဝေမျှလိုက်ပါတယ်နော်။ ^__^\nကိုယ့်အလှည့်ကျရင် အသုံးဝင်ရင် ဝင်မှာမို့ save ထားဖို့ မမေ့နဲ့နော်။ :D\nသာယာပျော်ရွှင်ဖွယ်နေ့ရက်လေးတွေကို ပိုင်ဆိုင်နိုင်ကြပါစေရှင်။ :)\nPlease visit http://www.facebook.com/thanakharmay for more updates\nPhoto Credit: Susan's wedding guide >>\n(မင်္ဂလာဆောင်အတွက် လမ်းညွှန်စာအုပ် myanmar)


7 Habbits for Mental Wealth- ဆီလျော်အောင် ရေးချင်သလိုရေးသည်။ | Myanmar Gazette News Media Forum Network\nHome » Health & Fitness »7Habbits for Mental Wealth- ဆီလျော်အောင် ရေးချင်သလိုရေးသည်။\n7 Habbits for Mental Wealth- ဆီလျော်အောင် ရေးချင်သလိုရေးသည်။\nPosted by ဇီဇီ on Jun 13, 2013 in Health & Fitness, Relationships & Family, Society & Lifestyle | 21 comments\n7 Habits for Mental Wealth – Adopt these habits and enjoyafulfilling life\n1) A/Prof Daniel Fung\nSenior Consultant of Child & Adolescent Psychiatry Department\nProject Director of Early Intervention and Assessment in Community Mental Health\n2) Jillian Boon\nPsychologist of Child & Adolescent Psychiatry Department, Institute of Mental Health\nပုံကို အင်တာနက်မှ ယူသည်။\n၁) ကိုယ့်ကိုယ်ကို သိပါ။\nအကန့်အသတ် စသည်တို့ ကို သိခြင်းဟာ ကိုယ့်ကိုယ်ကို သတ်မှတ် တည်ဆောက်နိုင်ဖို့ အဓိက အချက်ဖြစ်ပါတယ်။\nကိုယ့်ရဲ့ အားသာချက်ကို ကိုယ်တိုင် အသိအမှတ်ပြု ဖို့လိုသလို …..\nဘယ်လောက်အတိုင်းအတာထိ နိုင်နင်းမယ် ဆိုတာကို လည်း ကိုယ့်ကိုယ်ကို မကွယ်မဝှက် သိဖို့ လည်း လိုအပ်ပါသေးတယ်။\nတစ်ချို့က လူမှုဆက်ဆံရေးကောင်းမွန်မယ် စသည်ဖြင့်မတူနိုင်ပါဘူး။\nကိုယ့်အားသာချက်ရော အားနည်းချက်ရော သိမှသာ ဒီ နှစ်မျိုးကို မျှတအောင် အသုံးပြုနိုင်မှာဖြစ်ပါတယ်။\nကိုယ့် ကိုယ်ပိုင် လိုအပ်ချက်တွေကို သိရှိထိန်းညှိနိုင်မှာဖြစ်ပါတယ်။\n၂) စိတ်ဖိစီးမှု အကြောင်းကို သိနားလည်ပါ။\nစိတ်ဖိစီးမှု ဆိုတာ လိုအင်လောဘတွေ များပြားလာတဲ့ အချိန်မှာ ခန္တာကိုယ်က တုံ့ပြန်တတ်တဲ့ အခြေအနေတစ်ခုပါပဲ။\nစိတ်ရဲ့၊ ကိုယ်ရဲ့တောင်းဆိုမှုများကို ဖြည့်ဆီးဖို့ ပြင်ဆင်နေစဉ်မှာ ခန္တာကိုယ်ကနေ\nတစ်ချို့ ဖိစီးမှုတွေက တစ်ခုသောအဆင့်မှာ\nတစ်စုံတစ်ခုကို အောင်မြင်အောင်လုပ်နိုင်ဖို့ တွန်းအားပေးတယ် စတဲ့ အကျိုးကျေးဇူးမျိုးရှိပါရဲ့။\nတစ်ချို့ ရုတ်ချည်းဖိစီးတုံ့ပြန်လှုပ်ရှားမှုမျိုးဟာ ကိုယ့် အသက်ကို ကယ်ဆယ်နိုင်တဲ့ အထိဖြစ်ကောင်းဖြစ်နိုင်ပါတယ်။\nဒါပေမဲ့ တစ်ခြားတစ်ဘက်က ကြည့်ရင်တော့ စိတ်ရော လူရော ခံနိုင်ရည် အားထက် ကျော်လွန်လာတဲ့ ဖိစီးမှုမျိုးက အန္တရာယ်ရှိပါတယ်။\nဖိစီးမှု ကို ရင်ဆိုင်တဲ့ အခါမှာ အရှိအတိုင်း လက်ခံပြီး တိုက်ထုတ်မလား၊\nထွက်ပြေးဖို့ ကြိုးစားမလား ဆိုတဲ့ နှစ်နည်းနဲ့ ခန္တာကိုယ်ယန္တရားက တုံပြန်လေ့ရှိတယ်။\nဖိစီးမှုများတဲ့ အချိန်မှာဆို နှလုံးခုန်တာမြန်လာစေတဲ့၊ ကြွက်သားတွေကို လှုံ့ဆော်မှု မြင့်တက်စေတဲ့ အာရုံကို ဖြတ်လတ်လာစေတဲ့ Cortisol, Adrenaline, Noradrenaline စတဲ့ ဓာတ်တွေကို ခန္တာကိုယ်က ပမာဏများများထုတ်လွှတ်တတ်ပါတယ်။ အဲဒါတွေကို အခြေခံပြီး ဖြစ်ပေါ်လာတဲ့ ရုတ်ချည်း တုံ့ပြန်မှုက အန္တရာယ် အခြေအနေမှာ ကိုယ့်ကိုယ်ကို ကာကွယ်စေတာပါပဲ။\nဒါပေမဲ့ မှတ်ထားရမှာ တစ်ခုက မိမိတို့ရဲ့ ဖိစီးမှုကို တုံ့ပြန်တဲ့ အနေအထားက…\nပတ်ဝန်းကျင် အခြေအနေပေါ်မှာလည်း မူတည်တယ် ဆိုတာပါ။\nစိတ်ဖိစီးမှု ဆိုတာ ဖြစ်ပေါ်တဲ့ အချိန်ကြာလာလေလေ ကိုယ့်ကိုယ်ကို နဲ့ အခြား သူတွေကို ပါ အဆင်မပြေအောင် ခံစားရတာမျိုးပါ။\nလက်ငင်းအခြေအနေမှာကို ကိုယ့်နဲ့ တစ်ခြားသူတွေရဲ့…\nမိသားစုဘဝ စတာမျိုးတွေကိုပါ မကောင်းတဲ့ ဘက်က အကျိုးသက်ရောက်စေတာမျိုးဖြစ်ပါတယ်။\nဖိစီးမှု ဆိုတာက လည်း ကိုယ့်နဲ့ သက်ဆိုင်ရာ အထက်ပါ နယ်ပယ်မျိုးက လာတတ်တာပါ။\nဘယ်လို ဖိစီးမှု မျိုးလဲ…\nကိုယ့် ဘဝရပ်တည်မှု နဲ့ နေ့စဉ် အခြေအနေတွေကို ဘယ်လို အကျိုးသက်ရောက်နိုင်လဲ ဆို တာကို သိထား၊ သတိထားမိခြင်းဖြင့် ဘယ်လိုဖြေဖျောက်နိုင်မလဲဆိုတာကို ဆင်ခြင်နိုင်ပါတယ်။\n၃) ကိုယ့် ရည်မှန်းချက်ပန်းတိုင်ကို သိရှိပါ။\nပန်းတိုင် ဆိုတာ ကိုယ့်ရဲ့ စိတ်ဆန္ဒအတိုင်းကို အကောင်အထည်ဖော်ဖို့ပါ။\nပန်းတိုင်ရောက်ဖို့ဆိုရင် ကိုယ့် ရည်မှန်းချက်ကလည်း စစ်မှန်ပြီး လက်တွေ့ကျတာမျိုးဖြစ်ဖို့လည်း လိုအပ်ပါတယ်။။\nကိုယ့် လုပ်နိုင်ချေထက်ကျော်လွန်ပြီး ပန်းတိုင်သတ်မှတ်ထားခြင်းကို ရှောင်ရှားရမှာပါ။\nအဲလို ပန်းတိုင် အရှည်ကြီး လျှောက်လှမ်းရမဲ့ ပန်းတိုင်ကြီး ချမှတ်မဲ့ အစား ကိုယ့်ရဲ့ လိုအပ်ချက်လေးတွေ့ကို နားလည်ပြီး အဲဒီ အပေါ်မှာ အရင် အာရုံစိုက်သင့်ပါတယ်။ ဒီလိုပြုလုပ်ခြင်းအားဖြင့် ဘဝလမ်းတစ်လျှောက်မှာ အောင်မြင်တဲ့ ပန်းတိုင်ငယ်လေးတွေ စိုက်ထူနိုင်မှာ မလွဲနိုင်ပါဘူး။ ဒီ ပန်းတိုင်ငယ်လေးတွေက ကိုယ်သတ်မှတ်ထားတဲ့ ပန်းတိုင်ကြီးကို ရောက်ဖို့ အထောက်အကူအများကြီးဖြစ်ပါတယ်။\n၄) ကိုယ့်က ဘာကို ဦးစားပေးသင့်လည်း သိမြင်ပါ။\nတာဝန်ယူမှု နဲ့ အခွင့်အလမ်းတွေ အများကြီးကို တချိန်တည်းမှာ ယူဖို့ ကြိုးစားတာဟာ…..\nတစ်ကြိမ်မှာ တာဝန်ကြီးတစ်ခု ယူရတာထက် လူကို ဖိစီးမှုဖြစ်စေတာ လူတိုင်း အသိပါ။\nဒီတော့ ကိုယ့် အချိန်ကို ကိုယ့်လုပ်နိုင်တဲ့ အတိုင်းအတာ၊ မျှော်လင့်သလောက် ပမာဏ အတိုင်းပဲ ထိထိရောက်ရောက် စီမံခန့်ခွဲပါ၊။\nဒီလို အချိန်ကို နိုင်နင်းအောင် စီမံမယ် ဆိုတဲ့ အကျင့်က လုပ်နိုင်ခြေ ကျော်တဲ့ အခွင့်အရေးတွေကို လက်လွှတ်နိုင်အောင် အကူအညီပေးပါလိမ့်မယ်။ ဒီ နည်းနဲ့ပဲ ကိုယ့်ရဲ့ အင်အားနဲ့ စွမ်းရည်ကို\nလုပ်ရမဲ့ အလုပ်ပေါ်မှာ အာရုံထားပြီး အပြည့်သုံးနိုင်မှာဖြစ်ပါတယ်။\n၅) ကိုယ့်ရဲ့ အထောက်အပံ့က ဘာဖြစ်နိုင်လည်း ဆိုတာ သိနိုင်ပါစေ။\n“ကိုယ့်ရဲ့ ဖိစီးမှုပြသနာကို ဝေမျှခြင်းဟာ ထို ဖိစီးမှုကို လျှော့ချနိုင်စေတယ်” ဆိုတာ မရိုးနိုင်တဲ့ နည်းလမ်းဟောင်းတစ်ခုပါ။\nကိုယ်တိုင်က ဘယ်သူ့ကို ယုံကြည်နိုင်တယ်၊\nဘယ်သူနဲ့ဆို စိတ်သက်သာရာရစေတယ် ဆိုတာ သိခြင်း ဟာလည်း ဖိစီးမှုကို လျှော့ချဖို့ အရေးကြီးတဲ့ အသိတစ်ခုဖြစ်ပါတယ်။\nကိုယ့်ရဲ့ စိတ်ဖိစီးမှုများတဲ့ အခြေအနေ၊ အကြောင်းအရာတွေကို ယုံကြည်ရတဲ့သူကို ပြောပြဖို့ ဝန်မလေးပါနဲ့။ ဒီလို ပြောဆိုမျှဝေခြင်းအားဖြင့် ကိုယ့် အမြင်နဲ့ မတူတဲ့ အခြားအမြင်တွေ ပေါ်ပေါက်လာပြီး ပြဿနာတစ်ချို့တစ်ဝက်ကို ဖြေရှင်းပြီးသားဖြစ်သွားမှာပါ။ ကိုယ့်ရဲ့ ဖိစီးမှုကလည်း အနည်းနဲ့ အများ လျော့ကျသွားမှာဖြစ်ပါတယ်။\n၆) မျှခြေကို သိပါ။ (မျှတမှုရှိပါစေ)\nနားလည်လွယ်အောင်ပြောရရင် ကစားချိန်ကစား၊ နားချိန်နား ဆိုတာမျိုးကို သိဖို့ပါ။ ဒီ အသိက ကြုံတွေ့နေရတဲ့ ဖိစီးမှုနဲ့ အခက်အခဲတွေကို ခန့်ခွဲနိုင်တဲ့ အဆင့်ရောက်သွားနိုင်နိုင်ပါတယ်။\nအကူအညီလိုရင် တောင်းဖို့ ဝန်မလေးပါနဲ့။ ဒါမှသာ အလုပ် ဝန်ထုတ်ဝန်ပိုးကြီးကို မျှတစွာ တာဝန်ခွဲယူနိုင်ကြမှာဖြစ်ပါတယ်။ ကိုယ့် မှာရှိတဲ့ စိတ်ဖိစီးမှု အဆင့်မြင့်တက်နေတာကို လည်းသိပြီး ဖြေရှင်းဖို့ နည်းလမ်းကို သိနိုင်ဖို့က အရေးကြီးဆုံးပါ။\nကိုယ့်မလျှော့ချနိုင်တဲ့ တစ်ချို့သော ဖိစီးမှု၊ ပူပန်မှုတွေကိုတော့ စိတ်ပညာရှင်တို့ လူမှု အကြံပေး အရာရှိ စသည်တို့ရဲ့ အကူအညီယူသင့်ပါတယ်။\n၇) ဘယ်လို အနားယူရမယ် ဆိုတာ သိပါစေ။\nရုံး အလုပ်ပဲဖြစ်ဖြစ်၊ အိမ်အလုပ်ပဲဖြစ်ဖြစ် နေ့စဉ်လုပ်ရတဲ့ အလုပ်တွေက ကိုယ့် စိတ်ထဲ အတွေးထဲ အမြဲ စွဲပြီး စိုးမိုးနေတတ်တာမျိုးပါ။ ဒီလို အခြေအနေမျိုးမှာဆို ကိုယ်စိတ်ပျော်ရွှင်ရာလေးကို အချိန်ယူပြီး လုပ်သင့်နေပါသေးတယ်။\nမိသားစု/သူငယ်ချင်း/မိတ်ဆွေ စိတ်တူကိုယ်တူတွေနဲ့ အချိန်ဖြုန်းနိုင်တယ်။\nကြိုက်နှစ်သက်ရာ အားကစားတစ်မျိုးမျိုး လေ့လာ လိုက်စားနိုင်တယ်။\nစိတ်ဖိစီးမှုလျှော့နိုင်မဲ့ ရောဂ၊ တရားထိုင်၊ ရှုရှိုက်လေ့ကျင့်ခန်း စသည်တို့ကိုလည်း ပြုလုပ်နိုင်ပါသေးတယ်။အဲဒါမျိုး လှုပ်ရှားမှုလေးတွေ ပုံမှန် ပြုလုပ်သွားနိုင်ရင် ကိုယ့်ရဲ့ နေ့စဉ် စိတ်ဖိစီးမှု လျော့နည်းစေပြီး စိတ်အာရုံ ခံစားမှုမှာလည်း ရှင်းလင်းတိုးတက်လာမှာ ဖြစ်ပါတယ်။\nစိတ်ပူပန်မှု၊ ဖိစီးမှု ရှိလာတဲ့ အချိန်မှာတောင် ခေါင်းအေးအေးနဲ့ စိတ်ကို စုစည်း အာရုံစိုက်နိုင်မှာပါ။\nခုက စပြီး ကြိုးစားကြည့်ပါ။ ခြားနားမှုကို သင် သိလာမှာဖြစ်ပါတယ်။\nကိုယ့်ဟာကိုယ် ဆီလျော်အောင် ဘာသာပြန်တယ် လို့ အတင်းကို ယူဆပြီး ပြောထားတာရယ်။\nဖြစ်ပုံက ဒီ က စ တာ။\nအသက်လေးများ ၃၀ ကျော်လာခါစက လူက အသက်ကြီးပြီ ဆိုတာ လက်မခံချင်သလိုလို၊….\nကိုယ့်ကိုယ်ကို အချိန်မစီးဘူး ဆိုတာ လက်မခံချင်သလိုလိုဖြစ်လာတယ်။\n(ကိုယ် အလေးချိန်ကို ပြောတာဟုတ်ဘူး။ အဲဒါတော့ တိုးတက်တယ်ရယ်)\nအဲဒါနဲ့ စိတ်ပညာနဲ့ပတ်သက်တာလေး၊ အသက်အလိုက် အပြောင်းအလဲ နဲ့ ပတ်သက်တာလေးတွေကို လိုက်ရှာဖတ်ရင်းနဲ့\nMid-Life Crises ဆိုတဲ့ အကြောင်းသွားဖတ်မိတယ်။\nဒါပေမဲ့ အဲဒါက အသက် ၄၀ ကျော် ၅၀ နောက်ပိုင်းမှ ဖြစ်တတ်တာပေါ့လေ။\nဖတ်မိပြီးမှတော့ ဘာသာပြန်ပြီး ရေးချင်တာရယ်။\nကို အမတ်မင်းနဲ့ ပြောမိတော့ ရွာထဲမှာ တစ်ယောက် ရေးဖူးသတဲ့။ အဲဒါနဲ့ လက်လျှော့လိုက်ရတယ်။\nကို ဖက်ကက်နဲ့ ပြောဖြစ်တဲ့ အချိန်ကျတော့ ၃၀ ကျော်တွေ အတွက် ရေးပါလားတဲ့ ။ ကိုယ်တွေ အသက်အရွယ်ပေါ့လေ။\nအဲဒါနဲ့ လိုက်ရှာရင်း ကံကောင်းချင်တော့ ဟို တစ်နေ့က ဆေးရုံ ကို ကိစ္စရှိလို့ သွားရာက ဆေးရုံက စောင့်တဲ့ နေရာမှာ ဖတ်ဖို့ ပေးထားတဲ့ စာအုပ်ကို ဖတ်မိလိုက်တာ။\nအဲဒီမှာ ဒီ ၇ ချက်ကို သွားတွေ့လို့ စာအုပ်ကို ခိုးလာ (အဲလေ၊ ဟုတ်ပေါင်) ယူလာပြီး ဘာသာပြန်တာပါ။\nဘာသာပြန် ပြီးရုံနဲ့လည်း ဘယ်တုန်းကမှ ရပ်လို့ မရ။ ကိုယ့်အာဘော်ကို ရေးချင်သေးတာရယ်။ သည်းခံကြပါ ပိတ်သတ်ကြီး။\nတကယ်တော့ အသက်အပိုင်းအခြားတွေထဲမှာ ကျနော်တို့ အသက်အပိုင်းအခြား ဟာ ရင်ဆိုင်ဖို့ အခက်ခဲဆုံးပါ။\n(သနား စရာ ပဲ၊ ငိငိ)\n၃၀ အောက်ဟာ မိဘလုပ်စာကို မျက်နှာပြောင်ပြောင်နဲ့ စားနေလို့ ရပါသေးတယ်။\n၄၀ ကျော်တွေဟာလည်း ကိုယ့်ကိုယ်ကို လူကြီး၊ ဦးစီး အဖြစ်နဲ့ လိပ်ပြာသန့်သန့် နေလို့ရပါသေးတယ်။\nကျနော်တို့ အသက်အရွယ်ဟာဖြင့် အသက်ကြီးတယ် အပြောခံရမဟာလည်း စိတ္တဇဖြစ်၊ အမှန်အတိုင်းဆိုလည်း အသက်က မငယ်တော့။\n၁) စီးပွါးရေး (ငွေရေးကြေးရေး)\n၂) အိမ်ထောင်ရေး (လင်ရေး၊ မယားရေး)\n၃) လူမှုရေး (ပေါင်းသင်းဆက်ဆံရေး)\n၅) သားသမီး ဝတ္တရား\nစတာတွေကို တစ်ခုပြီးတစ်ခု ရင်ဆိုင် အကောင်အထည်ဖော်ရတဲ့ အရွယ်ပါ။ ကိုယ့် ဆုံးဖြတ်ချက်နဲ့ ကိုယ့်ကောင်းမယ်ထင်တဲ့ လမ်းကို တရားဝင် ရွေးချယ်ရတဲ့ အချိန်အခါဖြစ်သွားပါပြီ။\nကံမကောင်းရင် အားလုံးက တစ်ပြိုက်နက်လာပါတယ်။ ဂစ်ဂစ်။။\nပိုက်ဆံ အဆင်မပြေဆုံး၊ မိသားစုနဲ့ အဆင်မပြေဆုံး၊ အပေါင်းအသင်းမိတ်ဆွေတွေနဲ့ ရန်ဖြစ်ရဆုံး ကာလတွေပါ။ ငါ တကော ကော တဲ့ အသက်အပိုင်း အခြား ဆိုတော့လေ။\nဒီ အချိန်မှာ ကိုယ့် အတိုင်း အဆ ကိုယ်မသိ တိုးတက်ချင်ဇော၊ အစွမ်းပြချင်ဇော တွေ အားကြီး၊ အရာ အားလုံး ကို လောဘတကြီး ရချင်၊ သင်ယူချင်၊ လေ့လာချင်၊ တတ်ကျွမ်းချင်နဲ့ပါ။\nအဲဒီ စိတ်တွေနဲ့ အတူတူ မဖိတ်ခေါ်ပဲ ဖိစီးမှု မျိုးစုံဟာ ရောက်လာတော့တာပါပဲ။\nဟိုး အထက်ပါ ရေးသားချက်တွေအရ၊ ဘဝရဲ့ စိန်ခေါ်မှုတိုင်းနောက်မှာ ပါလာမဲ့ လူဖိစီးမှု၊ စိတ်ဖိစီးမှု ကို ဘယ်လို တုံ့ပြန်မယ် ဆိုတဲ့ အပေါ်မှာ မူတည်ပြီး အခက်ခဲဆုံး အခြေအနေတွေကို ဖြတ်ကျော်ရမှာပေါ့လေ။\n” Fight or Flight “ တဲ့။ (ဒီ အကြောင်းတော့ ဆြာ ဂီ နဲ့ ဆွေးနွေးဖူးရဲ့)\nစိန်ခေါ်မှု၊ ဖိစီးမှု တွေ ဆီက ရှောင်ပြေးမယ် ဆိုပါစို့။ ဘယ်လောက် ပြေးနိုင်မလဲ။ ကိုယ် ဘယ်လောက် ထိ ဘဝမှာ ရောင့်ရဲ ခြိုးခြံနိုင်မလဲ ဆိုတာပေါ်မူတည်မယ် ထင်ပါတယ်။\nရင်ဆိုင်မယ် ဆိုရင် ရော ဒီ ဖိစီးမှု မျိုးစုံကို ဘယ်လောက်ထိ ထိန်းချုပ်ဖြေဖျောက်နိုင်မလဲ။ (ဒီ ၇ ချက်က ရင်ဆိုင်နိုင်အောင် ပြောပြထားတာပါ။)\nကြားဖူးတာ တစ်ခု ရှိသေးတယ်။\n“Don’t bite more than you can chew” တဲ့။ ဝါးနိုင်တာထက် ပို မကိုက်နဲ့ ပေါ့လေ။\nကိုယ့် လစ်မစ် ကို သိပါ ဆိုတာ ဒါမျိုးပါ။ မနိုင်ဝန်ထမ်းချင်ရင်တော့ ကိုယ့် ခံနိုင်ရည်ထက်ပိုတဲ့ ဝန် ပိမှာပေါ့။\nအဲ့ဒါကို ခံနိုင်အောင်ကြိုးပမ်းရတဲ့အချိန်မှာ ကိုယ့်ခန္တာအင်အားကတော့ နတ်ရေကန်ထဲ ကျသလို ကြီးမားမလာပဲ စိတ်ဖိစီးမှု ဖြစ်လာနိုင်တဲ့ ဓာတ်မျိုးတွေနဲ့ ပဲ ခန္တာကိုယ် က တုံ့ပြန်တာကိုပြောတာပါ။\nအဲဒီတော့ ကိုယ်နိုင်အောင်လုပ်ရမှာက ၂ မျိုးဖြစ်သွားပြီ။\nထမ်းထားတဲ့ မနိုင်ဝန်တွေကိုလည်း ရှင်းရမယ်။\nမထိန်းနိုင်တဲ့ အချိန်မှာ ကိုယ့်ကိုယ်ကို သာမက အခြား လူတွေကိုပါ အမြင်မကြည်တာမျိုး၊ ဒေါသထွက်တာမျိုး ဖြစ်တတ်တဲ့ အပြင် တစ်ချို့လူများကြတော့လည်း စိတ်ဓာတ်ကျ၊\nစိတ်ဆိုတာကျလွန်းအားကြီးရင် စိတ်ကျ၊ စိတ်ကြွ မျိုးဖြစ်လာတတ်ပါတယ်။ (စိတ်ကျစိတ်ကြွ အကြောင်းကို ပြီးမှ သီးသန့်ရေးပါဦးမယ်။)\nသူငယ်ချင်း၊ မိသားစု၊ လုပ်ဖော်ကိုင်ဘက် တွေ အတွက် ကိုယ်နဲ့ ပတ်သက်ပြီး ဘယ်လိုမှ မကောင်းနိုင်တော့ဘူးကိုး။ ဒါတွေက ပတ်ဝန်းကျင်ကို သက်ရောက်တဲ့ အကျိုးတွေကို ပြောတာပါ။\nဖိစီးမှု ဆိုတာက ရင်ဆိုင်တတ်ရင်၊ ထိန်းညှိတတ်ရင် တကယ် အရည်အချင်းတက်ပါတယ်။\nကျနော် ကိုယ်တိုင်လည်း ရူးမလောက် ဖိစီးမှုမျိုး ဘဝမှာ ကြုံဖူးပါတယ်။ သိတဲ့ သူတွေ သိကြပါတယ်။\nမသိတဲ့ သူတွေက တော့ ပျော်ပျော်နေတတ်လို့ စိတ်ညစ်စရာကို မရှိဘူး ထင်ကြတာကလား။\nအဆင့်အမြင့်ဆုံးရင်ဆိုင်ခြင်းက တော့ ဝိပဿနာနဲ့ လို့ ပြောကြပါတယ်။\nကျနော်ကိုယ်တိုင် မလုပ်နိုင်သေးတဲ့ အချိန်မှာတော့ သူများကို ဘယ်လို လုပ်လို့တော့ မပြောနိုင်ပါဘူး။\nအနည်းဆုံး အတွေးတွေ၊ မွန်းကြပ်မှုတွေ များလာတဲ့ အခါမှာ အသက်ကို မှန်မှန်ရှုပြီးမှ ကိုယ့် စိတ်ကို ထိန်းနိုင်တာမျိုးပဲ ရှိပါရဲ့။\nနောက်ပြီး ဘာလို့ ဒီ လို စိတ်ဖြစ်နေရသလည်း အကြောင်းအရင်း ကို ရှာ၊\nဘယ်လို ဖြေရှင်းရမလည်း နည်းလမ်းကို ပြန်စဉ်းစားလေ့ရှိတတ်တာမျိုးမို့\nဒီ ၇ ချက်က ကိုယ်တွေ့နဲ့ တိုက်ဆိုင်တာများသမို့ ရှယ်လိုက်ရခြင်းပါ။\nမှားတာရှိရင် ပြင်ပေးသွားနိုင်ပါတယ်။ ဖတ်ရှုဝေဖန်သူများကို ကျေးဇူးတင်ပါတယ်။\nအသက်ကို ဝအောင်ရှူသွင်းပြီး ၊ တစ်အောင့်နေမှ ပြန်ထုတ်လိုက်ရင်\nနေသာထိုင်သာရှိလာတာ ကိုယ်တွေ့ ပါပဲဗျာ\nမနေ့က ပေပေ့ ကော်မန့်က နောက်ဆုံးမြင်လိုက်ရတာပဲ။\nဘာလို့ ဒီ ပို့(စ) က ဒီ နေ့ပြန်တက်လာတုန်းမသိ။\nကုန်ရှာဘီပေါ့ မမဂျီးရယ်…. မီး ညက်နှာပြောင်လို့ ရတော့ဘူးပေါ့နော်\nဟင်.. မနေ့က မန့်ထားတာလေးဒွေ ပျောက်ကုန်ဘီ…\nမနေ့က ညက်နာပြောင်ထားတာလေးတွေ ကုန်ပါပြီ ဗုံလေးနဲ့ ဝါးလေးရယ်။\nအချက် ( ၇ )ချက်လုံးက..တကယ် သိသင့် သိထိုက်ပြီး..\nတလေးတစား..ဖတ်မှတ် …ကျင့်ယူရမှာတွေမို့ ..\nပြေးဝင်လာတဲ့ အတွေးကို ပြောပြတာနော်\nကလေးလိုလဲ ချွဲလို့ မရ\nသုံးဆယ်ကျော် အရွယ်မှာ တွေ့ရတဲ့ အကြောင်းတွေ လို့ ဂျီးဒေါ် ပြောထားတဲ့\nအိုက်ဒါ အကုန်လုံးကို သုံးဆယ်ကျော်နဲ့ ကျေပွန်ဖို့တော့ အတော် ခက်မယ့် အမျိုးရယ်\nအပေါ်က ပို့စ်ထဲက နည်းလမ်းတွေလဲ လုပ်\nသိကြားမင်းရဲ့ အကျန် ပေးချက်ကလေးကိုလဲ လုပ်ပေါ့\nပထမ အချက်ဖြစ်တဲ့ စီးပွားရေး ကို\nအရမ်း ဖိဖိစီးစီး လုပ်ပါနဲ့\n(အိမ်ကို ချွဲနိုင်တဲ့အချိန်လေး မလွန်ခင်မို့)\nအိုက်ဒါကိုလဲ မတွေးနဲ့၊ မလုပ်နဲ့ လို့တော့ ပေါလိုပါဝူး\n(အိုက်ဒီအချိန်မှ မရှာရင် အပိုရီး ဖြစ်ဖို့ ငါးဆယ်ရာနှုန်း သေချာသမို့)\nသဟာကြောင့်မို့ အိုက်ဒီ အိမ်ထောင်ရေးကို အသေအချာ ဆုံးဖြတ်ပါ၊ ရှာပါ\nအကောင်းဆုံးကတော့ နှစ်ဆယ့် ခွန်လောက်ဆို ရှာသင့်ပီထင်သဗျ (ပြောချင်တာက ဟိုင်းနေပီလို့ )\nရှာပီးရင် အိမ်ထောင်ဖက်နဲ့ တတ်နိုင်သမျှ အဆင်ပြေအောင် လုပ်ထားပါ (ရကတည်းက)\nဒါဆို အိုက်ဒါလဲ ဖြေရှင်းပီးပီ\nတစ်သက်လုံး ဆက်ဆံသွားရမယ့်အရာကွယ့် (ဆရာကြီးလေသံဖြင့် ပြောခြင်း)\nသဟာကြောင့်မို့ အခုလို ငယ်တုန်းရွယ်တုန်း သူများတွေ အကောင်းမြင်တုန်းမှာ အမှတ်ရအောင် အပေါင်းအသင်း ဆန့်အောင် လုပ်ထား\nလူအမြင်ကတ်တာတွေ သိပ် မလုပ်နဲ့\n(အခုထိ ပြောနေတာတွေက ပေါ့ပေါ့ပါးပါး ကိုင်တွယ်နိုင်တဲ့ အရာတွေနော့)\nလူမှုရေး ပြီးပြန်တော့ ဘာသာရေး/ သာသနာရေး\nလောလောဆယ် ငယ်တုန်း ရွယ်တုန်း ပျော်တုန်း ပါးတုန်းမို့ တတ်နိုင်သလောက်သာလုပ်\nစကားပုံတောင်ရှိသေးသလေ တတိယအရွယ် တရားရှာ…တဲ့\n(ဖတ်မိသူများ ဆဲကြစေသဒီး )\nနောက်ဆုံးအချက် သားသမီး ဝတ္တရား\nငယ်သေးသမို့ သုံးဆယ့် ငါးလောက်အထိတော့ ချွဲလိုက်ပါဦးကွယ်\nနည်းနည်း လုပ်ပေး များများ ပြန်ယူပေါ့ ဟီဟိ\nအိုက်ဒါကတော့ သိကြား အကျန်ပေးချက်ပါပဲကွယ်\nပြောရတာ မောသွားပြီ နတ်သမီးတွေနဲ့ အနားယူလိုက်ဦးမကွယ်\nဆုံးမ စကားတွေကို မသိချင်ယောင် ဆောင်နေပါတယ် ဆို ဇွတ်ပဲ။\nဂါးးးး ခွက်ဒစ်တူ ဂျီးဒေါ် ..\nကျုပ် မန့်ထားဒါ ဘယ်ပျောက်တွားဒုံးး\nပြန်မန့်ပေး .. ဒါဘဲ ..\nအရင် ပို့ (စ) က ပျက်သွားတာလေ။\nများများမပြောဂျင်ဗူး… အဲဒီအထဲမှာ ဆိတ်ဖိစီးတာ အဆိုးဆုံးဗဲ.. ဘယ့်နှယ်ဗျာ သက်ရှိသတ္တဝါခြင်း ကိုယ်ဂျင်းမစာ.. အတင်းဖိစီးရသလား… ဝန်နဲ့အား မျှပါစေ…။\nပုံ – ဦးကြောင်ကြီး\nလွှတ်တော် တိရစ္ဆာန်ကော်မတီ ဥက္ကဌ\nဆိတ်ပိန်မှ ကြောင်လောက် ရှိတာဆိုတော့ ကြောက်မယ်ဆိုလည်း ကြောက်စရာပဲပေါ့။\nခုတော့ ညီမကအရမ်းကလေးဆန်တွားဘီ တတ်နိုင်တော့ဘူး ရေးပီးစလစ်\nကျော်၀င်းက ၂၁ရာစု သားရွှေဥ ဆိုပြီး ဘာသာပြန်ပြီးပါရောလားကွယ် ။ ၂၀၁၀ မှာ ဒုတိယ အကြိမ်ကြန်ထုတ်ထားတယ် ။ ဒါကြောင့် ဖတ်ဖူးပါတယ်အောက်မေ့နေဒါ ။\nသများက တက်ကျမ်းတို့ ဆုံးမစာတို့ ဖတ်ခဲတယ်။\nကိုယ့်လောက် ဘယ်သူမှ တတ်တယ်မထင်၊ ကိုယ့်ကို ဘယ်သူမှ ဆုံးမနိုင်တယ်မထင်လို့။\nအားဂျီး စိတ်ညစ်နေတဲ့ အချိန် တွေ့ပြီး ဖတ်မိတာ ဘာသာပြန်တာ။\nအိုး လူမိုက်ဂျီး sorry နော့ ရှေ့က7habits ဆိုတော့ နာမယ်ချင်းဆင်တာနဲ့ ရောကြိတ်လိုက်တာ ဆရာ ကျော်၀င်း ဘာသာပြန်တဲ့စာအုပ်က\n7 Habits Of Highly Effecitive Teen by Sean Covey ဖြစ်ပါတယ် ။ ၀ူး မောထှာ စာလုံးပေါင်းက မှားမှာကြောက်ရသေး\nခုတစ်လော ရုံးမှာ ပရောဂျက်အသစ်စခါစဆိုတော့ စိတ်ဖိစီးတာတွေ အရမ်းများနေတာ ကျွိကျွိစာလေး ပြန်ဖတ်လိုက်တော့ နေနည်းထိုင်နည်း နဲနဲ သိသွားဘီ\nပျက်သွားတဲ့ ပို့(စ) က ကော်မန့်တွေ ပေါင်းထားလိုက်ပြီ။\nကျွန်တော့တောင်းဆိုတဲ့အတိုင်း ပိုစ့်ရေးပေးသော သူငယ်ချင်းခိုင်ဇာကြီးကို ကျေးဇူးအထူးပါ…\nပြန်ဆွေးနွေးဖို့ဆိုတာထက်… ကိုယ့်ကိုကိုယ်ပြန်လည်ဆန်းစစ်ပြီး Renew ပြန်လုပ်နိုင်ဖို့ မျှော်လင့်ပါတယ်…\n(၃၀ အောက်ဟာ မိဘလုပ်စာကို မျက်နှာပြောင်ပြောင်နဲ့ စားနေလို့ ရပါသေးတယ်။) ပြောင်အုံးမှာ.. ပြောင်အုံးမှာ… အမေက ပြောလာလို့ရင် မမဂျီးပြောပြလို့.. မီးကလိုက်နာတာပါလို့ ပြောမှာ..\nပြီးတော့ မိဗုံစိတ်ဖိစီးမှု များလာရင် ခြုံထားတဲ့စောင်တောင် အလွတ်မပေးဘူး အကုန်ကန်ပစ်တာ..\nအကျိုးရှိစေလို့ မမဂျီးကို ကျေးဇူးအာဘွား ပါရှင့်….\nဒါလေးဖတ်မိတော့ ကိုယ်ဖြတ်သန်းခဲ့တဲ့ – ၃၀-၄၀ ကာလများကို ပြန်သတိရမိတယ်..။\n(အဲဒီတုန်းက ဒီပိုစ့်မျိုးမဖတ်မိရတာ နာတာပဲ)\nတကယ်ကိုပဲ ကိုယ်မနိုင်တဲ့ဝန်ထုပ်တွေကို လောဘတကြီးသယ်ပိုးရင်း ဖြတ်သန်းခဲ့တာ…\nမနိုင်ဘူး ဆိုမှတော့ လွတ်ကျတဲ့ဟာလဲ လွတ်ကျ\nတမင် လွှတ်ချ ရတဲ့ဟာလဲ လွှတ်ချ ခဲ့ရတာပေါ့….\nအကျိုးဆက်ကတော့ အသက် ၄၄-၄၅ လောက်မှာ ဘဘ လို့ စ အခေါ်ခံရတော့တာပဲ\n“Don’t eat too much beans more than your buttocks can bare”\nကျုပ်ကတော့ ၃၅နှစ်အရောက်မှာ ဘုရင့်နောင်လို ဖေါင်ဖျက်ပြီး\nကိုယ့်ကိုယ်ကို နိုင်မှန်း ရှုံးမှန်းတောင် သေချာမဝေခွဲတတ်.. :hee:\nခုလို အကျိုးရှိမဲ့ စာတွေလည်းတော်တော်ဖတ်ဖြစ်ပါရဲ့….\nအားပေးသွားပါသီ ဒေါ်ဇဂါး လွတ်…အဟွတ် ဟွတ်(နဲနဲတံတွေးသီးသွားလို့.. )\nဆွိရဲ့ စာလေးဖတ်လိုက်ရတာ… လုံးလုံးရူးသွား… အဲလေ… ဟီး.. စိတ်အားတွေပြန်တက်လာပါဒယ်လို့… :harr:\nရေးဖော် ညီမကြီးဒေါ်ရွှေဆွိရဲ့ ဖတ်ညွန်းကြီးကိုဖတ်ကြည့်မှ…\nအနှီ မောင်မောင်ကျောက်စ်မှာ STRESS တွေ အတော်များနေတာ သိလိုက်ရပါ့…\n“လာမည့်ဘေး ပြေးတွေ့” ဟုတ်ပေါင်…\nလင်လင်ဆော .. လောလောဆယ်တော့\nအကြမ်းဖျင်း ဖတ်တွားဘာအိ …\nနောက်မှ သေချာဖတ်ဘာ့မီ .. ကွီကွိ ..\nစိတ်ညစ်လို့ အယက်ကိုသောက်ဒလယ်……….. (အဲလေ) အကျင့်ပါနေလို့…ခိခိ\nသများတော့ အိုက် (၇)ချက်လုံး ကောင်းကောင်းသိတယ်မှတ်တာဘဲ\n၁..၂ ..၃..၄.. ကိုယ်ကြိုက်တာကိုယ်လုပ်….ကိုယ်ဖြစ်ကိုယ်ခံကတော့ နောက်ဆက်တွဲ အကျိုးဆက်အတွက်ပေါ့\nနံပတ် (၅) အရဆိုရင် သများရဲ့ အထောက်အပံ့ကောင်းတေက တီးရှော့မင်ဘာတေ ထိပ်ဆုံးကပါတယ်ကွီ (ဒဂယ်ပြောတာ)\nနံပတ် (၆) နဲ့ (၇) လိုမျိုး မျှခြေကိုသိတာတို့ ဘယ်လိုအနားယူရမလဲ ဆိုတာမျိုးတွေကျ အသိလွန်နေလို့\nမနဲ ဘရိတ်အုပ်ရတယ်…ေိေိ\nအော် ငါ့ခမျာ သနားစရာ… ကျောင်းပြီးကထဲက အတိအကျပြောရရင် အသက်(၂၀) မှာ ကိုယ့်ဖာသာ ရှာစားနေရဘီလေ… ဆိုပြီး..ကိုယ့်ကိုယ်ကို ဂုဏ်ပြုလိုက်ရတာအမော\n(အိမ်ကို ပုန်ကန်ပြီးထွက်လာတာကိုး.. ဂလောက်တော့ချိမာပေါ့) :harr:\n” ဘဝမှာ တုံးလုံးလာ တုံးလုံးပြန်ရတာမို့ ကြားမှာ\nစားရ၊ ဝတ်ရ၊ နေရ၊ ယူရ သမျှကို အမြတ်လို့ပဲ ယူဆပါတယ် ”\nဟဲ့ ၊ စားရ ၊ ဝတ်ရ ၊ နေရ ကို နားလည်ပါတယ် ။\n” ယူရ သမျှကို အမြတ် ” ဆိုတာ ဘာဒုန်း ။\nဖိုးပေ တို့ လို\nအမြဲတမ်း ပျော်ပျော်နေတတ်တဲ့ သူအတွက်ကတော့\nဘယ်လောက် အခက်အခဲ ဘေးဒုက္ခကြုံကြုံ\n“ဖြစ်သမျှ အကြောင်း အကောင်းချည်းပဲ” ဟု နှလုံးသွင်းတတ်အောင်\nအသက် ၃၀ မှာ စတင်ထားရင် အသက် ၅၀ မှာ ပျော်ရွှင်ချမ်းမြေ့စေမယ့် အရာများ\nအသက် ၅၀ အရွယ်လူတွေကို ငယ်ငယ်တုန်းက ဘာလုပ်ခဲ့ရင်ကောင်းမှာပဲလို့ တွေးမိသလဲမေးခဲ့ပါတယ်။ သူတို့အဖြေတွေက သိပ်ကို ကောင်းမွန်ပြီး ရိုးရှင်းလှပါတယ်။ ကိုယ့်အသကိ ၃၀ တနိးကိုရောက်ပြီဆိုရင် ဒီအလုပ်တွေကို လုပ်သင့်ပါပြီ။\n၁. ဆေးလိပ်မသောက်နဲ့။ သောက်မိပြီဆိုရင် ဖြတ်ပစ်ပါ။\n၂. အမြန်စာတွေကို မစားပါနဲ့တော့။\n၃. မိဘ၊ ညီအစ်ကိုမောင်နှမတွေနဲ့ ဆက်ဆံရေး ကောင်းမွန်ပါစေ။\n၄. နေရောင်ကာဆေးမပါဘဲ နေပူထဲ မထွက်ပါနဲ့တော့။\n၆. ပိုကိဆံ စစုပါ။ ဘယ်လောက်နည်းနည်း စုဖြစ်အောင်စုပါ။\n၇. ကိုယ့်မှာရှိတာနဲ့ ရောင့်ရဲတတ်ပါစေ။\n၈. ဘ၀ရဲ့ပန်းတိုင်တွေကို မျက်ချေပြတ်မခံဘဲ ဆက်ကြိုးစားပါ။\n၉. အချိန်မှန် အိပ်ရာဝင်၊ အိပ်ရာထပါ။\n၁၀. သွားတွေကို ဂရုစိုက်ပါ။\n၁၁. အရာဝထ္ထုတွေကို စုဆောင်းတာထက် အမှတ်ရစရာလေးတွေကို စုဆောင်းပါ။\n၁၂. တစ်ခုခုကို ပြန်ပေးလှူတတ်ပါစေ။\n၁၃. မျက်စိရှင်ရှင်ထားပြီး လောကကြီးထဲက အသစ်အဆန်းတွေကို နေ့တိုင်းရှာဖွေပါ။\n၁၄. တစ်နှစ်ကို စာအုပ် ၁၀ အုပိထကိမနည်းဖတ်ပါ။\n၁၅. တတ်နိုင်သမျှ ခရီးသွားပါ။\n၁၇. ကိုယ့်ကိုယ်ကို ဂုဏ်ယူတတ်ပါစေ။\n၁၈. မှတ်တမ်းတစ်စောင် အမြဲရေးပါ။\n၁၉. အိမ်ပိုင်ဆိုင်ိနိုင်အောင် ကြိုးစားပါ။\n၂၀. သူငယ်ချင်းတွေကို ဂရုစိုက်ပါ။\nနှစ် ၅၀၊ နှစ် ၁၀၀ အထိ ကျန်းမာပျော်ရွှင်တဲ့ ဘ၀ကို သူငယ်ချင်းအားလုံး ပိုင်ဆိုင်နိုင်ကြပါစေ။\nref..The Idealist,April 23rd,2015


သိပ်မကြာခင်ပျောက်ဆုံးမျိုးဆက် ဖြစ်သွားမှာပဲ လို့ ဆိုလာတဲ့ ဦးမြအေး – Nyang Media\nစက်တင်ဘာ 18, 2019\n88 ပြန်/ကြား / ကိုဌေးးကြွယ်၊ကိုမြအေး၊ကိုမင်းကိုနိုင် (၂၀. ၅. ၂၀၀၇)\nရှစ်ဆယ့်ရှစ်မျိုးဆက်ဟာ သိပ်မကြာခင်မှာ ပျောက်ဆုံးမျိုးဆက် ဖြစ်သွားနိုင်သလား ယဉ်ကျေးစွာ မှတ်ချက်ပေးဆွေးနွေးနိုင်ပါတယ်။\nရှစ်လေးလုံး လူထုအရေးတော်ပုံ (၃၁)နှစ်အလွန် မြန်မာ့နိုင်ငံရေးမှာ ရှစ်ဆယ့်ရှစ်မျိုးဆက်ရဲ့ နိုင်ငံရေးထုထည်၊နိုင်ငံရေး အင်အား ဘယ်လိုအခြေအနေမှာရှိနေသလဲ။ ရှစ်ဆယ့်ရှစ်မျိုးဆက်ကျောင်းသားခေါင်းဆောင်များထဲက တစ်ဦးဖြစ်တဲ့ ဦးမြအေးနဲ့ ငြမ်းမီဒီယာက တွေ့ဆုံမေးမြန်ထားပါတယ်။\nငြမ်းမီဒီယာ – ပြီးခဲ့တဲ့သြဂုတ်လက ရှစ်ဆယ့်ရှစ် (၃၁)နှစ်ပြည့်ခဲ့ပြီ။ ရှစ်ဆယ့်ရှစ်ရဲ့ နိုင်ငံရေးထုထည်၊နိုင်ငံရေး Space က သိပ်ကို ကြီးခဲ့တာ (၃၁)နှစ်အလွန်မှာ လက်ရှိရှိနေတဲ့ ထုထည်နဲ့ Space ကိုဘယ်လိုများ ပြောချင်လဲ ကိုမြအေး။\nUMA – ကျွန်တော်က ရှစ်ဆယ့်ရှစ်မျိုးဆက်မှာဆို ဒုတိယတန်းက လူပါ။ ရှစ်ဆယ့်ရှစ် မျိုးဆက်မှာ ကိုယ်တွေကိုယ်တိုင်က တောက်လျောက်ပါဝင် ဖြတ်သန်းလာသူတွေ ဖြစ်တယ်။ နောက်တစ်ခုက ရှစ်ဆယ့်ရှစ် Generation ကို ကျွန်တော်က အရမ်း ယုံကြည်တဲ့သူဖြစ်တယ်။ အရမ်းအားထားတဲ့သူ ဖြစ်တယ်။ ဒီနေ့ထက်ထိ ဒီယုံကြည်ချက်ကိုမလျှော့သေးဘူး။ လက်မလွှတ် သေးဘူး။ အဲဒီယုံကြည်ချက်က ဘာလဲဆိုတော့ မြန်မာပြည်ရဲ့ အနာဂတ်ကို တကယ်ပြောင်းလဲနိုင်တဲ့မျိုးဆက်က ရှစ်ဆယ့်ရှစ်ပဲ ဖြစ်တယ်။ Strongly ယုံကြည်တာနော်။ ဘာဖြစ်လို့လဲ ဆိုတော့ ကျွန်တော်သိနေတယ်။ ကျွန်တော့်သူငယ်ချင်းတွေ ရှိတယ်။\nဒီမိုကရေစီ ပြောတယ်။ Democratic Norms တွေနဲ့ကိုက်ညီအောင် ကျင့်သုံးဖို့လိုတယ်။ အခု ဒီမိုကရေစီပြောလိုက်၊နေရှင်နယ်လစ်ပြောလိုက် အဲဒါတော့မရဘူး။ ရှိသင့်ရှိအပ်တဲ့ …\nတူတာတွေလည်း ရှိတယ်။ မတူတာတွေလည်း ရှိတယ်။ တည့်တာတွေလည်း ရှိတယ်။ မတည့်တာတွေလည်း ရှိတယ်။ ဒါပေမယ့် အဲဒီလူတွေက နိုင်ငံရေးနဲ့ပတ်သက်ရင်အရည်အချင်းရှိတယ်။ အကယ်ဒမစ်ဖြစ်ချင်မှဖြစ်မယ်နော်။ နိုင်ငံရေးသမား တစ်ယောက်ရဲ့ ဘဝနဲ့၊ အကယ်ဒမစ်သမားတစ်ယောက်ရဲ့ ဘဝက မတူပါဘူး။နောက်တစ်ခုက သတ္တိရှိတယ်။ အချင်းချင်း ရဲဘော်ရဲဘက်စိတ် ရှိကြ တယ်။ စကားများတယ်။ကျွန်တော်တို့ ရန်ဖြစ်တယ်။ အချင်ချင်းသွားထိရင်စုသွားတာ။ တိုင်းပြည်ရဲ့ အမြော်အမြင်ကြီးမှုမှာလည်း စဉ်းစားဉာဏ်ပြည်စုံတဲ့ သူတွေအများကြီးပဲ။ နိုင်ငံတကာရောက်နေတဲ့ ကျွန်တော်တို့ရဲ့ သူငယ်ချင်း တွေလည်း ရှိကြတယ်။ ကျွန်တော် ဒါကို အရမ်းမျှော်လင့်တယ်။ ဒါပေမယ့် အရင်ကလောက် ယုံကြည်မှုက အားမကောင်း တော့ဘူး။\nရှစ်ဆယ့်ရှစ် Generation က ထုနဲ့ထည်နဲ့ အားကောင်းခဲ့တာ အရမ်းကောင်းခဲ့တာ။ အခုကတော့ပြောမယ်ဆိုရင် ကိုယ်ကိုယ်တိုင်အပါအဝင်ပါ အားမနာတမ်းဝေဖန်ရမယ်ဆိုရင် …\nငြမ်းမီဒီယာ – ကိုမြအေး အားမကောင်းဘူးပြောတာလား။ သူတို့တစ်တွေအားမကောင်းဘူးပြောတာလား။\nUMA – ကျွန်တော်အားမကောင်းတော့တာ ပြောတာ။ ကျွန်တော့်ရဲ့ ယုံကြည်မှုက အရင်လောက်အားမကောင်းတော့ဘူး လျော့လာတယ်။\nငြမ်းမီဒီယာ – ဘာကြောင့် အားလျော့လာတာလဲ ကိုမြအေး။\nUMA – အခုနောက်ပိုင်း နိုင်ငံရေးတွေမှာ ဘာတွေဖြစ်လာသလဲဆိုတော့ တစ်ယောက်နဲ့တစ်ယောက်က ထောင်စကားပြောရင် အထာတွေရှိကြတာပေါ့ဗျာ။ အထာ ထားရမယ့်ကိစ္စတွေမှာလည်း လျော့လာတယ်။ နင်းတက်တို့၊ ဖြတ်တက်တို့၊ ကျော်တက်တို့ ဆိုတာ နိုင်ငံရေးမှာရှိတယ်။ အဲလိုပုံစံတွေ ဆန်လာသလားလို့ ကျွန်တော်မြင်တယ်။ ခိုင်ခိုင်မာမာမရှိဘဲ အခြေအမြစ် မရှိတာတွေနဲ့ ပုံဖျက်ဖို့ ကြိုးစားလာတာ ကျွန်တော် သွားတွေ့တယ်။ 88 Generation ခြေကုန်လက်ပန်းကျပြီလားပေါ့ ကိုယ်ကိုယ်တိုင်လည်း ပါတယ်နော်၊ တစ်ခါတစ်လေအဲလိုစဉ်းစားမိတယ်။အဲဒီတော့ အပြင်လူပြောနေတာမဟုတ်ဘူး။ကျွန်တော်ကိုယ်တိုင် ပါနေတဲ့ ဟာကို ပြောနေတာ။ တကယ်တမ်းကျတော့ ဒီ ရှစ်ဆယ့်ရှစ် Generation က ထုနဲ့ထည်နဲ့ အားကောင်းခဲ့တာ အရမ်းကောင်းခဲ့တာ။ အခု ကတော့ ပြောမယ်ဆိုရင် ကိုယ်ကိုယ်တိုင်အပါအဝင်ပါ အားမနာတမ်းဝေဖန်ရမယ်ဆိုရင် နိုင်ငံရေးမှာ အလယ်လပ် သလို ဖြစ်နေပြီ။\nလွဲမှားတဲ့ မာနတွေ၊လွဲမှားတဲ့အယူအဆတွေနဲ့ အလွဲအမှားတွေ အများကြီး ရှိခဲ့ကြတာပါပဲလေ။ လူကမှားတတ်ပါတယ်။ဒါပေမယ့် …\nဒီအတိုင်းဆက်သွားရင် သိပ်မကြာခင်မှာ ပျောက်ဆုံးသွားသောမျိုးဆက်ဖြစ်သွားမှာပဲ။ အဲဒါတော့ နည်းနည်း စိတ်ပူတယ်။ ဒါပေမယ့် ကျွန်တော်ဖန်တီးလို့မရဘူးလေဗျာ။ကိုယ်လည်း အမှားတွေရှိမှာပဲ။တစ်ရာ ရာခိုင်နှုန်းအမှန် မဖြစ်နိုင်ဘူးလေ။ ပြန်ပြီး ကြည့်မယ်ဆိုရင် အထူးသဖြင့်ပေါ့၊ ရှစ်ဆယ့်ရှစ် Generation ကို ဦးဆောင်သူတွေရော၊ ဟိုးအရင်က သူတွေရော အချင်းချင်း ကြားမှာ တိုင်းပြည်နဲ့ပတ်သက်တဲ့ ကျွန်တော့်ရဲ့ရည်ရွယ်ချက်ပြောရမယ်ဆိုရင် 88 Generation ရဲ့တိုင်းပြည်ဘာလုပ်သင့်သလဲ၊ ဘယ်သွားသင့်ပြီလဲဆိုတာကို ပြည်တွင်းပြည်ပ အကုန်ရှိတဲ့ ကွန်ဖရင့်တစ်ခုလောက် ကျွန်တော်လုပ်ချင်တယ်။ ကြာပြီဗျာ ဒီဟာ က။ဒါပေမယ့်ဒီနေ့ထက်ထိဖြစ်မလာဘူး။ လုပ်ဖို့ဆိုတာ ကျွန်တော်တို့ဆီမှာ Financial Problem တွေရှိတယ်။ အခုနောက်ပိုင်း တစ်ယောက်နဲ့ တစ်ယောက်ဝေဖန်မှုတွေကလည်း ပြင်းထန်လာကြတယ်။ ပြောမယ်ဆိုရင် ဟုတ်တာရော၊ မဟုတ်တာတွေရော ဘာတွေမှန်းကိုမသိတော့တာလေဗျာ။ ဒီ Generation ကြီးက ဒီအတိုင်းဆက်သွားရင်တော့ပြီးသွားပြီ။ တချို့ကျွန်တော့် သူငယ်ချင်း တွေဆို မင်းမစဉ်းစားပါနဲ့ကွာ ပြီးသွားပါပြီဆိုတာတွေတောင် ရှိလာတယ်။\nငြမ်းမီဒီယာ – ဒါဆို ရှစ်ဆယ့်ရှစ်မျိုးဆက်က ခြေကုန်လက်ပန်းကျပြီး နိုင်ငံရေးစိတ်ကုန် သွားတာလား။\nUMA – အဲလိုတော့ မဟုတ်ဘူး။အဲလို မဆိုလိုပါဘူး ။ခြေကုန်လက်ပန်းလည်း မကျဘူး။နိုင်ငံရေးလည်း စိတ်မကုန်ဘူး။ လုပ်တော့ လုပ်နေတာပဲ။တကွဲတပြားနဲ့ လုပ်နေမှုတွေအကုန်လုံးက ရှစ်ဆယ့်ရှစ်ရဲ့ သဘာဝကိုယ်တိုင်က တစ်ဦးတစ်ယောက်နဲ့ ချွန်ပြီး လုပ်လို့ ရတဲ့ကိစ္စ ကျွန်တော်တော့ မတွေ့ဖူးဘူး။ရှစ်ဆယ့်ရှစ်မှာ တစ်ဦးတစ်ယောက်ဆိုတာမရှိဘူး။ ရှစ်ဆယ့်ရှစ်က စုလိုက်မှ အားဖြစ် တာ။ အဲဒီမှာ နိုင်ငံရေးမှာ ကျွန်တော်ကိုယ်တိုင်လည်း ပါပါတယ်၊ လွဲမှားတဲ့ မာနတွေ၊လွဲမှားတဲ့အယူအဆတွေနဲ့ အလွဲအမှား တွေ အများကြီး ရှိခဲ့ကြတာပါပဲလေ။ လူကမှားတတ်ပါတယ်။ဒါပေမယ့် အကုန်လုံး ပြန်သုံးသပ်ဖို့ လိုနေပြီလို့ ကျွန်တော်ထင်တယ်။ အဲဒီတော့ စုပြီးတော့ ဒီနေ့အချိန်မှာ ကျနော်တောင့်တတဲ့ဟာ ဥပမာအားဖြင့်တပ်နဲ့ NLD ကြား၊ တိုင်းရင်းသားနဲ့ NLD ကြား၊ တိုင်းရင်းသားနဲ့ တပ်ကြား လွန်းထိုးပေးနိုင်တဲ့ အင်အားစုကြီး ရှိပါလျက်နဲ့ လုပ်လို့မရတာ။အဲဒါ 88 Generation ပဲ။ Political Influence အရမ်းကြီးတယ်။နောက်တော့ တကယ်တတ်တဲ့လူတွေ။ 88 လို့ ကျွန်တော်ပြောပေမယ့် ၉၆ – ၉၈ ပါ ပါတယ်နော်။\nပွင့်ပွင့်လင်းလင်းပြောရရင် ရှစ်ဆယ့်ရှစ် ပြည်တွင်း၊ပြည်ပ ကွန်ဖရင့် တစ်ခုကိုလိုချင်တာပဲ။ ဒါ ကျွန်တော်တစ်ယောက်တည်း လုပ်လို့မရဘူး။ ဒါက …\nသူတို့က တကယ့် အကယ်ဒမစ်တွေ ကျွန်တော်တို့ထက်အများကြီးသာတယ်။ ဥပမာအားဖြင့် YSPS၊ တကောင်း၊ လောကအလင်း အများကြီးဗျာ။အဲဒီတော့ ကျွန်တော်ဖြစ်စေချင်တာက ကျွန်တော်လိုချင်တာ၊ ကျွန်တော် ဆန္ဒရှိတာ အကုန်လုံးက လုပ်တော့ လုပ်နေကြတာပဲ ကျွန်တော်လည်း ဖက်ဒရယ် ဒီမိုကရက်တစ် အင်အားစု လုပ်နေတာပဲ။ကျန်တဲ့သူတွေလည်း လုပ်နေကြတာပဲ။ ဒါပေမယ့်လုပ်ရင်း လုပ်ရင်းနဲ့ ဘာလုပ်နေမှန်း မသိဘူးဖြစ်လာတယ်။ Impact က နည်းတာ။ ဖြစ်စေချင်တာ ဖြစ်နိုင်ရင် အကုန်ဗျာ။ ဒါပေမယ့် အားလုံးဆိုတာကလည်း မဖြစ်နိုင်ဘူးလေဗျာ။အများစုပေါ့။ပြည်တွင်း၊ပြည်ပမှာရှိနေတဲ့သူတွေ ကိုယ့်ရဲ့အယူအဆတွေနဲ့ ကျွန်တော် တော်တော်စိုးရိမ်တာပါ။ တိုင်းပြည်ရဲ့ အခြေအနေကို။ ဖြစ်နေတဲ့ အခြေအနေကို ကျွန်တော်တို့ မှန်မှန်ကန်ကန်မျှမျှတတ ဒါကတော့ ဒီလိုဖြစ်သင့်တယ်။ အစိုးရ ကတော့ ဒီနေရာမှာ ဒါလုပ်ရမယ် ထင်တယ်။ တပ်ကိုပြောရမယ့် အကုန်ကျွန်တော်တို့ အပြတ် ပြောရမှာပဲ။ ပြောတယ်ဆိုတာကတော့ မူတော့ရှိရမယ်လေ။ဒါပေမယ့်တပ်က စစ်အာဏာရှင်စနစ်တော့ ဆက်မသုံးနဲ့ ဒါတော့ လက်မခံဘူး။ရှင်းရှင်းလေးပဲ။ နိုင်ငံရေးမှာ Principles တွေရှိတယ်။ဒီမိုကရက်တစ် နိုင်ငံတစ်ခုသွားမယ်ဆိုရင် လွှတ်တော်ထဲမှာ ၂၅ ရာခိုင်နှုန်း ဝင်ထိုင်လို့မှ မရတာ။ ဒါပေမယ့်ဘယ်လိုထွက်မလဲ ဆိုတာ ကျွန်တော်တို့ ဆွေးနွေးမယ်၊ညှိမယ်လေ။ ဥပမာ ဆိုပါစို့ဗျာ၊ ဆဲဗင်းဇူလိုင်လို ကိစ္စမျိုး မင်းသွေးသစ်တို့ကို (၁၅)ရက် ထောင်ချတယ်။ ဒါအဓိပ္ပာယ်မှ မရှိဘူး ကျွန်တော်တို့ ပြောရမယ်။ ရခိုင်မှာ အပြစ်မဲ့ပြည်သူတွေ သေနေတယ်၊ အစိုးရကို ကျွန်တော်တို့ ပြောရမယ်လေ။အဲဒါပြောဖို့ဆိုတာ တိုင်းပြည်ရဲ့ အနာဂတ် ဘယ်လိုသွားသင့်သလဲဆိုတာ Brain Storming လုပ်ရမှာ။ ပွင့်ပွင့်လင်းလင်းပြောရရင် ရှစ်ဆယ့်ရှစ် ပြည်တွင်း၊ပြည်ပ ကွန်ဖရင့် တစ်ခုကိုလိုချင်တာပဲ။ ဒါ ကျွန်တော်တစ်ယောက်တည်း လုပ်လို့မရဘူး။ ဒါက ငွေကြေး၊ ဦးနှောက်၊စီစဉ်မှုအပိုင်းတွေ လိုတယ်။ ဘာပဲပြောပြော ပြည်ပမှာ ရှိနေတဲ့ ကိုမိုးသီးတို့၊ ကျန်တဲ့လူတွေရော ပြည်တွင်းမှာရှိတဲ့သူတွေနဲ့ မင်းဘာကောင်လဲ၊ ငါဘာကောင်လဲ ဆိုတာထက် မင်းတို့ငါတို့တိုင်ပင်ပြီး ဘယ်လိုပြောသင့်ပြီ ဆိုတဲ့ အခြေအနေကို သွားချင်တာ။\nငြမ်းမီဒီယာ – နှစ်သုံးဆယ်ပြည့်မှာ ကိုမင်းကိုနိုင် ပြောခဲ့တဲ့စကားတစ်ခွန်း မှတ်မိနေတာရှိတယ်။ ပြန်စုစည်းဖို့ဆိုတာ ကိုမြအေး ပြောသလို ပုံစံလို့ ကျွန်တော်တော့ ယူဆတယ်။ ကိုမြအေးပြောတာမှာ ကျွန်တော်ကောက်မိတာက ဒီအင်အားစုကလည်း တစ်ယောက် တစ်နေရာ ပြန့်ကျဲနေတာ တစ်ဦးချင်းစီရဲ့ မာနတွေ။ပွင်ပွင့်လင်းလင်ပြောရရင် ဒီလိုပြောတာ စိတ်မဆိုးပါနဲ့ ကိုမြအေး။ ပြောရင်တော့ ညီညွှတ်တယ်။တကယ်တမ်းလုပ်တဲ့အခါ ကွဲထွက်သွားကြတယ်။ ဘာလို့စုစုစည်းစည်း မလုပ်နိုင် ကြတာလဲ။\nUMA – အားမနာတမ်းပြောရမယ်ဆိုရင် ကျွန်တော်တို့ ထောင်ကလွတ်ခါစမှာ အဲဒီတုန်းက ရှစ်ဆယ့်ရှစ်မျိုးဆက် ကျောင်းသား များပေါ့။ နောက်တော့ ရှစ်ဆယ့်ရှစ်ငြိမ်းချမ်းရေးနှင့် ပွင့်လင်း လူ့အဖွဲ့အစည်းဆိုပြီး နာမည်ပြောင်းလိုက်တယ်။ ပြည်ပမှာရှိတဲ့ သူတွေ ကို ကျွန်တော်တို့ဘက်ကလည်း အသိအမှတ်ပြုပေမယ့် အသိအမှတ်ပြုမှုက အားနည်းခဲ့တယ်ဗျ။ ဒါက ပွင့်ပွင့်လင်းလင်း ပြောတာဝန်ခံတာ။ ကျွန်တော့် တစ်ယောက်တည်းရဲ့ ဝန်ခံချက်ပေါ့ဗျာ။ ဒီလိုဆက်ဆံရေး ချို့ယွင်းမှုတွေလည်း ရှိနိုင်ပါတယ်။ နောက်တစ်ချက်က ဘာလဲဆိုတော့ မြန်မာပြည်တွင်းနိုင်ငံရေးကိုကြည့်တဲ့အခါမှာ ချက်ခြင်း လက်ငင်းကြီး ပလက်ဖောင်း တည်ဆောက်လို့ တော့မရဘူးဗျ။ တချို့တချို့လည်းပလက်ဖောင်း ချက်ခြင်း လိုချင်တဲ့ပြဿနာ ရှိကြတယ်။ ပြောမယ်ဆိုရင် ဘယ်သူမှ အပြစ်မတင် ပါဘူး။ ကိုယ့်ရဲ့အားနည်းချက် ပါပဲ။သူတို့အတွက်ခိုင်မာတဲ့ ပလက်ဖောင်းတစ်ခု ကျွန်တော်တို့ မတည်ဆောက်ပေးနိုင်ခဲ့ဘူး။\nစဉ်းစားကြည့်ဗျာ ကိုမိုးသီးဇွန် ပြန်လာနိုင်ရေးအတွက် ကျွန်တော်တို့ဘာမှ မစွမ်းနိုင်ဘူး။ အဲဒါ ကျွန်တော်တို့ အမှားပဲ။ ပိုဆိုးတဲ့ကိစ္စက NLD အစိုးရ …\nကျွန်တော် တို့ တာဝန်မကျေဘူးဗျာ။ ကျွန်တော်တို့ရဲ့မူမှာရှိတယ် ပြည်ပရောက် ကျောင်းသားအပါအဝင် ရဲဘော်များ မြန်မာနိုင်ငံ ဒီမိုကရက်တစ်တွေ အကုန်လုံး ဂုဏ်သိက္ခာရှိစွာ မြန်မာနိုင်ငံပြန်လာနိုင်ရေး ဆိုတာကို တော်ဝင်စင်တာမှာလုပ်တဲ့ သတင်းစာ ရှင်းလင်းပွဲ မှာကျွန်တော်တို့ပြောခဲ့တယ်။ ဒါပေမယ့်ကျွန်တော်တို့ အကောင်အထည်မဖော်နိုင်ခဲ့ဘူး။ နောက်တစ်ခုကဗျာ၊ အလုပ်တွေနဲ့ ဝရုန်းသုန်းကား လုပ်တဲ့အခါ ကျွန်တော်တို့ သေသေချာချာဂရုမစိုက်နိုင်ခဲ့ဘူး။ ကျွန်တော်တို့ဘက်က အားနည်းချက်။ ရှစ်ဆယ့်ရှစ်ရဲ့ သဘာဝက ကျွန်တော်တို့အချင်းချင်းကြားမှာစကားတွေ ဘာတွေများပေမယ့် ပြဿနာ မရှိဘူး။ ကိုမင်းကိုနိုင်၊ ကိုကိုကြီး ကျွန်တော်တို့ကြားမှာ ပြဿနာ မရှိဘူး။ အခုလည်း အရေးအကြောင်းဆို တိုင်ပင်နေဆဲပဲ။ ဒါပေမယ့် ဒီလောက်နဲ့တော့ မလုံလောက်ဘူး။ ဥပမာအားဖြင့် စဉ်းစားကြည့်ဗျာ ကိုမိုးသီးဇွန် ပြန်လာနိုင်ရေးအတွက် ကျွန်တော်တို့ဘာမှ မစွမ်းနိုင်ဘူး။ အဲဒါ ကျွန်တော်တို့ အမှားပဲ။ ပိုဆိုးတဲ့ကိစ္စက NLD အစိုးရလက်ထက်မှာကို ကျွန်တော်တို့ မဆောင်ရွက်နိုင်ဘူး။ ကျန်တဲ့ အစိုးရ လက်ထက်မှာ ဘယ်လိုလုပ် သွားလုပ်မှာလဲ။ ကျွန်တော်တို့ လုပ်ကိုင်နိုင်မှု စွမ်းရည်က ကျွန်တော်တို့ကိုကျွန်တော်တို့ ပြန် သံသယ ဖြစ်မလာဘူးလား။ဒါကြောင့်မို့ ကျွန်တော်တို့ ဘာတွေလိုအပ်နေလဲ။ဒါကိုတော့ နစ်နစ်နာနာ သုံးသပ်ရမယ်လေ။ အဲဒီ အခါကျတော့ တစ်ယောက်နဲ့တစ်ယောက် အထင်မြင် လွဲမှားမှုတွေ ဖြစ်လာ တယ်။ ဒီကြားထဲမှာ ပြဿနာ ဘာလဲဆိုတော့ နှစ် သုံးဆယ်မှာ ကျွန်တော်တို့ အကုန်လုံးပေါင်း လုပ်တဲ့အတွက် စာတမ်း တစ်စောင်ထွက်လာတဲ့အထိ ကြိုးစားတယ်။ အမှန်တော့ နှစ်သုံးဆယ်ရဲ့ ရည်ရွယ်ချက်ကလည်း ရှစ်ဆယ့်ရှစ်လယ်ဗယ်တွေ ဆွေးနွေးစေချင်တာ။ ကျွန်တော့် တစ်ယောက်တည်း အယူ အဆ။ ဒါပေမယ့်မဖြစ်ခဲ့ဘူး။ ဆွေးနွေးပွဲတွေလုပ်တယ် ဒါပေမယ့် အဲဒါ မဖြစ်ခဲ့ဘူး။ ဆွေးနွေးပွဲတွေကို Driving လုပ်ပေးတဲ့ အနေ အထား ပဲဖြစ်သွားတယ်။ ပြီးခဲ့တဲ့ (၃၁)နှစ်မှာ ကျတော့ အခြေအနေအရ ပြည်တွင်း၊ပြည်ပ ကြားထဲမှာ တော်တော် လွဲမှားတဲ့ အခြေအနေ ဖြစ်သွားတဲ့ အခြေအနေ တစ်ခုရှိတယ်ဗျ။ ဒီပုံစံကြီးကတော့ မရဘူးလို့မြင်တယ်။ ကျွန်တော့်အမြင်ပြောရရင် တိုင်းပြည် မျက်နှာပဲကြည့်ပြီးတော့ နိုင်ငံရေးကို နိုင်ငံရေးနဲ့တူအောင် ပေါ်လစီပိုင်းဆိုင်ရာကို ဆွေးနွေးဖို့လိုတယ်လို့ကျွန်တော်မြင်တယ်။\nငြမ်းမီဒီယာ – စုစည်းလို့ရမယ်ထင်လား။မကြာခင်အချိန်တွင်းမှာလေ။\nUMA – စုစည်းတယ်ဆိုတာ ဒီလို ရှိတယ်ဗျ စုစည်းတယ် ဆိုတာကို တစ်ဖွဲ့တည်း လုပ်တာကို မြင်ကြတယ်လေ။ ကျွန်တော်ကတော့ In Line ဖြစ်ဖို့လို့ မြင်တယ်။ အဲဒါကိုအတွေ့အကြုံအရပြောတာ။ကျွန်တော်ကိုယ်တိုင် လုပ်ဖူးတဲ့ အတွေ့အကြုံအရပြောတာ။ ရှင်းရှင်း ပြောရရင် ဒီကမ်ပိန်းတွေက ကျွန်တော်တို့ လုပ်ခဲ့တာဗျာ။ အဲဒီအချိန်မှာ ကိုမင်းကိုနိုင်၊ကိုကိုကြီး၊ကိုဌေးကြွယ်၊ ကိုမင်းဇေယျ ၊ကိုပြုံးချိုမရှိပါဘူး။ကျွန်တော်၊ ကိုဂျင်မီ၊ကိုအံ့ဘွယ်ကျော် တို့လုပ်တာပါ။ လုပ်ခဲ့တဲ့ အချိန်အခါမှာ ကျွန်တော်တို့ ဒီအတိုင်း မလုပ်ခဲ့ ဘူးဗျ။ ကျွန်တော်တို့ရဲ့ လုပ်ဟန်က။ငါတို့ထိုင်မယ်၊ ငါတို့ဆွေးနွေးမယ် ကျွန်တော်တို့ အဲလို မလုပ်ဘူး။ဘယ်တော့မှ ကျွန်တော်တို့ အဲလို မလုပ်ဘူး။အဲဒီအချိန်က အရမ်းကြပ်တဲ့ အချိန် ဒီလိုမျိုး ဖုန်း၊Video Call တွေ ဘာတွေရှိမှ မရှိတာ။ ကီးပတ်ဖုန်းသာ ရှိတဲ့ အချိန်။ကျွန်တော်တို့ အပြင်က လူတွေနဲ့တိုင်ပင်ပြီး အကြံဉာဏ်ယူပြီးမှလုပ်တာ ကျွန်တော်တို့မှာ ကွဲပြား သွားတာ မရှိဘူး။\nလွဲတယ်။ ကွဲပြီး လုပ်တာမဟုတ်ဘူး။ ခွဲပြီးလုပ်တာ။ ကွဲသွားပြီး လုပ်နေတယ်လို့ ကျွန်တော်တို့ မသုံးဘူး။ အရေးကြီးတဲ့အချိန်ဆို အမြဲတမ်း တိုင်ပင်ကြတယ်။ဆွေးနွေးကြတယ်။အရင်လိုတော့ …\nမင်းတို့လုပ် ငါတို့ ဝန်းရံမယ်။တောက်လျောက်ပဲ။ ကောင်းတာတွေလည်းပါတယ်။ လက်ခံစရာတွေလည်း ပါတယ်။ လက်မခံ စရာ တွေလည်း ပါပါတယ်။ အဲဒါကြောင့် ဒီကမ်ပိန်းတွေအောင်မြင်ပြီး ရွှေဝါရောင် တော်လှန်ရေးအဆင့်ထိ တက်သွားတာ။ ဒါတွေ ကျနော်တော်ရုံတန်ရုံ ထုတ်မပြောပါဘူး။\nငြမ်းမီဒီယာ – ရှစ်ဆယ့်ရှစ်ငွေရတု ကြေညာစာတမ်းမှာ အမျိုးသားပြန်လည်သင့်မြတ်ရေးလို အချက်အပါအဝင် အခြားအချက် တွေပါတယ်။ ကျွန်တော်အသေး စိတ် မမှတ်မိဘူး။အဲဒီအချက်တွေကို ပြန်ကောက်ကြည့်ရင် အဲဒါတွေကို အခုထိဖော်ဆောင်နိုင် ခြင်းမရှိသေးဘူး။အဲဒါတွေကို ဘယ်တော့ဖော်ဆောင်မှာလဲ။ဘယ်လိုဖော်ဆောင်မှာလဲ။ ဒီအခြေအနေနဲ့ ရော ဖော်ဆောင် နိုင်ပါ့ မလား။\nUMA – အဲဒီမှာ သုံးချက်ရှိတယ်။ နံပါတ်တစ်က ဒီမိုကရက်တစ် ဖက်ဒရယ်ပြည်ထောင်စု တည်ဆောက်ရေး၊ နံပါတ် နှစ်ကတော့ ၂၀၀၈ ဖွဲ့စည်းပုံ ပြင်ဆင်ရေး (သို့မဟုတ်) အသစ်ပြန်ရေးဆွဲရေး၊ နံပါတ်သုံးကတော့ အားလုံး ပါဝင်တဲ့ အမျိုးသား ပြန်လည် သင့်မြတ် ရေး ငြိမ်ချမ်းရေး ညီလာခံကြီး တစ်ရပ်ကျင်းပရေး ။ဒီဖရိမ် သုံးခုကနေမြန်မာပြည် နိုင်ငံရေး က အခုထက်ထိ မလွတ်ဘူး။ အခုထက်ထိ ဒီသုံးခု အတွင်းမှာပဲ ရှိတယ်။ ပြန်ကြည့်။အဲဒီကာလမှာ အဲဒီဟာကြီးကို လုပ်ဖို့ ဆိုတာက ဒါက ကျွန်တော်တို့ နိုင်ငံရေး ရည်မှန်း ချက် ဖြစ်သွားပြီ။ ဒါကို Implementation လုပ်ဖို့ဆိုတာက လုပ်ဟန်ပိုင်းမှာ က ဘယ်လိုပုံစံနဲ့ သွားမလဲ ဆိုတာ။ပြန်ကောက်ရရင် ကျနော်တို့ရဲ့ Road Map ကို ပြန်စဉ်းစားရမယ်။ အခုအခြေအနေတိုင်းဆိုရင် နိုင်ငံရေးမှာ ဝေဖန်သူ၊သုံးသပ်သူ၊အကြံပြုသူပြီးရင် ကျနော်တို့ 88 Generation က ပွဲကြည့် ပရိသတ်ဖြစ်နေတယ်။ ဘာဖြစ်လို့လဲဆိုတော့ ကျွန်တော်တို့က Play Maker တွေ မဟုတ်ဘူး ဖြစ်နေတယ်။ ဒီသုံးခုကိုဖော်ရမှာ Play Maker Roll ကလူတွေပဲ။ ပလေယာတွေက ဖော်ရမှာလေ။ပလေယာတွေ ဖော်အောင် ကျွန်တော်တို့ တွန်းအားပေးတဲ့ အခြေအနေမှာပဲရှိတယ်။နိုင်ငံရေးဆိုတာ Power To Power စကားပြောတာလေ။ ပါဝါမဟုတ်ဘူးဆို စကားပြောမှာလည်း မဟုတ်ဘူး။ အကြံဉာဏ်တော့ ယူရင်ယူလိမ့်မယ်။ ဒီလောက်ပဲ။ အခု 88 လယ်ဗယ်က အဲဒီအဆင့်ပဲရှိ သေး တယ်။ ဝေဖန်မယ်၊ သုံးသပ်မယ်၊ပြောမယ်။ ဒါပဲရှိသေးတယ်။Driving ကနေ မတက်ဘူး။\nငြမ်းမီဒီယာ – အဲဒီတော့ 88 က မတက်တာလား၊ ကျသွားတာလား ကိုမြအေး။\nUMA – ကျသွားတယ်လို့ ပြောလို့ရတယ်။ ကျွန်တော့်အမြင်ပေါ့ တချို့လည်းစိတ်ဆိုးကြလိမ့်မယ် ထင်တယ် မတတ်နိုင်ဘူး။ ကျွန်တော် က ချစ်လို့ပြောတာ။ ကျွန်တော်ပြောပြီးပြီ ပဲ။ 88 ကို ကျွန်တော်အရမ်းမျှော်လင့်တာ။ဒါပေမယ့် ကျွန်တော့် မျှော်လင့်ချက် တွေက အခုချိန်မှာ နည်းနည်းတော့အားလျော့သွားပြီ။ ဒီပုံစံအတိုင်းသွားရင် ပျောက်ဆုံးမျိုးဆက်ပဲဖြစ်မှာပဲ။\nငြမ်းမီဒီယာ – ရှစ်ဆယ့်ရှစ်မျိုးဆက်မှာ ချစ်စရာကောင်းတဲ့ အလေ့အထတွေ၊ စွန့်လွှတ်အနစ်နာခံမှုတွေ အများကြီးပါ။ အသိအမှတ်လည်း ပြုပါတယ်။ ကိုမြအေးတို့ ပုဂ္ဂိုလ်ရေး ချစ်ခင်မှုတွေ ရှိတာလည်း သိပါတယ်။ ဒါပေမယ့် ဒီနောက်ပိုင်း မှာ ရှစ်ဆယ့် ရှစ်ခေါင်းဆောင်ပိုင်းတွေရဲ့ နိုင်ငံရေး အဟ က များနေသလိုပဲ။ လုပ်တာတော့ လုပ်နေကြတယ်။ ဒါပေမယ့် ကွဲနေ တယ်။ ကွဲပြီးတော့ လုပ်နေတာက ထိရောက်ပါ့မလား။\nUMA – အဲဒါနည်းနည်း လွဲတယ်။ ကွဲပြီး လုပ်တာမဟုတ်ဘူး။ ခွဲပြီးလုပ်တာ။ ကွဲသွားပြီး လုပ်နေတယ်လို့ ကျွန်တော်တို့ မသုံးဘူး။ အရေးကြီးတဲ့အချိန်ဆို အမြဲတမ်း တိုင်ပင်ကြတယ်။ဆွေးနွေးကြတယ်။ အရင်လိုတော့ အမြဲတမ်းတိုင်ပင် ကြတာတော့ မဟုတ်ဘူး ပေါ့ဗျာ။ ဥပမာအားဖြင့် ကျွန်တော်တို့ ရှစ်လေးလုံးကိစ္စရပ်တွေဆို ကျွန်တော်တို့ တိုင်ပင်ဆွေးနွေးကြတာရှိတယ်။ ကျန်တဲ့ကိစ္စတွေ ၊နိုင်ငံရေးကိစ္စတွေမှာလည်း ရှိကြတယ်။တစ်ယောက်နဲ့တစ်ယောက်က ကွဲထွက်သွားတာမျိုးမဟုတ်ဘူး။ ကိုယ့်ယုံကြည်ချက် အပေါ်မှာ ကိုယ့်ဘာသာကိုယ်သွားကြတာ။ ဒါအရပ်သား အစိုးရလက်ထက်မှာဖြစ်တာပါ။ အရင်ခေတ်က မဟုတ်ပါဘူး။ ဒီဘက် ခေတ်မှာပါ။ ဥပမာဗျာနိုင်ငံရေးပါတီ ထောင်မယ်ဆိုရင် (ဦး)ကိုကိုကြီး တို့ နိုင်ငံရေးပါတီ ထောင်တဲ့ အစကတည်းမှာ ကျွန်တော်တို့ ပါခဲ့တာပဲ။ ဦးဆုံးသန္ဓေတည်တဲ့အထဲမှာ ကျွန်တော်တို့ ပါခဲ့တာပဲ။ဒါပေမယ့်အကြောင်းကြောင်းကြောင့် နိုင်ငံရေးပါတီထဲ ဆက်မလို က်သွားတာလေ။ နိုင်ငံရေးသမားတစ်ယောက်ရဲ့ ဘဝဆိုတာက Political Ideology နဲ့ဆိုင်တယ်။နိုင်ငံရေးပါတီ တစ်ခုရဲ့ ဝိညဉ်က လည်း အဲဒါပဲ။အဲဒါက ပေါ်လစီ အပိုင်းဖြစ်သွားပြီ။ Ideology ပိုင်းဖြစ်သွားပြီ။ ဒီအပိုင်းတွေကိုကျတော့ ကျနော်တို့က အလွယ်တကူ ဆုံးဖြတ်လိုက်လို့ မရဘူး။ဒါပေမယ့် ပြည်သူ့ပါတီနဲ့ ကျနော်ကွဲမှမကွဲတာ။ အခု ပြည်သူ့ပါတီ သွားပြီတော့ စကားပြောနေတာပဲ။ သူတို့ အရေးရယ်အကြောင်းရယ်ဆိုသွားတာပဲ။ ကျနော့်အရေးရယ် အကြောင်းရယ်ဆို သူတို့လာတာပဲ။ ငြိမ်းပွင့်ကလူတွေလည်း ဒီအတိုင်း ပဲ။ ကျွန်တော်တို့က ကွဲပြီးထွက်သွားတာ မဟုတ်ဘူး။ ခွဲပြီးတော့နေကြတယ်ဆိုတာတော့ဟုတ်တယ်။\nငြမ်းမီဒီယာ – ကိုမြအေးလည်းပြောခဲ့ပါတယ်။ဒီအခြေအနေက နိုင်ငံအတွက်အရေးကြီးတဲ့အချိန်ဆိုတာ အဲဒီတော့ ခွဲပြီးလုပ်နေတာ တွေကို ဘယ်လိုစုစည်းကြမလဲ။\nUMA – ခင်ဗျား အခုပြောနေတာ 88 မှာ မင်းကိုနိုင်၊ ကိုကိုကြီး၊မြအေးလောက်ပြောနေတာလေ။ ကျွန်တော်အစ ကတည်းပြောသလို ကျွန်တော်က ဒုတိယတန်းမှာပဲရှိပါတယ်။ ကျွန်တော့်ကိုယ် ကျွန်တော်အဲဒီအတိုင်းပဲ ခံယူထားတယ်။ ကျွန်တော်ပြောပြတဲ့ဟာက ကျွန်တော်တို့ ဒီလောက်နဲ့ မလုံလောက်ပါဘူး။ 88 လယ်ဗယ်မှာ အများကြီးရှိတယ်ပြည်တွင်းမှာ ကို အများကြီးရှိတယ်။ အဲဒီ လယ်ဗယ် တန်းတွေက အခုဆွေးနွေးတဲ့အခါမှာ ကိုမြအေးခင်းဗျားမပါနဲ့ ဆိုပြီး ဖယ်တဲ့သူမရှိပါဘူး။ကိုမင်းကိုနိုင် ကိုမြအေး ခင်းဗျား မပါနဲ့ ဆိုပြီး ဖယ်တဲ့သူမရှိ ပါဘူး။ နိုင်ငံရေးအရ စကားများရင်များမယ်။ ပရိုတိုကောအရ မင်းတို့ဖယ်ငါတို့ပဲ တက်မယ် ဆိုတာတော့ မရှိဘူး။ ကျွန်တော်တို့ 88 မှာ ချစ်စရာကောင်းတဲ့ဓလေ့။ကျွန်တော်ပြောတာ အဲဒီလူတွေကိုပါ လေးလေးစားစား အသိအမှတ် ပြုမှုနဲ့ သွားရမှာလို့ ကျွန်တော်မြင်တယ်။ ဥပမာအားဖြင့် ကျွန်တော့်ထက်တောင် စီနီယာကျတဲ့ ရှစ်ဆယ့်ရှစ် ဗကသ ကိုတင်အေး၊ နောက်တစ်ခါ မကသ ဆိုရင် ဘာပဲဖြစ်ဖြစ် အရေးအကြောင်း ဆိုပါလာတာပဲ။ ကိုဇော်မျိုးအောင်၊ ကျွန်တော်ရဲ့ စီနီယာတွေ။ကျွန်တော့် ထက် စီနီယာကျတယ်။ ပြည်ပမှာဆိုရင် ဇော်မင်း၊ မိုးသီးဇွန်၊ သက်ထွန်း၊ဇာနည်။ ကျွန်တော်တို့ တူတာတွေ လည်း ရှိမယ်။ ကွဲတာတွေ လည်း ရှိမယ်။အများကြီး ရှိသေးတယ်။ ကျွန်တော်ပေါ်တဲ့နာမည်တွေကိုရွတ်ပြတာ။အများကြီး ရှိသေးတယ်။\nနိုင်ငံရေးဆိုတာ သင်ခန်းစာ ယူလို့ မဆုံးတဲ့ ဘာသာရပ် တစ်ခုပဲလေ။သင်ခန်းစာဆိုတာတော့ နောက်မျိုးဆက်တွေကတော့ ကြည့်ပြီးတော့ ယူရမှာပေါ့။ တစ်ခုတော့ …\nနံပါတ် တစ်က ဒီနေ့တိုင်းပြည်အတွက် ဖြစ်စေချင်တာက စစ်အုပ်စု၊စစ်အာဏာရှင်စနစ်ရှင်သန်ရေးကို ကျွန်တော်တို့ လုံးဝလက် မခံဘူး။ နံပါတ်နှစ်က ဒီမိုကရက်တစ်စံနဲ့တော့ ကိုက်ညီရမယ်။ အခုဒီမိုကရေစီပြောလိုက်၊ အခု နေရှင်နယ်လစ် လုပ်လိုက် အဲဒါတော့ မရဘူး။ Democratic Norms ရှိတယ်။ အခု ဒီမိုကရက်တစ် ပြောလိုက်။ဒိန်းဆို…ရခိုင်အရေးပေါ်လာတော့ ဒီမိုကရက် တစ် ကနေ နေရှင်နယ်လစ် အစွန်းတွေ ဘာတွေရောက်သွားရော။ အဲဒါ ဒီမိုကရက်တစ်မဟုတ်ဘူးလေ။ ထားပါတော့။ ဒီမိုကရက် တစ် ဖြစ်ရမယ်။ဖက်ဒရယ်ပြည်ထောင်စု တည်ဆောက်ရမယ်။ဒီသုံးချက်က ငွေရတုသုံးချက်မှာသွားတွေ့တယ်။ အကုန်ပါပြီးသား။ ဖွဲ့စည်းပုံ ကိစ္စ အကုန်ပါပြီးသား။ ချုပ်လိုက်ရင် တစ်ချက်ပဲ သွားတွေ့တယ်။ ဒီနေ့ကာလက ဖွဲ့စည်းပုံ ပြင်ဆင်ရေး ကာလ မဟုတ် တော့ ဘူးဗျ။ဖွဲ့စည်းပုံ အသစ်ရေးဆွဲရေး ဖြစ်သွားပြီ။ ငွေရတုကာလနဲ့ ကွာသွားတဲ့အချက်က။ ဘာဖြစ်လို့လဲ ဆိုတော့ အခြေအနေတွေက ပြောင်းသွားတာ ကို။ချုပ်ရရင် National Reconciliation နဲ့ပတ်သက်တဲ့ ကွန်ဖရင့်တစ်ခုပေါ်ပေါက်ရေး ဖြစ်သွားတယ်။ ဒီကွန်ဖရင့် ကလူအများကြီးနဲ့ လုပ်ရတာ။အဲဒီမတိုင်ခင်မှာ Pre Discussion၊ Pre Dialouge တွေ၊Brain Storming တွေအများကြီး လုပ်ရတာ။ ပြီးတော့မှ စားပွဲခုံ ပေါ်တင်ပြီးလုပ်ရတာ။ ဒါကဘယ်နိုင်ငံမှာမဆို အဲတိုင်းပဲလုပ်တာ။ အဲဒါတွေလုပ်နိုင်ဖို့ အခင်းအကျင်းကို အစွန်း တရား ကင်းကင်းနဲ့ လုပ်ရမှာ။ဘယ်ပါတီဘက်မှ မလိုက်နဲ့။ ဘယ်စစ်အုပ်စု ဘက်မှလည်းမလိုက်နဲ့။စစ်အုပ်စုကတော့ရှင်းတယ်။\nတိုင်းပြည်ကြီး ဘာဖြစ်နေပြီ၊ ငါတို့ဘယ်လိုသွားသင့်ပြီ၊ဘယ်လိုပြောသင့်တယ်၊ ကိုယ်တိုင် လုပ်တာထက် ကိုယ်တိုင်မလုပ်ဘူးဆိုရင် ဘယ်လိုတော့ဖြစ်သင့်ပြီ ဆိုတဲ့ …\nဒီနေ့တိုင်းပြည်ရဲ့ မျက် နှာကိုပဲကြည့်ပြီးတော့ Independence ဖြစ်ပြီးတော့ ဘာလုပ်သင့်တယ် ဆိုတာကို လူရိုသေ၊ ရှင်ရိုသေ ဖြစ်အောင် ပြောတာ ဒါ 88 ရဲ့ Impression ပဲ။ အဲဒါက အဖွဲ့အစည်းတူခြင်း၊မတူခြင်းက အရေးမကြီးဘူးလေ။ အဖွဲ့အစည်းတစ်ခု တည်း ကလည်း လုပ်လို့မရဘူး။ တချို့က စီးပွားရေး လုပ်နေတယ်။ဒါပေမယ့်နိုင်ငံရေးကို တောက်လျောက်လေ့လာနေတာ။ကျွန်တော်တို့လို နိုင်ငံရေး မျက်နှာစာ ထဲမှာ ရှိချင်မှ ရှိတော့မယ်။လူဆိုတာ စားဝတ်နေရေးရှိသေးတယ်။ နိုင်ငံရေးထဲမှာ မရှိပေမယ့် သူရဲ့ စဉ်းစား တွေးခေါ်နိုင်စွမ်းကကျွန်တော့်ထက် မြင့်ချင်မြင့်မယ်လေ။ ကျွန်တော်တို့က အချင်းချင်းတွေ သိတယ်လေ။ အဲဒါတွေစုပြီး ပြောရ မှာ။ အဲဒီတော့ တိုင်းပြည် ရဲ့ ကြားခံအဖွဲ့အစည်း အနေနဲ့ အားအရမ်း ကောင်းတာပေါ့ဗျာ။ဒါကိုညွှန်းချင်တာ။ ကျနော်မြင်တာ အဲဒါကို လုပ်နိုင်တဲ့ဟာ 88 ပဲရှိတယ်။ ဒါကြောင့် 88 ကွန်ဖရင့်တစ်ခုကို ကျွန်တော် အရမ်းမျှော်လင့်တယ်။\nငြမ်းမီဒီယာ – မြန်မာ့နိုင်ငံရေးသမိုင်းမှာ ကိုအောင်ဆန်းတို့ ခေတ်ကနေ ခေတ်အဆက်ဆက် နိုင်ငံရေးသမိုင်း ဖြတ်သန်းမှု တွေမှာ ကွဲထွက်သွားတာတွေ၊ ခွဲထွက်သွားတာတွေ အဲဒီကနေ နိုင်ငံရေးသင်ခန်းစာတွေ ကို အခု ရှစ်ဆယ့်ရှစ်မျိုးဆက်ကနေ ၉၆ – ၉၈၊ ၂၀၀၇၊ စတဲ့နိုင်ငံရေးမျိုးဆက်အသီးသီးအနေနဲ့ ဒီသင်ခန်းစာတွေကို ရခဲ့ကြလား။\nUMA – အဲဒါကတော့ ကျွန်တော်မြင်တာ ရှေ့ ရှေ့မှာတော့ သင်ခန်းစာတွေကတော့ ယူခဲ့ကြတာပဲ။နိုင်ငံရေးဆိုတာ သင်ခန်းစာ ယူလို့ မဆုံးတဲ့ ဘာသာရပ် တစ်ခုပဲလေ။သင်ခန်းစာဆိုတာတော့ နောက်မျိုးဆက်တွေကတော့ ကြည့်ပြီးတော့ ယူရမှာပေါ့။ တစ်ခုတော့ ကျွန်တော်ပြောချင်တာက ကျွန်တော်တို့ မျိုးဆက်တွေက ကျွန်တော်တို့ စီနီယာမျိုးဆက်တွေကို သဘောမတူရင်တောင် ဆဲတာ ဆိုတာ မလုပ်ဘူး။ အဲဒါတော့ 88 တွေ သိပ်ကောင်းတယ်။၆၂၊၇၄၊…၊ဘယ်တော့မှ မလုပ်ကြဘူး။ အပြန်အလှန် လေးစားမှု ပေးတယ်။ နိုင်ငံရေးမှာ သတိပြုစေချင်တာက နိုင်ငံရေး စကားပြောတဲ့ အခါ အသက်ကြီးခြင်း၊ငယ်ခြင်းက အရေး မကြီးဘူး။ ဒါပေမယ့် အသက်ကြီးခြင်း၊ငယ်ခြင်းထက် အရေးကြီးတာက Respect ပေးခြင်းက ပိုအရေးကြီးတယ်။ Respect ဆိုတာ ကျိုးနွံ့ခြင်းကို ပြောတာ မဟုတ်ဘူး၊ ခွဲခြားပြီးမြင်ဖို့လိုတယ်။ နောက်မျိုးဆက်တွေကို တိုက်တွန်းချင်တာ နိုင်ငံရေးကို ရဲရဲတင်းတင်းလုပ်ပါ။ ကိုယ်နဲ့မတူတာကို မတူတဲ့ အတိုင်း ပြောခွင့်ရှိတယ်။ဝေဖန်ခွင့်ရှိတယ်။ ဒါပေမယ့် မရိုင်းကြပါနဲ့၊မဆဲကြပါနဲ့။ အောက်လုံးတွေမသုံးကြပါနဲ့။ အထင်အမြင် လွဲစရာ ဖြစ်တဲ့ မလိုလားအပ်တဲ့ စကားလုံး အသုံးအနှုန်းတွေ မသုံးကြပါနဲ့။ ဒါတွေကိုတော့ နောက်မျိုးဆက်က ယူရလိမ့်မယ်။\nရှစ်ဆယ့်ရှစ်နဲ့ ပတ်သက်ပြီး ပြောတာ။ ၂၀၂၀ အတွက်လည်းကျွန်တော်တစ်ခါတည်းပြောမယ်။ ကျွန်တော်တို့ဟာ ဒီမိုကရက်တစ်တွေဖြစ်ပါတယ်။ ကျွန်တော် …\nကျွန်တော် စိတ်မကောင်းဖြစ်တယ်။ နောက်တစ်ခုက နိုင်ငံရေးဆိုသည်မှာ Principle သဘောကို ဆောင်ပါတယ်။ ဒီမိုကရေစီ ပြောတယ်။ Democratic Norms တွေနဲ့ကိုက်ညီအောင် ကျင့်သုံးဖို့လိုတယ်။အခုဒီမိုကရေစီပြောလိုက်၊ နေရှင်နယ်လစ်ပြောလိုက် အဲဒါတော့ မရဘူး။ ရှိသင့်ရှိအပ်တဲ့ နေရှင်နယ်လစ် က လူတိုင်းမှာရှိတယ်။ သူများတွေ လျောက်ပြောနေသလိုမျိုး ဘယ်သူမှ မလုပ်ဘူး။ဘယ်နိုင်ငံမှလည်း မလုပ်ဘူး။ နေရှင်နယ်လစ်တောင်မှ ဘယ်လိုနေရှင်နယ်လစ်လဲ အရင်ဆုံး လေ့လာပါ။ လစ်ဘရယ် နေရှင်နယ်လစ်ဇင်လား။ဒါမျိုးတွေ ရှိသေးတယ် အရင်လေ့လာပါဦး။ ဖြစ်စေချင်တာက ဥပမာအားဖြင့် ကျွန်တော်တို့က မျှမျှတတ ကိုဘာလို့ပြောသလဲဆိုတော့ ဆဲဗင်းဇူလိုင်မှာ ကျောင်းသားတွေကိုဖမ်းတယ်။ဒါက စံလွဲသွားပြီလေ။ ငါနဲ့ခင်လို့သူလုပ်တာ မသိချင် ယောင်ဆောင်တယ် ဆိုတာ တာဝန်ကျေပါ့မလား။ ပြောသင့်တာပြောရမယ်။မုန်းလို့ပြောတာ မဟုတ်ဘူး။ လွဲနေလို့ပြောတာ။ ချစ်လို့ ပြောတာလေ။ ဒါပေမယ့်တစ်ခုရှိတာက ပြောပုံပြောနည်းတော့ ရှိတာပေါ့။ ဆဲဆိုပြီးပြောမှတော့ဘယ်သူ လေးစားမလဲ။ လူ တစ်ယောက် ကို အပုပ်ချပြီးမှ နင်းတက်တဲ့ နိုင်ငံရေးက သမိုင်းထဲမှာ ကျန်ခဲ့ပြီ။ မိမိကိုယ်မိမိအရည်အချင်း ရှိအောင်လုပ်ပြီးမှ တိုင်းပြည်အတွက် ကောင်းရာကောင်းကျိုး လုပ်တဲ့ပြောတဲ့ နိုင်ငံရေးကသာလျင် သမိုင်းမှာကျန်ခဲ့မယ်။ ဥပမာအားဖြင့် ရန်ကုန်တိုင်း ဒေသကြီး အစိုးရကို မကျေနပ်ဘူး ပြောမှာပဲ။ဘာဖြစ်တယ်။ ဘာဖြစ်နေတယ် ဆိုတာကိုပြောမှာပဲ။Principle အရပြောတာ။ အဲလို ပြောလို့ တစ်ဖက်ကနေငါတို့ကိုထိလို့ မခံဘူးပြောမယ်ဆို ပြောပါစေ။ ဂရုစိုက်စရာ မလိုဘူး။ ကိုယ့်နိုင်ငံရေး ကိုယ်ပြောတာ။ ဒါပေမယ့် တစ်ခုရှိတယ် ကိုယ်မရိုင်းနဲ့။ဘယ်သူမဆို တိုင်းပြည်ရဲ့အကူးအပြောင်းကိုသွားမယ်ဆို နိုင်ငံတစ်ခုကို ပဲ့ကိုင်တဲ့ အိုင်ဒီယိုလော်ဂျီက သိပ်အရေးကြီးတယ်။ ဒီအိုင်ဒီယိုလော်ဂျီမှမရှီဘဲနဲ့ နိုင်ငံတစ်ခုက ပရမ်းပတာ ပဲဖြစ်လိမ့်မယ်။ကိုယ့်နည်းကိုယ့်ဟန် ပုံဖော်နေတဲ့ ဒီမိုကရေစီတွေ၊ဆိုရှယ်လစ်တွေပဲဖြစ်နေလိမ့်မယ်။ စံနှုန်းတရားတွေနဲ့ သွားတဲ့အတွက်ကြောင့် စံနှုန်း တရားတွေ အပေါ်မှာ ထိုင်ပြီးတော့ ပြောတဲ့နိုင်ငံရေးမျိုးဖြစ်စေချင်တယ်။ 88 Generation အပါအဝင်၊ကျွန်တော်ကိုယ်တိုင် အပါအဝင် ဒီလို ကျင့်သုံးဖို့ လိုတယ်။ တစ်ယောက်ရဲ့အားနည်းချက်ကို တစ်ယောက်ထောက်ပြ ဖေးမပေးတာကသာလျင် ရဲဘော်ရဲဘက်စိတ်ဖြစ်တယ်။\nငြမ်းမီဒီယာ – ကိုမြအေး ဘာဖြည့်စွက်ပြောချင်လဲ။\nUMA – 88 Generation ကို ကျွန်တော် အရမ်းယုံကြည်တယ်။ အရမ်း အားကိုးတယ်။ 88 Generation ဟာ အတောင် အလက် စုံတဲ့ မျိုးဆက်လို့ ကျွန်တော်ယုံကြည်တယ်။ အားနည်းချက်ကလူတိုင်းမှာရှိတယ်။ ရှိပါစေ။အဲဒါကြောင့် 88 တွေစုပြီးတော့မှာ ဖြစ်နိုင် ရင် ပြည်တွင်းပြည်ပ စုနိုင်ရင် ကောင်းမယ်။ဒီနေ့တိုင်းပြည်ကြီး ဘာဖြစ်နေပြီ၊ ငါတို့ဘယ်လိုသွားသင့်ပြီ၊ ဘယ်လိုပြောသင့် တယ်၊ ကိုယ်တိုင် လုပ်တာထက် ကိုယ်တိုင်မလုပ်ဘူးဆိုရင် ဘယ်လိုတော့ဖြစ်သင့်ပြီ ဆိုတဲ့ စုပြီး ပြောတဲ့အခြေအနေကို ကျွန်တော် အရမ်းတောင့်တတယ်။အရမ်းဖြစ်လည်း ဖြစ်ချင်တယ်။ ကျွန်တော်ရဲ့နိုင်ငံရေးဆန္ဒပဲ။ ဒါက ရှစ်ဆယ့်ရှစ်နဲ့ ပတ်သက်ပြီး ပြောတာ။ ၂၀၂၀အတွက်လည်း ကျွန်တော် တစ်ခါတည်းပြောမယ်။ ကျွန်တော်တို့ဟာ ဒီမိုကရက်တစ်တွေဖြစ်ပါတယ်။ ကျွန်တော်တို့ သူငယ်ချင်း တွေလည်း ပါတီထောင်ထားတယ်။ ၂၀၂၀ မှာမလွှဲမရှောင်သာ မဲဆွယ်တဲ့ကိစ္စတွေ ပါရမှာပဲ။ ကျွန်တော် ရှင်းရှင်းလင်းလင်းပဲ ပြောမယ်။ ဒီမိုကရက်တစ်စံနဲ့ပဲ တိုင်းတာပြီး ဒီမိုကရက်တစ်ပါတီ အားလုံးကို ကျွန်တော်ထောက်ခံမှာ ဖြစ်တယ်။ NLD ပါတီ တစ်ခု တည်းလည်း မဟုတ်ဘူး။ ပြည်သူ့ပါတီ တစ်ခုတည်းလည်း မဟုတ်ဘူး။ ပြီးခဲ့တဲ့ ၂၀၁၅ မှာလည်း ဒီအတိုင်းပဲ လူ့ဘောင်သစ် ဒီမိုကရက်တစ်ပါတီ ကနေလိုက်ပြောတာပဲ။ ကျွန်တော်ဘယ်ပါတီဝင်မှ မဟုတ်ဘူး။ ဒါကပြည်မ အခြေအနေ။ တိုင်းရင်းသား ဒေသတွေမှာတော့ ရှင်းပါတယ် Proxy မဟုတ်တဲ့ တိုင်းရင်းသားပါတီတွေကိုပဲ ကျွန်တော့အနေနဲ့ ထောက်ခံ သွားမှာဖြစ်တယ်။\nTags: ကိုကိုကြီး, ကျောင်းသား, ဌေးကြွယ်, နိုင်ငံရေး, ပျောက်ဆုံးမျိုးဆက်, ပြည်သူ, မင်းကိုနိုင်, ရှစ်ဆယ့်ရှစ်မျိုးဆက်\nအပြစ်မရှိတဲ့ပြည်သူတွေ သေဆုံးဒဏ်ရာရတာကို ဘယ်အဖွဲ့အစည်းကမှ ငါတို့လက်ချက်ကြောင့်လို့ပြောမှာ မဟုတ်ပါဘူး


ရွှေဘုန်း(စေတနာပန်းခင်း): July 2012\nမုန်တိုင်းတွေ ခင်းထားတဲ့ လမ်း ၊ မကြမ်းပဲ ရှိပါ့မလား...\nမိုင်ထောင်ချီဝေးတဲ့ လမ်း၊ မပန်းပဲ ရှိပါ့မလား...\nလောက၊ သာသနာ အတွက် လျှောက်တဲ့ လမ်း...\nပန်းချင် ပန်း၊ နွမ်းချင် နွမ်း....။\nသံသရာ ခရီးကြမ်းထက်တော့ မရှည်ကြာနိုင်တဲ့ ဒီလမ်းထဲ\nယုံကြည်ရာ လက်တွဲ၊ ရဲရဲပေါ့ကွယ်...\nဘာလို့ ကံမကောင်းသေးတာလဲနှင့် ကံတရားတို့ နိုးထချိန်\nလောက လူသားတွေဟာ မျှော်လင့်ချက်နဲ့ အသက်ရှင်ကြတာပါ၊ ဘယ်လောက်ဆိုးဝါးတဲ့ ကံကြမ္မာနဲ့ တွေ့ကြုံရပါစေ... တစ်နေ့ ကောင်းလာနိုးနဲ့ မျှော်လင့်ပြီး အသက်ရှင်ကြပါတယ်၊ အဲဒိမျှော်လင့်ချက် မရှိတော့ရင်တော့ လူသားဟာ အသက်ရှင်ဘို့ ခက်ခဲသွားပါပြီ၊ လူဟာ အလုပ်ကြိုးစားတယ်၊ အဲဒိလို ကြိုးစားတဲ့အတွက် ဘ၀မှာ အဆင်ပြေဘို့မျှော်လင့်တယ်၊ အဲလို ကြိုးစားရက်နဲ့ အဆင်မပြေဖြစ်ပြီဆိုရင်တော့ လောကကြီးက မတရားဘူး...ဘာ ညာ စသည်အားဖြင့် အပြစ်တွေတင်၊ စိတ်ဓါတ်တွေကြတော့တာပါပဲ၊ ကြိုးစားတဲ့လူအတွက် မအောင်မြင်စရာမရှိပါဘူး၊ ဒါပေမယ့် ကြိုးစားပုံ ကြိုးစားနည်း မှန်ရမှာဖြစ်သလို၊ အခြေနေနဲ့ အချိန်ခါကောင်းတွေ ရဘို့လိုသလို အောင်မြင်ဘို့အတွက် ပြည့်စုံ၇မယ့် အကြောင်းတရာတွေလည်း ရှိရမယ်လေ...\nမရမနေ ဖြစ်ချင်တဲ့ ဆန္ဒလည်းကြီးမယ်၊\nဒါကိုပဲ စိတ်ထဲမှာ တစ်ချိန်လုံး နှစ်ထားမယ်၊\nကျိုးကြောင်းဆင်ခြင် မျှော်မြင်တတ်တဲ့ ပညာနဲ့လည်း ပြည့်စုံမယ်\nဆိုရင် မအောင်မမြင်စရာ မရှိပါဘူး။ ဒါဟာ မြတ်စွာဘုရား လမ်းညွှန်ထားတဲ့ အောင်မြင်ကြောင်း တရားများပါ၊ တစ်ကယ် မအောင်မြင်သေးဘူးဆိုရင် ဒီထဲက တစ်ခုခု ချို့တဲ့နေလို့ဆိုတာ အသေချာပဲပေါ့။\nကုသိုလ်၊ အကုသိုလ် အကျိုးတွေဟာလည်း ဒီလိုပါပဲ၊ ပြုလုပ်တဲ့ အပေါ်မှာ မူတည်ပြီးတော့ အကျိုးပေးချိန်ဆိုတာ ရှိပါတယ်၊ ခုလုပ် ခု အကျိုးပေးဆိုတာတော့ အမြဲ မျှော်လင့်လို့ မရနိုင်ဘူးပေါ့၊ လူတွေဟာ ကောင်းတာလုပ်ရင် ကောင်းတာဖြစ်မယ်ဆိုတာကို သိထားတယ်၊ အဲဒိတော့ ကောင်းတာတွေလုပ်တယ်၊ ကောင်းကျိုးမပေးဘူး..ဆို၇င် ငါ ကောင်းတာလုပ်တာပဲ၊ ဘာအကျိုးမှ မပေးဘူး၊ ကောင်းတာလုပ်ရင် ကောင်းကျိုးပေးမယ်ဆိုတာ ဟုတ်ရော ဟုတ်ပ့ါမလား... မကောင်းတာတွေလုပ်နေတုန်းက ဘာမကောင်းကျိုးမှ မပေးဘူး၊ ခုကောင်းတာတွေလုပ်မှ မကောင်းကျိုးတွေ ပေးတယ်..စသည်အားဖြင့် သဘာဝဓမ္မကို သံသယတွေ ၀င်လာတတ်ပါတယ်၊...။\nအဲဒိတော့ ပြန်ပြီး ဆင်ခြင်ရပါမယ်၊ လူတွေဟာ မကောင်းတာတွေလုပ်နေတဲ့ အချိန်၊ သို့မဟုတ် ကောင်းတာကို ထူးထူး ခြားခြား ဘာမှ မလုပ်တဲ့ အချိန်မှာတော့ မကောင်းကျိုးတွေ ပေးနေရင်လည်း မသိမသာပဲ နေတတ်ပါတယ်၊ သိပ်ပြီး သတိမထားမိပါဘူး၊ ဒါပေမယ့် ကောင်းတာတွေ လုပ်ပြီဆိုရင်တော့ သတိက အလိုလိုထားမိလာပါတော့တယ်၊ ဘာလို့လည်းဆိုတော့ ကောင်းတာ လုပ်ရင် ကောင်းကျိုးပေးမယ်ဆိုတဲ့ မျှော်လင့်ချက်က ကပ်ပါလာတာကိုး၊ အဲဒိတော့ အမှုမဲ့နေတဲ့ အချိန်မှာ မကောင်းကျိုးပေးတာကို သတိမထားမိပေမယ့်၊ ကောင်းတာလေးတွေကို ကြိုးစားပြီး လုပ်လာတဲ့ အချိန်မှာတော့ မျှော်လင့်နေ တဲ့ စိတ်၊ သို့မဟုတ် ကောင်းကျိုးကို အ၇င်စလို တောင့်တနေတဲ့ စိတ်က သတိထားနေပါတော့တယ်၊ အဒိအချိန်မှာ မကောင်းကျိုးများ ပေးပြီဆိုလို့ကတော့ ...ဘယ်မှာလဲ ကောင်းတာလုပ်ရင် ၊ ကောင်းကျိုးပေးမယ်ဆိုတာ... မကောင်းတာတွေ လုပ်နေတုန်းကမှ ဘာမှမဖြစ်ဘူး၊ ခုကောင်းတာတွလုပ်မှ မကောင်းတာတွေဖြစ်တယ်...စသည်အားဖြင့် သံသယစိတ်တွေနဲ့ လောကကို နားမလည်ဖြစ်လာပါတော့တယ်။\nတစ်ကယ်တော့ ကောင်းတဲ့ အလုပ်က ကောင်းကျိုးကို ဖြစ်စေပြီး၊ မကောင်းတဲ့ အလုပ်က မကောင်းကျိုးကို ဖြစ်စေတယ် ဆိုတာတော့ ခေတ်ဟောင်းနည်းနဲ့ပဲ တွေးတွေး ခေတ်ပေါ်နည်းနည်းပဲ စမ်းသပ်၊ စမ်းသပ် ဒါဟာ သိပ်ကို သေချာနေတဲ့ ကိစ္စပါ၊ ဒါဖြင့် ဘာကြောင့် ကောင်းတာလုပ်မှ မကောင်းကျိုးပေးတာလဲဆိုရင် ...\n၁. မကောင်းတာလုပ်နေတုန်းမှာ မကောင်းကျိုးတွေ ပေးတာကို သတိမထားမိတတ်ဘူး၊\n၂. အကျိုးပေးချိန်ကို စောင့်နေတဲ့ မကောင်းတဲ့ ကံတွေဟာ ကိုယ်ကောင်းတာလုပ်တဲ့ အချိန်ကျမှ အကျိုးပေးခွင့်သာလို့ပဲ ဆိုတာ မှတ်သားရပါမယ်။\nနောက်တစ်ခုက တစ်ကယ် ကောင်းကျိုးပေးနေတာနဲ့ ကိုယ်မျှော်လင့်နေတာနဲ့လည်း လွဲနေတာမျိုးဖြစ်တတ်ပါတယ်၊ ဥပမာပေါ့၊ လူတစ်ယောက်ဟာ ကုသိုလ်တွေလုပ်တယ်၊ လှူတယ်၊ တန်းတယ်၊ ပရဟိတအလုပ်တွေလုပ်တယ်၊ အဲလိုလုပ်နေရင်းနဲ့ပဲ တစ်ဘက်မှာ သူရဲ့ ကိုယ်ရေးကိုယ်တာတွေက ဆက်တိုက်ကျဆင်းလာတယ်၊ ကျန်းမာရေးသော်၎င်း၊ စီးပွါးရေးသော်၎င်း ဆက်တိုက်ဆိုသလို ကျဆင်းလာတယ်၊ ဒါပေမယ့် တစ်ဘက်ကကျတော့ သူလုပ်နေတဲ့ အများအကျိုးပြု လုပ်ငန်းတွေက အောင်မြင်ပြီးရင်း၊ အောင်မြင်နေ တယ်ဆိုပါစို့...ဒါဆို၇င် သူဘယ်လိုတွေးမလဲ...အတွေးမှားမယ်ဆိုရင်တော့ ငါက သူများအတွက်သာ လုပ်နေရတယ်၊ ငါ့အတွက်ကျတော့ ဘာကောင်းကျိုးမှ မပေးတဲ့ အပြင် မကောင်းကျိုးတွေတောင် ဆက်တိုက်ပေးနေသေးတယ်၊ ဘယ်မှာလဲ ငါ့အတွက် ကောင်းကျိုးက...စသည်အားဖြင့် တွေးမယ်ဆိုရင် သူ့ရဲ့ တစ်ကယ့်ကောင်းကျိုးပေးနေတာနဲ့ သူမျှော်လင့်နေတာက လွဲနေလို့ပါ၊ သူ အများအကျိုးအတွက် အလုပ်တွေလုပ်တယ်၊ အဲဒိလို အလုပ်တွေ လုပ်တဲ့ ကောင်းမှုက သူ့ကို ကောင်းကျိုးပေးပြီး ၊ နောက်ထပ်နောက်ထပ် အများအကျိုးပြုလုပ်ငန်းတွေ လုပ်နိုင်အောင် ကောင်းကျိုးပြုနေတယ်...ဒါကို သူသတိမထားမိဘူး၊ သူ့အတွက် တစ်ချိန်က ပြုခဲ့တဲ့ မကောင်းကံတွေက အကျိုးပေးနေတယ်ဆိုတာကိုပဲ အပြစ်ရှာပြီး ကောင်းတဲ့ အလုပ်တွေနဲ့၊ အဲဒိအလုပ်တွေရဲ့ အကျိုပေး အပေါ်မှာ သံသယ ၀င်မိမယ်ဆိုရင်တော့ အလွန် နှမြောစရာကောင်းပါတယ်။\nအဲဒိတော့ အကျိုးပေးနဲ့ပါတ်သက်လို့ သိသင့်တာလေးတွေ ပြောပြပါမယ်၊ လောကမှာ လူတိုင်း သိထားသလိုပေါ့၊ ခုအပင်စိုက် ခုအသီးစားချင်ရင်တော့ အဲဒိအပင်ဟာ ဘုရားစိုက်တဲ့ အပင်၊ နတ်စိုက်တဲ့ အပင်ဖြစ်မှ အဲသလိုရပါလိမ့်မယ်၊ လူတွေဟာ ကောင်းတာပဲ ဖြစ်ဖြစ်၊ မကောင်းတာပဲ ဖြစ်ဖြစ် ပြုလုပ်တဲ့ အချိန်မှာ ဖြစ်တဲ့ ဇော စိတ်အပေါ်မူတည်ပြီး အကျိုးပေးတွေ ကွာခြားနိုင်ပါတယ်၊ အဲဒိလို ကောင်းတာ၊ မကောင်းတာတွေလုပ်ပြီဆိုရင် များသော အားဖြင့် ဇော ၇ ကြိမ်စောတယ်လို့ စာပေမှာ ပြဆိုပါတယ်၊ ဇော ဆိုတာတော့ စိတ်ရဲ့ အရှိန် အဟုန်လို့ မှတ်သားနိုင်ပါတယ်၊ ပြုမူဆောင်ရွက်တဲ့ အခါမှာ ဖြစ်ပွါးတဲ့ စိတ်ရဲ့ အရှိန်အဟုန် ကိုဆိုလိုတာပါ၊ အဲဒိလို စိတ်ရဲ့ အရှိအဟုန်ဟာ ၇ ကြိမ်ဖြစ်ပါတယ်၊...\nအဲဒိ ၇ ကြိမ်မှာ...\n၁. ပထမဆုံးဖြစ်တဲ့ စိတ်ရဲ့ အရှိန်အဟုန်ဟာ ပြင်းထန်မဲ့မယ်ဆိုရင် ဒိဋ္ဌဓမ္မဝေဒနိယကံအဖြစ် ယခုဘ၀မှာ ချက်ခြင်း အကျိုးပေးပါတယ်။\nဒိဋ္ဌဓမ္မအကျိုးပေးဘို့ကတော့ အောက်ပါ အချက်တွေ ပြည့်စုံဘို့လိုပါတယ်...\n၁) ဘုရား ရဟန္တာ ဖြစ်ခြင်း\n၂) နိရောဓ သမာပတ်မှ ထပြီးသား အလွန်စင်ကြယ်သော ပုဂ္ဂိုလ်မျိုး ဖြစ်ခြင်း\n၃) မိမိလှူဒါန်းသော ပစ္စည်း သန့် ရှင်း စင်ကြယ်ခြင်း\n၄) ပထမဇော စေတနာ အားကြီးခြင်း\n၂. သတ္တမ (နောက်ဆုံးဖြစ်တဲ့ ) စိတ်ရဲ့ အရှိန်အဟုန်ဟာ ထက်သန်ခဲ့မယ်ဆိုရင် ဥပပဇ္ဇဝေဒနိယ ကံအဖြစ်နဲ့ ဒုတိယဘ၀ကနေ စပြီး အခွင့်သာတဲ့ ဘ၀တွေမှာ အကျိုးပေးပါတယ်၊\n၃. ဒုတိယ ဖြစ်တဲ့ စိတ်ရဲ့ အရှိန်အဟုန်ကနေ ဆဋ္ဌမစိတ်ရဲ့ အရှိန်အဟုန်များဟာ ထက်သန်ခဲ့မယ်ဆိုရင်တော့ အပရာပရိယ ဝေ\nနိယကံ အဖြစ်နဲ့ တတိယဘ၀ကနေ နိဗ္ဗာန်မရ မချင်း အခွင့်သာတဲ့ အခါ လိုက်လံပြီး အကျိုးပေးမှာပါ၊ အကျိုးပေးတယ်ဆိုရာ မှာ ကောင်းကျိုးတင်မဟုတ်ပဲ၊ မကောင်းကျိုးပေးပုံတွေဟာလည်း ဒိအတိုင်း နည်းတူပါပဲ၊\nအဲဒိလို နည်းတွေနဲ့ အကျိုးပေးခွင့်မသာလျှင်သော်၎င်း၊ မဂ်ကုသိုလ်နဲ့ ဖြတ်လိုက်လျှင်သော်၎င်း အဲဒိပြုခဲ့တဲ့ ကံတွေဟာ အဟောသိကံ အနေနဲ့ လုံးဝ အကျိုးမပေးတော့တာလဲ ရှိပါတယ်၊ ဥပမာအားဖြင့် အင်္ဂုလိမာလဟာ လူပေါင်းများစွာရဲ့ အသက်တွေကို သတ်ခဲ့တဲ့အတွက် မကောင်းကျိုးတွေဟာ ကြိမ်းသေကိုပေးဘို့ ရှိနေတာပါ၊ ဒါပေမယ့် သူဟာ ဒီဘ၀မှာပဲ အဲဒိမကောင်းကျိုးတွေကို မဂ်ကုသိုလ်နဲ့ ဖြတ်ပစ်လိုက်နိုင်တဲ့ အတွက် အဲဒိ မကောင်းမှု အကသိုလ်တွေဟာ သူ့ကို အကျိုးမပေးနိုင်တော့ပါဘူး။\nအချုပ်အားဖြင့်တော့ မိမိတို့ အနေနဲ့ အလုပ်ကိုသာ မြင်နိုင်ပြီးတော့ အဲဒိအလုပ်ရဲ့ အကျိုးကိုတော့ ဘယ်နေ့၊ ဘယ်ရက် ၊ ဘယ်အချိန်မှာပေးမယ်ဆိုတာ မမြင်နိုင်ပါဘူး၊ ဒါကြောင့် မမြင်နိုင်တဲ့ အကျိုးပေးတွေကို အသာထားပြီး၊ ကိုယ်လုပ်ပိုင်ခွင့်ရှိတဲ့ မြင်နိုင်စွမ်းတဲ့ ကောင်းတဲ့ အလုပ်တွေကိုပဲ ကြိုးစားပြီးလုပ်သွားမယ်ဆိုရင်တော့ ကိုယ့်အတွက် ကောင်းကျိုးတွေဟာ မြေကြီးလက်ခတ်မလွဲနိုင်တော့ပါဘူး.....\nမှီငြမ်း=သင်္ဂြိုလ် ဘာသာဋီကာ -မဟာန္ဓာရုံဆရာတော်\nမှတ်ချက်။ ။ ဤပို့စ်မှာ ဇောကို =စိတ်ရဲ့ အရှိန်အဟုန်ဟု၎င်း၊ ကံကို =ကောင်း၊ မကောင်း အလုပ်ဟု၎င်း ရေးသားထားပါသည်၊ ချွတ်ချော်မှားယွင်းမှုရှိပါက စာေ၇းသူ ရွှေဘုန်းရဲ့ တာဝန်သာဖြစ်ပါကြောင်း။\nရွှေဘုန်း (21.7.2012) 1:15 A.M\nသီလရှင်ကို အမျိုးသားများ ရှိခိုးသင့်၊ မသင့်နှင့် အမျိုးသမီးများ ယုတ်ညံ့သည် ဆိုသည်မှာ မှန်၊ မမှန်\nမြတ်စွာဘုရားက ဗုဒ္ဓတရားတော်ကိုလိုက်နာ ကျင့်ကြံသူတွေဟာ ဂါရ၀၊ နိဝါတ မင်္ဂလာနဲ့ ပြည့်စုံရမယ်၊ ကိုယ့်ထက် အသက်၊ ဂုဏ်ဝါ၊ ကြီးမြတ်သူကို အရိုအသေပြုခြခင်း၊ ရှိခိုးပူဇော်ခြင်းဟာ မင်္ဂလာ တစ်ပါးလို့ မင်္ဂလသုတ်မှာ ဟောတော်မူပါတယ်။\nကြီးမြတ်ခြင်းဆိုရာမှာတော့ အသက်အားဖြင့် ကြီးခြင်းလည်း ရှိမယ်၊ ဂုဏ်အားဖြင့် ကြီးခြင်းလည်း ရှိမယ်၊ သီလ သိက္ခာအားဖြင့် ကြီးမြတ်ခြင်းလည်း ရှိမယ်ပေါ့၊ ဒီနေရာမှာ ဘယ်အရာကြီးတာကို ပူဇော်ရမှာလဲဆိုတော့ သူ့လောကနဲ့ သူတော့ ကွဲပြားမှု ရှိပါတယ်၊ သာမာန် လူ့လောကမှာဆိုရင် မိမိတို့ထက် အသက်ကြီးတဲ့ သူကို အရိုအသေပေးရမယ်၊ ပူဇော်ရမယ်လို့ မိန့်တော်မူပါတယ်။\nသို့သော်လည်း သာသနာလောကမှာတော့ မတူတော့ပါဘူး၊ အသက်ကို မကြည့်ပဲ၊ သီလသိက္ခာ ကြီးမြတ်တဲ့ ပုဂ္ဂိုလ်ကို ပူဇော်ရပါမယ်။ ဒါကြောင့် အသက်အရွယ် ၇၀၊ ၈၀ အရွယ် ရောက်နေတဲ့ တောထွက် ရဟန်းကြီးတွေဟာ မိမိတို့ရဲ့ အသားအရွယ်၊ မြေးအရွယ် ရဟန်းတော်လေးတွေကို ရှိခိုးပူဇော်နေကြတာပါ။ ဒါဟာ လူကို ပူဇော်တာ မဟုတ်ပဲ၊ သီလနဲ့ သာသနာကို ပူဇော်ခြင်းသာ ဖြစ်ပါတယ်။\nခုခေတ်မှာ သီလရှင်ကို ယောက်ကျားတွေ ရှိခိုးသင့် ၊ မသင့်ဆိုတာကို မကြာခဏ၊ ဆိုသလို အမေးခံရပါတယ်၊ သူတို့ထင်တာတော့ မရှိခိုးသင့်ဘူး၊ ရှိခိုးမိရင် ဘုန်းကံများ နိမ့်မလားလို့ ထင်နေပုံရပါတယ်။ ဒီအထင်ဟာ ဘာကို အခြေခံလည်းဆိုတော့ မိန်းမဟာ ယောက်ကျားထက် ယုတ်ညံ့တယ် ဆိုတဲ့ အယူအဆ အတွေးအခေါ် အပေါ်မှာမူတည်ပါတယ်။ ဒါကို တစ်ချို့ အမျိုးသမီးများ ကိုယ်တိုင်ပင် လက်ခံထားတာ တွေ့ရပါတယ်၊ ဒါဟာ ဘာကြောင့်လည်း ဆိုတော့ သူတို့ဟာ အရိုးစွဲနေတဲ့ ရှေးဟောင်း အယူအဆများရဲ့ သားကောင်ဖြစ်နေကြရလို့ပါပဲ။\nပထမဆုံး မိန်းမများဟာ ယုတ်ညံ့ခြင်း ရှိ၊ မရှိဆိုတာကို အရင်ရှင်းပါမယ်။ ဒီအယူအဆဟာ ဗုဒ္ဓဘာသာဝင်တွေ အတွင်းမှာ ပြန့်ပွါးနေတဲ့ အယူအဆဆိုတော့ ဒါကို ဗုဒ္ဓမြတ်စွာက ပဲ ဟောသလိုလို ထင်မှတ်နေကြပါတယ်၊ အခြားဘာသာဝင်တွေဘက်က ကြည့်ရင် တိုက်ခိုင်စရာ ဟာကွက်တစ်ခုလို ဖြစ်နေတာပေါ့၊ တစ်ကယ်တော့ မြတ်စွာဘုရားက မိန်းမဟာ ယောက်ကျားထက် ယုတ်ညံ့တယ်ရယ်လို့ ဘယ်တုန်းကမှ မဟောပါဘူး။ ယောက်ကျား စာသင်ရင် တတ်သလို၊ မိန်းမ စာသင်ရင်လည်း တတ်တာပါပဲ၊ လောကုတ္တရာဘက်ကို ကြည့်ရင်လည်း ယောက်ကျား ၀ိပဿနာ ပေါက်မြောက်အောင် အားထုတ်ရင် နိဗ္ဗာန်ရနိုင်သလို၊ မိန်းမလည်း ဒီလို အားထုတ်ရင် ရနိုင်တာပါပဲ။\nဒါဆိုရင် ဘာလုိ့ ဒီအယူ အဆပေါ်လာတာလဲဆိုတော့ မြန်မာတွေရဲ့ နေထိုင်မှု စနစ်နဲ့ ရှေးဟောင်း အတွေးအခေါ်တွေပေါ်ပဲ မူတည်ပါလိမ့်မယ်၊ မြတ်စွာ ဘုရား မဟောတာတော့ သေချာပါ တယ်၊ မြတ်စွာဘုရားက အမျိုးသမီးတွေဟာ ယောက်ကျားတွေ ထက် စွမ်းရည် သတ္တိခြင်းသာ ကွာခြားမှု ရှိတယ် လို့သာ ဟောတော်ပြီး၊ အဆင့်အတန်းအားဖြင့် ယုတ်ညံ့ပါတယ် လို့ ဟောတော်မမူပါဘူး။\nမိန်းမများ မရနိုင်သော အစွမ်းသတ္တိများ\nအဂုင်္တ္ထရနိကာယ် ဧကနိပါတ ပါဠိတော်မှာ မိန်းများ မဖြစ်နိုင်သော ဘ၀များကို မြတ်စွာဘုရား ဟောထား တာပါရှိပါတယ်...အဲဒါတွေကတော့\n၂.မိန်းမဟာ စကြစတေးမင်း မဖြစ်ကောင်းဘူး၊\n၃.မိန်းမဟာ သိကြားမင်း မဖြစ်ကောင်းဘူး၊\n၄.မိန်းမဟာ မာရ်မင်း မဖြစ်ကောင်းဘူး၊\n၅.မိန်းမဟာ မဟာဗြဟ္မာကြီး မဖြစ်ကောင်းဘူး။\nဒါတွေဟာ အမျိုးသမီးတွေ မရနိုင်တဲ့ ဘ၀တွေပါ၊ ဘာလို့ ဒါတွေကို မရနိုင်တာလဲဆိုတော့ အဆင့်တန်း နိမ့်လို့ မဟုတ်ပါဘူး၊ စွမ်းရည် သတ္တိမတူလို့ပါ၊ ကြည့်ကြည့်ပါ၊ အမျိုးသမီးဟာ အမျိုးသားထက် အလုံးအထည် အရပ်အမောင်း သေးသိမ်ပါတယ် (အနည်းအကျဉ်းကို ကြည့်ပြီး စကားမကပ်စေချင်)၊ မိန်းမဟာ စာသင်ရင်တတ်တယ်၊ သို့သော်လည်း အမျိုးသားလောက် မထူးချွန်ဘူး၊\nဥပမာအားဖြင့် ကမ္ဘာမှာ အမျိုးသား ပညာရှင်တွေနဲ့ အမျိုးသမီး ပညာရှင်တွေကို ကြည့်လိုက်မယ်ဆိုရင် အမျိုးသားတွေက ပိုများပြီးတော့ အဲဒိ အတော်ဆုံးခြင်းတွေ ယှဉ်လိုက်မယ်ဆိုရင်လည်း အမျိုသားက သာပါတယ်၊ လက်ရုံးရည် သူရဲကောင်းတွေဆိုရင်လည်း ဒီလိုပါပဲ၊ အခြားအခြားသော အမျိုးသားတွေသာ စွမ်းနိုင်ပြီးတော့ အမျိုးသမီးတွေ မစွမ်းနိုင်တဲ့ အရာတွေ များစွာ ရှိပါသေးတယ်၊ ဒါတွေဟာ ဘာဝ အားဖြင့် စွမ်းရည် မတူကြလို့သာ ဖြစ်ပြီး၊ အဆင့်အတန်းအားဖြင့် ယုတ်နိမ့်ခြင်းကြောင့် မဟုတ်ဘူးဆိုတာ ထင်ရှားပါပြီ။\nသီလရှင်ကို ယောက်ကျားတွေ ရှိခိုးသင့်၊ မသင့်ဆိုတာ ဆက်လက်ပြီး ရှင်းပြပါတော့မယ်၊ အဲဒါကို မရှင်းခင် သီလရှင် စတင်ဖြစ်ပေါ်လာပုံသမိုင်း အကျဉ်းမျှကို အရင်သိထားဘို့လိုပါမယ်၊ မြတ်စွာဘုရား လက်ထက်တော်အခါကာလမှာ မိထွေးတော် ဂေါတမီကို အကြောင်းပြုပြီး အမျိုးသမီးသာသနာ စတင်ပေါ်ထွန်းခဲ့ပါတယ်၊ စာလိုပေလိုတော့ ဘိက္ခူနီ သာသနာလို့ ခေါ်တာပေါ့၊ အဲဒိသာသနာဟာ မြတ်စွာဘုရား ပရိနိဗ္ဗာန်စံဝင်ပြီး နှစ်ပေါင်း ငါးရာလောက်မှာပဲ အပြီးပိုင် ကွယ်ခဲ့ပါတယ်၊ ဘာကြောင့်လည်းဆိုတော့ အမျိုးသမီးတွေ မြတ်စွာဘုရားရဲ့ ၀ိနည်းသိက္ခာပုဒ်တွေကို ထိမ်းသိမ်းနိုင်သူ၊ မိမိကိုယ်ကိုယ် စောင့်ရှောက်နိုင်စွမ်းရှိသူတွေ မပေါ်ထွန်းတော့လို့ပါပဲ။\nမြန်မာနိုင်ငံတွင် သာသနာနှစ် ၉၀၀-၁၄၀၀ အတွင်းမှာ အမျိုးသမီးတွေ သာသနာတော်အတွင်း ၀င်ရောက်လာခြင်းမှ စ၍ သီလရှင် သာသနာစတင်ပေါ်ထွန်းခဲ့ပါတယ်၊ ဘုန်းဘောင်ခေတ် အရောက်မှာတော့ သာသနာပိုင် ရှမ်းကလေးကျွန်း ဆရာတော်ရဲ့ ညီမရင်း အလွန်နာမည်ကြီးတဲ့ သီလရှင် မယ်ကင်း (ဘွဲ့ အမည် မယ်ခေမာ)ရဲ့ ကြိုးစားအားထုတ် မှုကြောင့် မြန်မာနိုင်ငံ သီလရှင် သာသနာဟာ ထွန်းတောက်လာခဲ့ပါတော့တယ်..ဒါဟာ သီလရှင် သာသနာသမိုင်း အကျဉ်းချုပ်ပါ၊\nသီလရှင်တွေဟာ သီလရှင်ဝတ်ပြီဆိုတာနဲ့ ရဟန်းတော်တစ်ပါးပါး ထံမှာ ရှစ်ပါး၊ သို့မဟုတ် ကိုးပါး သီလကို ခံယူဆောက်တည်ကြရပါတယ်၊ သီလရှင် အချင်းချင်းထံမှာ သီလရှင် ၀တ်လို့မရပါဘူး၊ သီလရှင်ဖြစ်ပြီဆိုတာနဲ့ လိင်ဆယ်ပါး၊ ဒါဏ်ဆယ်ပါး၊ သေခိယ ၇၅ ပါး စတဲ့ ကျင့်ဝတ်တရားတွေကို စောင့်ထိန်းကြဘို့ ဆရာတော်က မိန့်ကြားရပါတယ်။\nဒါဆိုရင် သီလရှင်ကို အမျိုးသားတွေ ရှိခိုးသင့်၊ မသင့်ဆိုတာ ရိပ်မိလောက်ပြီ ထင်ပါတယ်၊ ဗုဒ္ဓသာသနာတော်မှာ ရှိခိုးပူဇော်ခြင်းဆိုတာဟာ သီလနဲ့ သာသနာတော်ကိုသာ ရှိခိုးပူဇော်တာ ဖြစ်ပြီး ၊ ပုဂ္ဂိုလ်ကို အဓိထားတာ မဟုတ်ပါဘူး၊ များသောအားဖြင့် ငါးပါးသီလသာ စောင့်ထိန်းကြတဲ့ အမျိုးသားတွေဟာ သီလရှင်တွေကို သူတို့ပြုစုနေတဲ့ သာသနာတော်နဲ့ သူတို့စောင့်ထိန်းထားတဲ့ သီလသိက္ခာတွေ ၊ ကျင့်ဝတ်တရားတွေကို ပူဇော်တယ်လို့ သဘောထားပြီး ရှိခိုးပူဇော်မယ်ဆိုရင် ကုသိုလ်တွေပွါးများနိုင်ပါတယ်၊ ထို့အပြင် မိန်းမတွေဟာ ယောက်ကျားတွေထက် ယုတ်ညံ့တယ်ဆိုတာလည်း မဖြစ်နိုင်တဲ့ အတွက် ကိုယ့်ထက် အသက်၊ သိက္ခာကြီးမားတဲ့ အမျိုးသမီးတွေ၊ သီလရှင်တွေကို ကန်တော့ခြင်းဟာ ဘုန်းနိမ့်တယ်ဆိုတာ မမှန်ကန်ပါဘူးလို့ ရှင်းပြရင်း နိဂုံးချုပ်လိုက်ရပါတယ်....\nကိုးကား=တည်တော ဆရာတော်ကြီး၊ ဗုဒ္ဓ၀ါဒ အမေးအဖြေများ (အတွဲ-၂) ဘိက္ခူနီ သာသနာနှင့် သီလရှင် သမိုင်း (ဆရာတော် ရဝေထွန်း)\nရွှေဘုန်း (19.7.2012) အာဇာနည်နေ့\nရဟန်းတော်လောကမှာ အတိုးငွေချေးစားသော ရဟန်းတွေလည်း မြင်ဘူးသည်၊ ချဲ၊ နှစ်လုံး သုံးလုံး ပေး၍ ကြီးပွါးနေသော ရဟန်းတွေလည်း တွေ့ဖူးသည်၊ အတိုးပေးသော ရဟန်းသည် နောက်တော့ အကြွေးမရလို့ ရပ်ကျော်၊ ရွာကျော်ဖြစ်..ကျော်မကောင်း ကြားမကောင်း သာသနာတော်ရဲ့ ဂုဏ်ထိခိုက်သော အဖြစ်တွေလည်း မြင်ဖူးသည်၊ သို့သော် ဒါတွေဟာ ပုဂ္ဂိုလ်ရဲ့ မစင်ကြယ်မှုတွေသာ ဖြစ်၍ သာသနာတော်ရဲ့ တာဝန်မဟုတ်ပေ...။\nရန်ကုန်မှာတုန်းက ကိုရင်တစ်ပါးနဲ့ ဆွမ်းခံအတူကြွတယ်၊ ဆွမ်းခံတစ်အိမ်က ချဲဂဏန်း အမြဲတောင်းသည်၊ ရွှေဘုန်းနဲ့ အတူကြွတဲ့ ကိုရင်က အမြဲချဲဂဏန်တွေပေးပါသည်၊ အဒိတော့ ရွှေဘုန်းက မေးတယ်...\n" ကိုရင် မင်း ချဲဂဏန်းတွေ နေ့တိုင်းပေးနေတာ ဘယ်ကရလို့လည်း၊ မှန်ရော မှန်လို့လား"...\n" ဟာ...ဦးဇင်းကလည်း ဘယ်ကရရမှာလဲ၊ ဒီလိုပဲ ပါစပ်ထဲရှိတာ လျှောက်ပြောတာပဲ၊ ကြက်ကန်းတိုးပြီး မှန်တဲ့ အခါလည်း မှန်သွားတာပေါ့."..တဲ့။\nကောင်းရော...မှန်...မမှန်တော့ မသိဘူး၊ သေချာတာတော့ အဲဒိအိမ်က ချဲဂဏန်းပေးတဲ့ ကိုရင်ကို ပိုပြီး ဂရုစိုက်တယ်၊ ကိုယ့်ကို တစ်ရာဆိုရင် ကိုယ်ရင်ကို နှစ်ရာ၊ ပိုက်ဆံတောင် ကိုယ့်ကို အနွမ်းဆိုရင် ကိုရင်ကို အသစ်ကလေး လှူတယ်၊ ဆွမ်းဟင်းလည်း ဒီလိုပဲ၊ ကွာတယ်၊ အကြည်ညိုလွဲကြတာတွေပေါ့...ခုတော့ အဲဒိကိုရင်က လူထွက်ပြီး ကားဝပ်ရှော့တစ်ခုမှာ အလုပ်လုပ်နေတာ မနှစ်က ပြန်တော့ တွေ့ခဲ့တယ်လေ။\nရဟန်းကြောင့် ဒကာ၊ ဒကာမတွေ ပျက်ဆီးတတ်သလို၊ ဒကာ၊ ဒကာမတွေ တစ်လွဲလုပ်ရင်လည်း ရဟန်းတွေ သီလပျက်ဆီးတတ်တာပါပဲ...\nနွေတုန်းက ရွှေဘုန်းကြည့်ရှု ဆောင့်ရှောက်ထားတဲ့ ကျောင်းသားလေး တစ်ယောက်ရဲ့ မိခင် ငှက်ပြောကြော်ထုပ်လေးတွေ ကိုင်ပြီး ရောက်လာတယ်...လိုရင်းကတော့ အရှင်ဘုရား၊ တပည့်တော်တို့ကို နှစ်သိန်းလောက် ခဏ ကြည့်ထားပါဘုရား...တဲ့။\n" ဒကာမကြီး ၊ ကလေးကို ထောက်ပံ့လို့၊ အလှူတွေလုပ်၊ စာကြည့်တိုက်ကြီးတွေ သိန်းရာချီဆောက်နေလို့ အထင်မကြီးနဲ့...ဒကာမကြီး၊ အဲဒါ သူများလှူတာတွေနဲ့ ပြန်လှူတာ၊ ဦးဇင်းမှာ ကိုယ်ပိုင်သုံးဘို့ လက်ထဲ မြန်မာငွေ ငါးသောင်းပြည့်အောင် မရှိတဲ့ အချိန်ကများတယ်၊ ထိုင်းမျာနေလည်း လက်ထဲ ဘတ်တစ်ထောင် ပြည့်အောင် ရှိခဲတယ်။ ကလေးကို ထောက်ပံ့တာကလည်း ပညာရေးမို့ ၀ိနည်းလွတ်ထောက်ပံ့တာ..."\nဒါနဲ့ပဲ ပုံပြင်လေး တစ်ပုဒ်ပြောပြလိုက်တယ်\nတစ်ခါက မိအေးလို့ ခေါ်တဲ့ ဒကာမတစ်ယောက် ငါးခြောက်ပြားလေး တစ်ပြားကိုင်ပြီး ရွာဦးကျောင်း ဆရာတော်ဆီရောက်လာတယ်၊ ငါးခြောက်ပြားလေး ဆရာတော်ကြီးရှေ့ကိုချ၊ ဆရာတော်ကြီးကို ကန်တော့ပြီး လျှောက်တာက ဆရာတော်ဘုရား တပည့်တော်ကို ဆရာတော် လည်ရင် ပိုက်ဆံလေး နည်းနည်းချေးပါ..ဘုရား...တဲ့။\nအဲဒိတော့ ဆ၇ာတော်ကြီး မိန့်တယ်..ဟဲ့..မိအေး...ငါ့ကို လှူထားတဲ့ ၀တ္ထုတွေက ငါ သာသနာပြုဘို့ ဆိုပြီး လှူထားတာတွေကြီးပဲ၊ နင့်ကို ချေးဘို့ လှူထားတာ မပါသေးဘူး၊ အေး ဒီတစ်ခါ အလှူရှင်တွေ ရောက်လာမှ ငါ မိအေးကို ချေးချင်လို့ ပြောပြီး အလှူခံကြည့်မယ်...ရတော့လည်း နင့်...ချေးတာပေါ့ဟာ...လို့ မိန့်လိုက်ပါလေရော...\nအဲဒိမှာတင် မယ်မိအေးတို့ ဆရာတော်ကြီး ရှေ့ချထားတဲ့ ငါးခြောက်ပြားကို ဆတ်ခနဲပြန်စွဲယူပြီး၊ ဆောင့်ဆောင့် ဆောင့်ဆောင့်နဲ့ ကျောင်းပေါ်က ဆင်းသွားပါလေရော...တဲ့။\nပုံပြင်လေး ဆုံးတော့ ပုံဆံချေးတဲ့ ဒကာမကြီးလည်း စာကြည့်တိုက်ပေါ်က ဆင်းသွားပါတယ်၊ အော်...သူကတော့ ငှက်ပြောကြော်ထုတ်လေးတွေ ပြန်ယူမသွားဘူး၊ ထားခဲ့တယ်၊ သူက မိအေးထက်သာတယ်....။\nဆရာ၊ ဒကာ သာယာ ကြပါစေ...\nဘုရားကို အသုံးချ၍ အတ္တလှေကား မိုးထိအောင်ထောင်သူများ\nဒကာ = တပည့်တော်တော့...ကာလာမသုတ်ကို ထောက်ပြီး...အရှင်ဘုရားတို့ ပြောတာ လက်မခံဘူးဘုရား၊ ဒါလည်း အရှင်ဘုရားတို့ ဆရာ ဘုရားကပဲ ဟောခဲ့တာပဲ၊ ဘယ်သူပြောတာမှ မယုံနဲ့...လို့...။\nဗုဒ္ဓဓမ္မကို ကိုယ်လိုရာဆွဲ၍ ဘုရားကိုပင် ခုတုံးလုပ်လေပြီ။\nရွှေဘုန်း = ခဏလေး ဒကာကြီး၊ အဲဒါ ဒကာကြီးက တရားတော်ကို ကိုယ်လိုတဲ့ဘက်ဆွဲပြီး အသုံးချမှုမှားတာပဲ၊ ကာလာမသုတ်မှာ မြတ်စွာဘုရားက " မယုံနဲ့ " လို့ တစ်ခွန်းတည်းပြောတာ မဟုတ်ဘူး၊ " ကျင့်ကြည့်ပါ " လို့ ...ပါတယ်၊ မယုံတာနဲ့တင် ရပ်မထားနဲ့ ကျင့်ကြည့်ဦး၊ ကိုယ်တိုင် အဲဒိတရားကို ကျင့်ကြည့်ပြီးမှ အကျိုးရှိတယ်၊ မရှိဘူး၊ ယုံတယ်၊ မယုံဘူးဆိုတာ အပြီးသတ် ဆုံးဖြတ်ရမှာ...ဒကာကြီးက ဘယ်သူဟောဟော မယုံဘူးပြောနေပေမယ့်...အဲဒိတရားတွေကို ဒကာကြီး ကျင့်ပြီးပလား...\nဒကာ = ? ? ?\nရွှေဘုန်း = အော် ဒကာကြီးက မကျင့်ရသေးပဲကိုး၊ မကျင့်ရသေးပဲ ၊ ကာလာမသုတ်ကိုင်ပြီး၊ ဘယ်ဟာမှ ဘုရားက မယုံခိုင်းဘူးပြောနေတာတော့ ဘုရားကို ခုတုံးလုပ်ရာ ကျပါတယ်... ဒကာကြီး၊ ကိုယ်တိုင် မကျင့်ပဲ ဘာမှ မယုံဘူးလို့ ပြောနေတာဟာ ဘာအလုပ်မှ ကိုယ်တိုင် မလုပ်ပဲ ဘေးကနေ တောက်လျှောက် ကန့်လန့်ပြောနေတာနဲ့ တူပါတယ်...ကိုယ့်အတွက်လည်း အကျိုးမရှိ၊ သူများအတွက်လည်း အကျိုးနည်းပါတယ်...ဒါကြောင့် ဗုဒ္ဓဓမ္မနဲ့ ကိုယ်ပိုင်လွတ်လပ်ခွင့် ဆိုတဲ့ ဒီနှစ်ခုကိုတော့ တစ်လွဲ အသုံးမချမိဘို့ မေတ္တာရပ်ခံချင်တာပါပဲ....။\nလူငယ်နှင့် ကိုယ်ပိုင် လွတ်လပ်ခွင့်\nရန်ကုန်မှာနေတုံးက ဆွမ်းခံအိမ်က ၁၆-နှစ်အရွယ် လူငယ်လေး တစ်ယောက် ရပ်ကွက်ထဲက ကလေးမလေးကို မခံချင်အောင် စနောက်နေ၍ အိမ်ကို လာပြီး အတိုင်ခံရသည်၊ မိဘများမှ " ဘုန်းဘုန်း ဆုံးမပါဦးဘုရား...ဘုန်းဘုန်းတပည့်ကြောင့် တပည့်တော်တို့ အရှက်ရ ရတယ်.." ကလေးကလည်း ရွှေဘုန်းနဲ့ ရင်းနှီးနေတယ်လေ..\nရွှေဘုန်း = သား၊ ခဏလာဦးကွာ၊ ဘုန်းဘုန်းတို့ နည်းနည်းလောက် ဆွေးနွေးလိုက်ရအောင်။\nရွှေဘုန်း = သား၊ အဲဒိမိန်းကလေးကို တစ်ကယ် သဘောကျလို့လား...။\nလူငယ် = မကျပါဘူး...ဘုန်းဘုန်း။\nရွှေဘုန်း = သားက သူ့ကို သဘောမကျပဲ ဘာလို့ မခံချင်အောင် စရ၊ နောက်ရတာလဲ။\nလူငယ် = ဒါကတော့ ဘုန်းဘုန်းရယ်၊ လူငယ်တွေပဲ၊ ဒီလောက်တော့ လွတ်လပ်ခွင့် ရှိရမှာပေါ့။\nရွှေဘုန်း = ဟုတ်ပြီ၊ သားပြောတာ ဘုန်းဘုန်း လက်ခံတယ်၊ ဆက်ပြောပါဦး သား၊ လွတ်လပ်ခွင့်ဆိုတာကို သားဘယ်လို လက်ခံထားလဲ...။\nအတန်ကြာ တိတ်နေသည်၊ တော်တော်ကြာတော့...\nလူငယ် = ကိုယ်နေချင်သလို နေတာ လွတ်လပ်ခွင့်လို့ သားထင်တယ်။\nရွှေဘုန်း = ဘုန်းဘုန်းရှင်းပြမယ်နော်၊ "လွတ်လပ် " ဆိုတာမှာ "လွတ်"ဆိုတာရယ်၊ " လပ်" ဆိုတာရယ် စကားလုံး နှစ်လုံးပါတယ်၊ ဆိုလိုတာကတော့ကွာ သားရဲ့ လွတ်လပ်မှုဆိုတာ တစ်ကယ်ကို လွတ်လွတ်လပ် ဖြစ်နေရမယ်၊ မလပ်တဲ့ နေ၇ာမှာ လွတ်လို့မရဘူး၊ ဥပမာကွာ၊ သား လမ်းသွားတယ်၊ ဘာနဲ့မှ မထိ၊ မခိုက်ပဲ သားသွားနိုင်ရင် စိတ်ချမ်းသာပြီး၊ တစ်ကယ် လွတ်လပ်တာပဲ၊ တစ်ကယ်လို့ တစ်စုံတစ်ရာနဲ့ ထိမိ၊ ခိုက်မိနေပြီဆိုရင် သားရဲ့ သွားလာမှုဟာ မလွတ်လပ်တော့ဘူးလေ၊ အဲလိုပဲ သားရဲ့ အပြုအမူတွေဟာ သူတစ်ပါးရဲ့ ကိုယ်၊ စိတ်ကို ထိမိ၊ ခိုက်မိသွားပြီဆိုရင် ဘယ်လိုလုပ် လွတ်လပ်တော့မလဲ သားရဲ့၊ ကြည့်လေ ခုပဲ သား၊ အတိုင်ခံရပြီ၊ သားထင်တဲ့ လွတ်လပ်မှုဆိုတာဟာ သူတစ်ပါးကို ထိမိ၊ ခိုက်မိလိုက်တာနဲ့ ခုသားကို ပြန်ပြီး အပြစ်ဆိုတာနဲ့ ချည်နှောင်ခံရပြီ...ကဲ..သားရဲစိတ်တွေ ဘယ်မှာ လွတ်လပ်တော့လို့လဲ...ဘုန်းဘုန်းပြောတာ သားနားလည်လား...။\nလူငယ် = တင်ပါ့ ဘုန်းဘုန်း၊ သား နောက်ဆင်ခြင်ပါ့မယ်\nလူငယ်လေးတွေကို ရွှေဘုန်း သိပ်ချစ်သည်၊ သူတို့လမ်းလေးတွေ သာယာစေချင်သည်။\nမေတ္တာဖြင့် ရွှေဘုန်း (15.7.2012\n"ဒီနွေ တော်တော်ကို ပူပါသည်''\nဧပရယ်နွေသည် ပြင်းပြစူးရှသော နေရောင်ခြည်နှင့် အတူ ဖုန်မှုန့်များ၊ သဲမှုန့်များ၊ ဆူညံသံများရဲ့ အကူအညီ နဲ့ နှစ်ဆသဲကာ ပူချင်တိုင်း ပူနေပါတော့သည်။ ထိုအပူထက် အဆပေါင်း ရာထောင်မက ပူနေသော အပူသည်ကား ရင်ထဲက သောက အပူ၊ အပြင်က အပူနှင့် ရင်က အပူပေါင်းလိုက်သော အခါ လောက သည် နေချင်စဖွယ် မကောင်းတော့ချေ...။ မြင်သမျှသည် မျက်စိထဲမှာ မတင့်တယ်၊ ကြားသမျှသည် နားထဲမှာ အကုန် စူးရှပြင်းထန်လို့ နေသည်။\n"ဟောဒီမှာ ပြောင်းဖူးပြုတ် ပူပူလေးရမယ်နော်''...(အော်...ပူရတဲ့ အထဲ)\n"ငုံးဥပြုတ်တွေ၊ ငုံးဥပြုတ်တွေ၊ တစ်ထုပ်ကို ငါးဆယ်၊ အိမ်ရောက်ရင် စားကြည့်၊ မကောင်းရင် ပိုက်ဆံ တစ်ပြားမှ မပေးနဲ့...''\nကြားနေကျ အသံတွေတောင် နားထဲမှာ ကန့်လန့်ဖြစ်လို့နေသည်။\nဟိုင်းဝေးကားရပ်ထားရာ ခပ်လှမ်းလှမ်းက စားသောက်ဆိုင်တွင် လူငါးယောက်ခန့် ဒီလောက်ပူလောင်ရတဲ့ အထဲ သုရာရည်များ သောက်သုံး၍ အသံကျယ်ကျယ်လောင်လောင်ဖြင့် စကားများပြောနေကြသည်၊ ဒီခရီး ဒီလမ်းကို သွားတိုင်း မြင်နေကျပေမယ့် ဒီတစ်ခါတော့ မသတီစရာအဖြစ်မြင်မိသည်၊ အော်...တစ်ကယ်တော့ ကိုယ့်ရဲ့ အတွင်းဓါတ်ခံက မကောင်းဖြစ်နေလေတော့ မြင်သမျှ အပြစ်ကြီး မြင်မိတော့သည်၊ နေရာသည် ကား အဝေးပြေးကားများ ရပ်နားရာ ကားရပ်နားကွင်းဖြစ်လေသည်။\nဒီခရီး၊ ဒီလမ်းကို ထွက်ခဲ့တာသည် တစ်ကယ် မှန်ကန်သော ခရီးတစ်ခုရော...ဟုတ်ရဲ့လား ဆိုတာ ကိုယ့် ကိုယ်ပင် မသေချာချေ၊ ငါ တစ်ကိုယ်ကောင်းဆန်ရာများ ကျနေမလား...အလှူအတွက် စီစဉ်စရာများ ရှိသည် ဟု အကြောင်းပြပြီးထွက်ခဲ့သည်၊ ဒါဟာ တစ်ကယ့်ကို လုံလောက်တဲ့ အကြောင်းပြချက် ဟုတ်ရဲ့လား ဆိုတာ မိမိကိုယ်ပင်မိမိ အာမမခံနိုင်ချေ၊ နောက်ကြောင်းမှာ ကျန်ခဲ့သည်ကား အာရှတော်ဝင် ဆေးရုံရဲ့ အခန်းတစ်ခန်းထဲမှာ ရောဂါအခြေနေ မသက်သာသေးတဲ့ ချစ်လှစွာသော အမေ၊ သူနဲ့ အတူ ကိုယ့်လောက် ပင် လည်လည် ၀ယ်ဝယ် မရှိသော အစ်မများ၊ ပြင်းထန်လှသော ဝေဒနာခံစားနေရသည်ကို မကြည့်ရက် လို့ ခေတ္တအကြောင်းပြချက်ဖြင့်များ ထွက်ခွါခဲ့တာလား...ဒါဟာ သူတို့အတွက် တရားပါ့မလား.... ဆိုတာ ကို တွေး မိတိုင်း ကိုယ့်ကိုယ် အားမလို အားမရဖြစ်မိသည်။\nဟိုး..ယခင်က အမြဲမြင်ချင်နေခဲ့သော အမေ့ မျက်နှာ၊ အတော်ဆုံး တေးသံရှင်ရဲ့ အသံထက် သာယာခဲ့သော အမေ့ အသံ...ဒီအသံ ဒီအဆင်းတွေကို မကြားရက် မမြင်ရက်လောက်အောင် ရင်ထဲမှာ ခံနိုင်ရည် မဲ့ခဲ့ပြီလား ...အမေ့အသံကြားတိုင်း၊ အမေ့သတင်းကြားတိုင်း ၀မ်းသာအားရဖြစ်ခဲ့ရသော အဖြစ်တွေပါ၊ ခုတော့ အဝေးမှ အမေလို့ အသံကြားတာနဲ့၊ အမေဘာဖြစ်လို့လဲ၊ အမေ ဘာများဖြစ်သွားပြီလဲ စသော လဲပေါင်းများစွာက တစ်စက္ကန့်တွင်းမှာပင် အကြမ်ပေါင်းများစွာ ထမင်းလုံး တစ္ဆေခြောက်သလို ခြောက်တော့သည်၊\n"သားလေး အမေ ထွန်တုံးပိတ်မှ တစ်ခါ ထပ်လာခဲ့မယ်နော်..."\nငယ်စဉ် စာသင်သားဘ၀က အမေ့ကို တွေ့တိုင်း...\n" အမေဘယ်တော့ လာဦးမလဲ " လို့ မေးရင် အမေက ဒီလိုပဲ ဖြေတတ်သည်။\nထွန်တုံးပိတ်တာ ဘယ်တော့မှန်း မသိပေမယ့် ထွန်တုံးပိတ်ချိန်ကို မျှော်လင့်ခဲ့ရသည်၊ အုံးသီးစားချင်တော့ သူများခူးတာကို ထိုင်စောင့်မိလို့ အပြစ်ပေးခံခဲ့ရစဉ်က ဘာမှမသိပဲ အုံးသီးလေး ပိုက်ပြီး ကျောင်းကို တိုက်တိုက်ဆိုင်ရောက်လာခဲ့ဖူးတဲ့...အမေ၊ ဒီတုန်းက အမေဆိုတာ သားသမီးရဲ့ အဖြစ်အပျက်ကို စိတ်ချင်းဆက်ပြီး သိများနေရော့သလား...လို့ တွေးမိသေးသည်၊ တွေးနေရင်း အမြင်တွေေ၀၀ါးကုန်သည်၊ ယဉ်ရပ်နားရာ စခန်းမှ ကားကြီးရှေ့သို့ ဆက်လက်ထွက်ခွါသည်၊ အတွေးတွေကတော့ ကားနဲ့ ဆန့်ကျင်ဘက် မဝေးသေးတဲ့ အတိတ်ဆီသို့.....\nလွန်ခဲ့တဲ့ ဆယ့်ငါးရက်ခန့်...ဘန်ကောက်မြို့ရဲ့ လမ်းမကြီးပေါ်က တက္ကစီပေါ်မှာ ရောက်နေစဉ်...ဖုန်းဝင် လာသည်၊\n" ဘုန်းဘုန်း တပည့်တော်...ယူအေအီး ကပါဘုရား.."\n"ဟုတ်ကဲ့၊ ပြောပါ ဒကာလေး.."\n"ဘုန်းဘုန်း၊ မြန်မာ နိုင်ငံက မပန်းအိက ဖုန်းဆက်ပါတဲ့..."\n"အော်...ဒကာလေး ဘုန်းဘုန်းက ခုကားထဲရောက်နေတယ်၊ ပြီးတော့ မြန်မာနိုင်ငံက ဖုန်းလိုင်းလည်း မကောင်းဘူး၊ ဒကာလေး သိရင် ဘာအကြောင်းများလဲ ပြောလိုက်ပါလား..."\nနားထဲမှာ လူတစ်ယောက်ရဲ့ အသံလို့ မထင်လိုက်ပေ၊ နွေလယ်ခေါင် မိုးခြိမ်းသံလို ကြားလိုက်ရသည်။ ဘန်ကောက်မြို့ရဲ့ လမ်းမကြီးသည် ငြိမ့်ညောင်းမှု မရှိတော့ချေ၊ အေးစက်လွန်းတဲ့ ကားအဲကွန်းသည် ချက်ခြင်း ငရဲခန်းထဲရောက်သလို ဖြစ်သွားသည်၊ အလွန်ခေါ်ရခက်သော မြန်မာပြည်ဖုန်းကို သုံးခါတိုင် တိုင် ခေါ်ပြီးမှာတော့ အစ်မနှင့်တွေ့သည်....\n"ခုကတော့ အခြေနေက ဘာမှန်း မသိသေးဘူး..."\nစိုးရိမ်စိတ်နဲ့ အသံက ဒေါသတွေပါကုန်သည်၊ အခက် အခဲတွေ၊ ပညာရေးတွေ အားလုံးပစ်ထားပြီး... အမေ့ဆီအရောက်ပြန်ခဲ့သည်၊ ဆေးရုံ အခန်းဝ ၀င်လိုက်တာနဲ့ မြင်လိုက်ရတဲ့ မြင်ကွင်းက ရင်ကို ပူလောင်သွားစေသည်။ ကုတင်ပေါ်မှာ အမေ့ခန္ဓာကိုယ်သည် တစ်ခြမ်း လုံးဝ မလှုပ်နိုင်တော့ပေ၊ တစ်တွတ်တွတ်နဲ့ ပြောနေခဲ့သော နှုတ်ခမ်းများက နှစ်လွှာ၊ နှစ်ချပ် မစေ့နိုင်တော့ပေ၊ သားကိုမြင်တော့ ရွဲ့နေသော နှုတ်ခမ်း၊ မစေ့နိုင်သော နှုတ်ခမ်းများနှင့် မတိတ်နိုင်အောင် ကလေးတစ်ယောက်လို ငိုတော့သည်။\nဆေးရုံရောက်ရောက်ချင်း ပထမရက်များသည် ငရဲဆန်သော နေ့ရက်များပင်ဖြစ်တော့သည်၊ အမေက လည်း ရောဂါ ဆက်တိုက်ဖောက်သည်၊ ဘယ်လောက်ပဲ အိပ်ရေးပျက်ပျက်၊ ဘယ်လောက်ပဲ ပင်ပန်းန်း၊ အမေသက်သာရင် ထိုရက်များဟာ ထီပေါက်တာထက် ပျော်ရသည်၊ အမေမသက်သာရင်တော့ အမေ့ထက် ဆယ်ဆမက ကိုယ်က ခံစားနေရသလို ရင်ထဲမှာ ပင်ပန်းလွန်းလှသည်...ထိုရက်များက အမေ့မှာ မသက်သာ သည့် ရက်က များလှသည်၊ နှာခေါင်းပိုက်၊ အောက်ဆီဂျင်ပိုက်၊ ဆေးသွင်းသော ပိုက်များနှင့် ကြည့်ရက်စရာ မရှိပေ၊ ရေတစ်ပေါက်မျိုနိုင်ဘို့ မျက်ရည်ထွက်အောင် အားထုတ်နေရသည်..\nအမေက တစ်နေ့ကို သုံးလေးခါရောဂါဖောက်သည်၊ အရှက်သည်းတော့ အိပ်ယာပေါ်လည်း ကျင်ကြီး၊ ကျင်ငယ် စွန့်ခိုင်းလို့ မရပေ၊ အိမ်သာရွေ့ဘို့ ကြိုးစားတော့လည်း ထိတာနဲ့ မောနေသည်...အော် ပင်ပန်းလွန်းလှချေသည်။ ဒီဆင်းရဲတွေ ကိုယ်သာ ပြောင်းပြီး ယူလိုက်ချင်သည်။ အလေးတကာ့ အလေးဆုံး ထဲမှာ ခန္ဓာ့ဝန်ဟာ အလေးဆုံးဆိုတာ အမေ့အဖြစ်အပျက်တွင်မှ ကိုယ်တွေ့ ကြုံ၇တော့သည်။ အမောဖောက်တာများတော့ တစ်နေ့ထဲ ဆရာဝန် သုံးခါပြေးခေါ်မိသည်...ထိုတွင် တာဝန်ကျ ဆရာမ က ပြောတော့သည်...\n"...ဦးဇင်းတို့က သိပ်သည်းပြမနေနဲ့...ဖြစ်စရာသုံးခုပဲရှိတယ်...တစ်ခုက ဒီတိုင်း ဖြတ်ခနဲလည်း ဖြစ်သွားနိုင် တယ်၊ နောက်တစ်မျိုးက ဒီလိုပဲ ကုနေရင်း၊ ကုနေရင်းနဲ့ လုံးပါးလည်း ပါးသွားနိုင်တယ်၊ နောက်တစ်ခုက ဒီတိုင်းလေးပဲ ကြာကြာလေးလည်း အသက်ဆက်သွားနိုင်တယ်...ဦးဇင်းတို့က သိပ်သည်းမနေပါနဲ့..." တဲ့...။\nအော်...ဒါ မြန်မာနိုင်ငံက ဆေးဝန်ထမ်းတစ်ယောက်ရဲ့ လူနာရှင်အပေါ်ထားတဲ့ စေတနာလား၊ လူနာကို ဒီလိုအားပေးဘို့ ဆေးကျောင်မှာများ သင်ခဲ့ရသလားဆိုတာ သံသယ၀င်မိသည်၊ ဆက်ဆံရေး ပြေပြေပြစ်ပြစ် နဲ့ ဆေးကုသမှု ကောင်းကောင်းလိုချင်လို့ ဒီလို နှစ်ရက်ကို တစ်သိန်းခွဲလောက် ရှင်းနေရတဲ့ ဆေးရုံမျိုး တက်တယ်...ဆိုတာ သူမသိလေရော့သလား....သူလို ဆရာဝန်မျိုးကြောင့် မြန်မာနိုင်ငံမှာ အခြား ဆရာဝန်တွေ စေတနာစော်ကားခံရတာလည်း ပြည်သူ၊ ပြည်သားများရဲ့ အပြစ်မဆိုသာတော့ပေ။\nဒီလိုနဲ့ပဲ...တစ်ဖြည်းဖြည်း အမေ့ကံကြောင့်ပဲထင်သည် သိသိသာသာ မဟုတ်သော်လည်း အသက်အန္တရယ် စိုးရိမ်ရတဲ့ အခြေနေက လွတ်မြောက်လာတဲ့ အခါမှာတော့ ဆရာဝန်က ခွင့်မပြုချင်သေးသော်လည်း ကိုယ့်အခက်ခဲနဲ့ကိုယ် ခွင့်တောင်း၍ဆေးရုံက ဆင်းခဲ့သည်။ ရွာပြန်ရောက်တဲ့ အခါမှာတော့ ကိုယ်က လုပ်ပေးသင့်တာ လုပ်ပေးလိုက်၊ သင်တန်းတွေ သင်လိုက်နဲ့ပဲ အမေ့နား ကပ်ဖြစ်တဲ့ အချိန်တွေ သိပ်နည်းခဲ့ ပါသည်၊ အစ်မတွေပဲ အမေ့ကို စောင့်ရှောက်ရတာများပါတယ်။\nတစ်ဖြေးဖြေးနဲ့ နှစ်စဉ်ပျင်းပမြဲဖြစ်တဲ့ စုပေါင်းရှင်ပြုပွဲရက် နီးလာပါပြီ၊ ဒီနှစ်အလှည့်ကျတာက၊ အမေ့မွေးရပ်၊ ကိုယ့်မွေးရပ်၊ မနှစ်က သူများရွာမှာ လှူခဲ့စဉ်က...အဲဒါ ငါ့သားလေးလှူတာ၊ နောင်နှစ်ကျရင် ငါတို့ရွာမှာ လှူမှာ...ဆိုပြီး ဂုဏ်ယူဝင့်ကြွားခဲ့တဲ့ အမေ၊ ခုတော့ အမျှော်လင့်ကြီး၊ အစောင့်ကြီး စောင့်ခဲ့ရတဲ့ အလှူတော်ဟာ ၀မ်းနည်းစရာများက အပြည့်စောင့်လို့ ကြိုတော့သည်၊ အမေ စကားမပြောနိုင်သေး၊ လမ်းမလျှောက် နိုင်သေးပါ၊ နောက်ဆုံးတော့ အလှူကို မလာတော့ဟု အမေဆုံးဖြတ်ပြီး...သူအလှူမှာ စွန့်ကျဲဘို့ စုထားတဲ့ ပိုက်ဆံလေးတွေကို ပြတဲ့ အချိန်မှာတော့ အားလုံး မျက်ရည်မဆည်နိုင်ကြပေ။\nဒီလိုနဲ့ပဲ နွေနေပူပူမှာ အမေမပါပဲ အမေ့စောင့်မျှော်ခဲ့ရတဲ့ အလှူတော်ဟာ အောင်မြင်စွာ ပြီးဆုံးခဲ့ပါတယ်၊ အမေမပါတော့ ပြည့်စုံတဲ့ အလှူလို့တော့ မဆိုနိုင်တော့ပါဘူး...\n"နောင်နှစ် လှူရင်တော့ အမေနေကောင်းပြီနော်...အဲဒိကျတော့မှ သွားမယ်သိလား..."\nမပီကလာ အသံ၊ မျက်ရည်ပြည့်လျှမ်းတဲ့ မျက်ဝန်း၊ လေးပင်စွာဖြင့် အမေ ခေါင်းညိတ်ရှာသည်...\nပူလွန်းသော နွေရာသီ တစ်ခုပါ၊ အမေ့ကို အိမ်ရှေ့က ကပြင်လေးမှာ ကွက်ပြစ်လေးနဲ့ နေ့ခင်း သိပ် တယ်လေ၊ တစ်နေ့တော့...စာသင်က ပြန်အလာ၊ မောမောရှိတာနဲ့ အမေ့ နားလေး လှဲလိုက်တယ်... အစတော့ ပူလွန်းတာနဲ့ အိပ်မပျော်ဘူး...နောက်တော့ လေလေးက ဖြူးလာတာနဲ့ အိပ်ပျော်သွားတာ.. .တော်တော်ကြာသွားတယ်...စိတ်ထဲမှာတော့ သဘာဝလေလေးကို ကျေးဇူးတင်လို့ပေါ့...ဘယ်နှနာရီ ကြာသွားတယ်တော့ မသိဘူး၊ အိပ်ယာနိုးမှ သိလိုက်၇တာက ...လေတိုက်နေတာမှ မဟုတ်ပဲ.. .ဘေးမှာ မောမောပန်းပန်း အိပ်နေတဲ့ သားကို တစ်ဘက်ပဲ ကောင်းတဲ့ လက်ကလေးနဲ့ အမေ ယပ်ခပ်ပေးနေတာကိုး...အော်...အမေရယ်...\nလောကမှာ အသာယာဆုံး အသံဟာ အမေဆိုတဲ့ အသံပါ...ခုတော့ အဝေးကနေ အမေဆိုတဲ့ အသံကြား လိုက်တာနဲ့...\nလဲပေါင်းများစွာ ရဲ့ ခြောက်လန့် မှုကို ခံနေရတယ်လေ။ အိပ်မက်ထဲမှာ အတွေးထဲမှာ...အခြောက်လှန့်ဆုံး အသံက အမေ...ဆိုတာ ရဲ့ နောက်မှာ ကပ်ပါလာမယ့် တစ်စုံတစ်ရာအတွက် တစ်စက္ကန့်ဟာ တစ်ကမ္ဘာခြားလောက်အောင် ထိတ်လန့်ခြင်းများစွာ.........\nအမေ့သား....(13,7,2012, ) 11:20 P.M\nလူသားတွေရဲ့လက်တွေ့ဘ၀နဲ့ စိတ်ကူးထဲက ဘ၀ဟာ ကွာခြားချင်တိုင်း ကွာခြားနေနိုင်တယ်... ဒီလိုပဲ...စွဲမက်ဖွယ်ဘ၀နဲ့ ၀ါသနာကို အခြေခံပြီး တည်ဆောက်ထားတဲ့ ဘ၀ဟာလည်း ကွဲလွဲချင်တိုင်း ကွဲလွဲနေနိုင်တယ်... စိတ်ကူးယဉ် ဘ၀ထဲ ပင်လယ်ကမ်းခြေမှာ...မကြာခဏဆိုသလို လမ်းလျှောက်ရင်း... အပန်းဖြေနေတတ်ပေမယ့်...လက်တွေ့ဘ၀မှာတော့ မိုးထဲလေထဲ ချွေးတီးတီး ကျအောင် ရုန်းကန်နေရနိုင်တယ်... စွဲမက်ဖွယ်ဘ၀မှာ...ဥယျာဉ်လေး စိုက်ပျိုးပြီး...အားလပ်ချိန်တိုင်း ကန်ဘောင်ပေါ် အလှစိုက် ပန်းတွေနဲ့ ဝေဖြာနေတဲ့ ရေကန်လေးမှာ ထိုင်ရင်း ထွေရာလေးပါး စကားလေးတွေနဲ့ သာယာ မိန့်မူးနေနိုင်ပေမယ့်... တစ်ကယ့် လက်တွေ့ ဘ၀မှာတော့...မနက် ဈေးချိန်အမှီ ခြံထွက် သီးနှံလေးတွေကို အပြေးအလွှား ပို့ရင်း မကြာခဏ လစ်ဟာနေတတ်တဲ့ ဆန်အိုးထဲကို ငုံ့ကြည့်ရင်း ဆူဆူညံညံအသံတွေဟာ နံနက်ခင်းရဲ့ တေးသံတွေလည်း ဖြစ်ကောင်းဖြစ်နိုင်တယ်... အိပ်မက်ဆန်တဲ့ ဘ၀မှာ...နိုင်ငံတကာ လှည့်လည်လို့ စူပါမားကက်တွေ အနှံ့ ဈေးဝယ်ထွက်နေနိုင်ပေမယ့်...တစ်ကယ့် ဘ၀မှာတော့ ပြားကပ်နေတဲ့ ဘေးအိတ်လေးကို ကျစ်ကျစ်ပါအောင် ဆုတ်ရင်း လမ်းဘေးက တစ်ခါတစ်ရံ ၀င်နေကျ အာပူရှာပူ ဆိုင်လေးတောင် အသာမျက်စိတ်မှိတ် အံကြိတ်ပြီး ကျော်ဖြတ်ချင် ကျော်ဖြတ်လာရနိုင်တယ်... မိသားစုနဲ့ အတူ အဲကွန်းကားလေး စီးလို့...နိုင်ငံအနှံ့ တစ်နှစ် တစ်ခါ အပန်းဖြေခရီး ထွက်နေနိုင်ခြင်းဟာ တောင့်တရစရာ ဘ၀ဖြစ်ပေမယ့်...လက်တွေ့မှာတော့ ဂျိုးဂျိုးဂျောင်းဂျေားင်း မည်နေတဲ့ မောင်ဗမာ ဘီးလေးစီးလို့ သားကို တစ်ခါ၊ သမီးကိုတစ်လှည့်၊ ကျောင်းကြို ကျောင်းပို့ လုပ်ချင် လုပ်နေရနိုင်တယ်... သို့ပေမယ့်ပေါ့လေ...တစ်ကယ့် လက်တွေ့ဘ၀တွေထဲ ရုန်းကန်ကြိုးစားမှုတွေဟာ စိတ်ကူးထဲက အိပ်မက်တွေ တစ်ကယ် အသက်ဝင် လှုပ်ရှားလာဘို့ အထောက်အကူတွေလည်း ဖြစ်လာနိုင်တာပဲလေ.... ဘ၀ ခဏတာများ...အတွက် စိတ်ကူးပုံဖော်ကြည့်ရင်း တွေးမိတဲ့ အတွေးလေးတွေပါ... ရွှေဘုန်း...(10.7.2012\nသီလရှင်ကို အမျိုးသားများ ရှိခိုးသင့်၊ မသင့်နှင့် အ...


နိုင်ငံတော်သမ္မတနှင့် ဒုတိယသမ္မတို့၏ ရုပ်ပုံများ၊ နိုင်ငံတော်အလံပုံတို့ကို မသင့်မလျော် ပြုလုပ်သူများအား ဖမ်းဆီးအရေးယူထား | ngalone\n← UN နှင့် INGO တို့၏ လုပ်ငန်းများ ရခိုင်ပြည်သူတို့ကို ဆန့်ကျင်ဘက်ပြုနေဆဲ ငလုံးရခိုင်သတင်းစုစည်းမှူ (v4.0) →\nဖြစ်စဉ်မှာ ၂၉-၁၁-၂ဝ၁၄နေ့က၊ ဘူးသီးတောင်မြို့အနောက်ရပ်ကွက်တွင် မောင်တောမြို့နယ်၊ မောင်နှမကျေးရွာမှ မာမက်အီဒရိစ်၊ အသက်(၁၉)နှစ်၊ (ဘ)ဆူလ်တန်အာမက်အား မသင်္ကာဖွယ်ရာ တွေ့ရှိသဖြင့် နယ်ထိန်းအဖွဲ့မှ သက်သေများနှင့်အတူ ရှာဖွေစစ်ဆေးရာ ၎င်း၏ လက်ဝဲဘက်အင်္ကျီအိတ်အတွင်းမှ 4GB Memory Card တစ်ခုကို တွေ့ရှိရသည်။ ၎င်းကဒ်ကို ကွန်ပျူတာဖြင့် စစ်ဆေးရာ ကဒ်အတွင်း သိမ်းဆည်းထားသော ဓါတ်ပုံများတွင် နိုင်ငံတော်သမ္မတ၏ ဓါတ်ပုံကို အသုံးပြု၍ နိုင်ငံသား စီစစ်ရေးကတ်ပြားပုံစံတူ ပြုလုပ်ထားပြီး အချက်အလက်များ ဖေါ်ပြရာတွင် ပုဂ္ဂိုလ်ရေး သိက္ခာထိခိုက်စေရန် ပြုပြင်ထားသောပုံတစ်ပုံ၊ ဒုတိယသမ္မတဦးဉာဏ်ထွန်း၏ ရုပ်ပုံကို အသုံးပြု၍ နှစ်ထောင်တန် ငွေစက္ကူဟု ပြုပြင်ဖန်တီးထားသောဓါတ်ပုံ၊ တစ်သိန်းတန် ငွေစက္ကူပုံစံတွင် BLACK BOMB BURNING ဟု ရေစာဖန်တီးထည့်သွင်းကာ ပြုပြင်ထားသော ဓါတ်ပုံ၊ နိုင်ငံတော်အလံပုံကို အသုံးပြု၍ သူတို့သည် ပြည်ထောင်စုမြန်မာနိုင်ငံ၏ တိုင်းရင်းသားလူမျိုးများဖြစ်သည်ဟု ဖန်တီးထားသောဓါတ်ပုံတို့ကို စုစည်းထားသည်ကို တွေ့ရှိရသည်။\nစစ်ဆေးတွေ့ရှိချက်များအရ သက်သေများနှင့်အတူ အထက်ပါပုဂ္ဂိုလ်များကို ဆက်လက်ဖမ်းဆီးပြီး သက်သေခံ ပစ္စည်းများကို သိမ်းဆည်းကာ စစ်ဆေးကြည့်ရှုရာ မာမက်အီဒရိစ်ထံတွင် တွေ့ရှိရသော ဓါတ်ပုံများနှင့် ပုံစံတူ ဓါတ်ပုံများကို ရှာဖွေတွေ့ရှိခဲ့ရသည်။ ထို့ကြောင့် မာမက်အီဒရီစ်၊ ဇီယာဘူဟူဆောင်း၊ အာဘုနှင့် မော်ဂျီဘူရာမန်တို့အား နိုင်ငံတော် လုံခြုံရေး၊ တရားဥပဒေစိုးမိုးရေးနှင့် နယ်မြေအေးချမ်းသာယာရေးကို ထိခိုက်စေခြင်း၊ လူပုဂ္ဂိုလ်တစ်ဦးဦးကို ထိခိုက်နစ်နာစေရန်၊ ဂုဏ်သိက္ခာကျဆင်းစေရန် IT နည်းပညာဖြင့် ဖန်တီး ပြုပြင်ပြောင်းလဲခြင်း၊ ဖြန့်ဝေခြင်းများ ပြုလုပ်ခဲ့သဖြင့် ၈-၁၂-၂ဝ၁၄နေ့တွင် ဘူးသီးတောင်မြို့မရဲစခန်းမှ (ပ) ၁၃၇/၂ဝ၁၄၊ အီလက်ထရွန်းနစ်ဥပဒေ ပုဒ်မ ၃၃(က)/ ၃၄(ဃ)တို့ဖြင့် အမှုဖွင့်အရေးယူထားကြောင်း စုံစမ်းသိရှိရသည်။\nThis entry was posted in အထွေထွေ and tagged သတင်း. Bookmark the permalink.\t← UN နှင့် INGO တို့၏ လုပ်ငန်းများ ရခိုင်ပြည်သူတို့ကို ဆန့်ကျင်ဘက်ပြုနေဆဲ ငလုံးရခိုင်သတင်းစုစည်းမှူ (v4.0) →


ရေစိုခံရိန်းဖုံး နှင့်ပတ်သက်ပြီးသိထားရမယ့်အရာများ Taiwan မှ ရေစိုခံရိန်းဖုံး ထုတ်လုပ်သူ၊ ကုန်ပစ္စည်းပေးသွင်းသူ၊\nရေစိုခံရိန်းဖုံး Výrobce, dodavatel, vývozce s Factory v Taiwan - ရေစိုခံရိန်းဖုံး, ရေစိုခံရိန်းဖုံး výrobce, ရေစိုခံရိန်းဖုံး dodavatel, ရေစိုခံရိန်းဖုံး vývozci, ရေစိုခံရိန်းဖုံး vývozce, Taiwan ရေစိုခံရိန်းဖုံး, ရေစိုခံရိန်းဖုံး továrna, ရေစိုခံရိန်းဖုံး výrobci, ရေစိုခံရိန်းဖုံး Dodavatelé, ရေစိုခံရိန်းဖုံး výrobce, ရေစိုခံရိန်းဖုံး OEM, ရေစိုခံရိန်းဖုံး továrny, ရေစိုခံရိန်းဖုံး výrobci\nရေစိုခံရိန်းဖုံး výrobce, dodavatel, vývozce, továrna Taiwan\nhood ကို drawstring သူတို့ရဲ့အလိုတော်အပေါ်အရွယ်အစားကိုထိန်းညှိဖို့အသုံးပြုသူများကိုကမ်းလှမ်း\nelastic cuffs ထိထိရောက်ရောက်အတွက်ရေကိုကာကွယ်တားဆီးဖို့စနစ်တကျအသုံးပြုသူများကလက်ကောက်ဝတ် fit နိုင်ပါတယ်\nချစ်စရာ SNOOPY ကာတွန်းပုံစံကမ္ဘာတစ်ဝှမ်းလူကြီးများနှင့်ကလေးများနှင့်အတူနှစ်ဦးစလုံးရေပန်းစားသည်\nမထိုက်မတန်တစ်ဦးကအရွယ်အစားအားလုံး.ဒါဟာ'အရွယ်ရောက်ပြီးသူနှင့်လူငယ်များနှစ်ခုလုံးအတွက်သင့်လျော်သော s ကို,အမျိုးသားနှင့်အမျိုးသမီး\nတစ်ခုချင်းစီကို poncho ၎င်း၏ကိုယ်ပိုင်အိတ်၌တစ်ဦးချင်းစီထုပ်ပိုးနေသည်,အလွယ်တကူသေးငယ်တဲ့အရွယ်အစားခေါက်,ကိုယ့်အိတ်ကပ်ထား,ခရီးသည်ပခုံးပိုးအိတ်,နှင့်မည်သည့်အချိန်တွင်အသုံးပြုရန်အတွက်ကားတစ်စီး.\nbreathable နှင့်ထူ PE ပစ္စည်းနှင့်ဖွဲ့,100 အ%ရေစိုခံ.\nနိုင်ငံတကာအမိန့်:30 ရက်%အပျငှေ,ဝယ်လက် L ကိုထုတ်ပေးသင့်တယ်/မကြာမီပံ့ပိုးပေးကမ်းလှမ်းမှု B ကိုကဲ့သို့, C/L ကို.\n999999999 http://schema.org/InStock USD 2020-12-31 https://www.rain-clothing.com/my/waterproof-rain-cover.html\nအကောင်းဆုံး ရေစိုခံရိန်းဖုံး ကိုရှာဖွေရန်နှင့် ၀ ယ်ရန်အတွက်သင်သည် ရေစိုခံရိန်းဖုံး မှထုတ်လုပ်သော၊ ကုန်ပစ္စည်းပေးသွင်းသူ၊ လက်ကားရောင်းသူ၊ Taiwan ရှိစက်ရုံတစ်ရုံ


Android HD Games Collection (apk + SD Data) – Myanmar Mobile App Edition: Myanmar | Apple Section (iOS)\nHTC Incrediable S v4.0.4 ကို Root နည်း Eye Color Changer Pro v1.2.8 APK 2MB Internet Download Manager 6.16 Next Launcher Widgets & Live Wallpapers ExtremeCopy v2.3.2 Pro For Pc 7MB X64 & X32 Home\nPublished On: Sun, Feb 24th, 2013 Android OS game များ | By သက်နိုင်စိုး Android HD Games Collection (apk + SD Data)\nMyanmar Mobile App မှ Android ဖုန်း/Tablet ပိုင်၇ှင်တွေအတွက် Android HD Game အလန်းစားတွေကိုစုစည်းတင်ဆက်ပေးလိုက်ပါတယ်။\nဒီကဏ္ဍမှာ HD Game အသစ်တွေအမြဲတင်ပေးသွားမှာပါ။ အောက်မှာ ကြိုက်နှစ်သက်ရာ HD game ကိုရယူနိုင်ပါတယ်။ (download လုပ်ပြီးလို့ file password တောင်းလာခဲ့ရင် zs0mby ကိုရိုက်ထည့်ပေးလိုက်ပါ။)\nLast Update at 25.2.2013\nAlien and Predator ဇာတ်ကားကြည့်ဖူးတဲ့သူတွေဆိုရင် AVP: Evolution ဂိမ်းကိုသိကြမှာပါ။ Alien and Predator ဇာတ်ကားထဲကဇာတ်ကောင်တွေပါဝင်တဲ့ action game ပါ။ အခု Android ဖုန်းတွေအတွက် AVP:Evolution အမည်နဲ့ဂိမ်းထွက်ရှိလို့လာပါပြီ ။ ဂြိုလ်သားတွေနဲ့အပစ်အခတ်အသတ်အပုတ် တော်တော်ဆော့လို့ကောင်းတဲ့ဂိမ်းတစ်ခုပါ။ Google Play ရဲ့ download ရယူမှုဂိမ်းထဲမှာ ထိပ်ဆုံးစာရင်းဝင်တဲ့ဂိမ်းတစ်ခုပါ။ Apk ဖိုင်ရော data file ရောတင်ပေးလိုက်ပါတယ်။ AVP:Evolution v1.0.1 for Android ဂိမ်းကိုအောက်က link မှာရယူနိုင်ပါတယ်။\nSD Data ကို SD Card ထဲက Android/Obb ဖိုင်အောက်မှာထည့်ပါ။ Obb ဖိုင်မပါရင် Obb နာမည်နဲ့ SD Card ထဲက Android ဖိုဒါအောက်မှာဆောက်လိုက်ပါ။\nPart 1- http://adf.ly/GGS09\nPart 2- http://adf.ly/GGSHH\nPart 3- http://adf.ly/GGSAD\nInstall apk and place data folder in SD Card /Android/Data and play.\nDownload The Amazing Spider-Man v1.1.7 Apk for Android SD DATA : Download The Amazing Spider-Man v1.1.7 Data 1. Copy ‘gameloft‘ folder to ‘sdcard/‘ (Root of sdcard)\n3. Launch game (online for 1st) and Enjoy..!!\nCopy patch 1120 obb file to ‘sdcard/Android/obb/com.gameloft.android.ANMP.GloftKRHM’ folder\nDownload Asphalt 7: Heat v1.0.4 APK for Android DATA :\nDownload Asphalt 7: Heat v1.0.4 Data for Android Obb patch :\nDownload Asphalt 7: Heat v1.0.4 Obb patch for Android\nInstall the APK ..\nCopy ‘com.gameloft.android.ANMP.GloftA7HM‘ folder to ‘sdcard/Android/Obb/‘\nCopy Patch files to “sdcard/Android/Obb/com.gameloft.android.ANMP.GloftA7HM“\nSmurfs’ Village (Unlimited Gold Coins Cheat) v1.2.7a\nMan of Steel (Unlimited Money) (for All device) !!!\nmodern combat2black pegasus v1.27 full apk+data 250MB\nGovernor of Poker2Premium v1.0.0 Apk Game 50MB\n55 comments on “Android HD Games Collection (apk + SD Data)”\tကိုကျော် on February 24, 2013 at 1:21 pm said:\nThanks for many games apk+data. But I want to know how to insert data file into sd card after installation.\nReply ↓\tfatty on February 24, 2013 at 4:03 pm said:\nsd data ဖြေနည်းလေးပြောပြပေးပါလား ခင်ဗျ\nReply ↓\tfatty on February 24, 2013 at 4:05 pm said:\nReply ↓\t©4 on February 24, 2013 at 5:01 pm said:\nReply ↓\tshound on February 25, 2013 at 1:21 am said:\nfatty>>sd data တွေကို တွဲနှိပ်ပြီးတော့ ဖြေလိုက်ပါ်\nReply ↓\tmhh on February 25, 2013 at 7:26 am said:\nReply ↓\tbraineater on February 25, 2013 at 7:31 am said:\napk file ko phone htae hmar install lote pee hma data file ko phone naet download pyan swal loet ya m lar . please ?\nReply ↓\tbraineater on February 25, 2013 at 7:39 am said:\nPES 2013 link lay pyan tin pay loet ya yin pyan tin pay per ownako ,ayan play chin loet per Reply ↓\tlynnlay on February 25, 2013 at 8:43 am said:\nIphone 4s မှာ game install လုပ်ရင် Fail ဖြစ်နေလို့ပါ\nReply ↓\tnyi htet on February 25, 2013 at 10:19 am said:\npes 13 apk & sd data link ပြန်ပြင်ပေးကြပါဦး\nReply ↓\tSo Pyay on February 25, 2013 at 11:16 am said:\nlink တွေက အရမ်းအပျက်တွေများနေတယ် drop box ကနေ ဖြစ်ဖြစ်ပြန်တင်ပေးကြပါဦး\nReply ↓\tpeta on February 25, 2013 at 1:18 pm said:\nthank you but don’t haveafull complement???Please help this problemsssssssss\nReply ↓\tyebone on February 25, 2013 at 6:24 pm said:\nတစ်ခု Down မရပါ\nReply ↓\tWai Yan on March 10, 2013 at 4:00 am said:\nReply ↓\tkohtet on February 26, 2013 at 6:35 am said:\nCOUNTER STRIKE GAME ပြန်တင်ပေးပါအကိုတို့ ရေ\nReply ↓\tZayar(student) on February 26, 2013 at 6:45 am said:\nReply ↓\tpes 2013 ဒေါင်လို့မရဘူး on February 26, 2013 at 7:58 am said:\nအကို pes 2013 ဂိန်းကို ဒေါင်းလိုက်ရင် pes 2012 ဂိန်းပဲဝင်လာတယ် ကစားလို့လဲမရဘူး အကို ကူညီပါ ဗျ pes 2013 ဂိန်းကို လိုချင်နေတာကြာပြီ အကို\nReply ↓\tanonymous on March 1, 2013 at 4:25 am said:\npes2013 game mobile phone အတွက် မထွက်သေးပါဘူး bro. ကျွန်တော်လည်း 2013 game ဆော့ချင်နေပြီ။\nReply ↓\tnyi htet on February 26, 2013 at 11:31 am said:\nPES 13 data ကိုအခြားလင့်ကနေ တင်ပေးပါလား…….အရမ်းဆော့ချင်နေလို့\nReply ↓\tpayesone on March 3, 2013 at 5:40 am said:\nReply ↓\tthurainmin on February 26, 2013 at 4:21 pm said:\nDo you know this website You have to use his upload site.If you don’t you will be deleted by privacy.(http://free4phones.blogspot.com/search/label/hot%20games)\nReply ↓\taungzaymyo on February 27, 2013 at 11:11 am said:\nreal football 2012 linkပြန်တင်ပေးပါလား အစ်ကို down မရလို့ပါ\nReply ↓\tစိုးလေး on February 27, 2013 at 1:25 pm said:\ni love & like …www.myanmarmobileapp.com\nReply ↓\tစိုးလေး on February 27, 2013 at 1:28 pm said:\nI LOVE & LIKE *http://www.myanmarmobileapp.com*\nReply ↓\tအာကာ on February 28, 2013 at 6:24 am said:\nLink တွေက down လိုမရ့ဘူး\nPES 2013 ကလဲ intall လုပ်လိုက်တော့ PES2012ဖြစ်နေတယ်\nReply ↓\tsd data တွေကိုဘယ်နားသွားထားရမှာလဲ on February 28, 2013 at 7:32 am said:\nReply ↓\tkyi khine on February 28, 2013 at 10:56 am said:\nReply ↓\tptk on March 1, 2013 at 4:21 am said:\nAsphalt7Data File ကို၂ပိုင်း ခွဲပေးပါလားခင်ဗျ\n800MB ထက်ပိုပြီး download လုပ်လို့မရလို့ပါ\nReply ↓\tanonymous on March 1, 2013 at 6:25 am said:\nhttp://free4phones.blogspot.com/2012/07/android-asphalt-7-hd-heat-v10-by.html ကိုဝင်လေ့လာကြည့်လိုက်ပါ bro\nReply ↓\tCipher on March 1, 2013 at 5:38 am said:\nFootball Manager Handheld 2013 – v4.0.1 APK + Data Files\nလိုချင်လို့ပါဗျာ ဖြစ်နိုင်မယ်ဆိုရင် mediafire link နဲ့ပြန်တင်ပေးပါဗျာ\nReply ↓\tPaing Lay on March 1, 2013 at 5:46 am said:\nအကိုဒီ Gamecollection(apk+SD Data)ကိုအပြင်မှာဝယ်လို့ရလား Down ရတာ connection နဲ့ အဆင်သိပ်မပြေလို့\nReply ↓\tanonymous on March 1, 2013 at 6:42 am said:\nhttp://free4phones.blogspot.com/?m=1ကိုဝင်ပြီး downကြည့်ပါ broတို့\nReply ↓\tLucas on March 1, 2013 at 10:06 am said:\nspiderman down ဖို့သွားတဲ့ခါ unlock တွေတောင်းတယ် register လုပ်ဖို့လဲပြောတယ် လုပ်ပြီးလည်uးnlock code မရဘူးဖြစ်နေတယ် ကူညီပါဦး\nReply ↓\tphyolay on March 7, 2013 at 11:36 am said:\nReply ↓\tHan Win Htet on March 1, 2013 at 10:33 am said:\nအစ်ကိုတို့ Altairs Chronicles HD v1.0.0 က download လုပ်လို့မရဘူးဗျ data file ကရတယ်\nReply ↓\tTawtharlay on March 1, 2013 at 3:27 pm said:\nMyanmarmobileapp.com ခင်ဗျာ Free4phones.blogspot.com ကိုကျွန်တော်မသိပါ\nReply ↓\tkiller on March 2, 2013 at 12:39 pm said:\nHD Game install လုပ်နည်းပြည့်ပြည့်စုံစုံလေးပြောပေးပါ\nReply ↓\tTawtharlay on March 3, 2013 at 10:47 am said:\npes 2013 က play store မှာမထွက်ပဲ myanmarmobileapp မှာလာထွက်နေပါလားဗျ\nReply ↓\tGpk on March 3, 2013 at 10:50 am said:\nTo Download Gpk Game File.\nPlease visit this link —-> en.muzhiwan.com\nReply ↓\taa on March 3, 2013 at 4:31 pm said:\nIt said that there is no file in the mirror site. How can I download …? Please\nReply ↓\tYuzake on March 5, 2013 at 1:44 pm said:\nသူမပိုင် ကိုယ်မပိုင်တဲ့ တိုင်းတစ်ပါးကနည်းပညာတွေကို တစ်ဆင့်ပြန် share နေကြတာချင်းတူတူကို ဘာလို့တစ်မှူးပိုရှုချင်ကြတာလဲ။ တစ်ကယ်ဆို မြန်မာနိုင်ငံသားတွေ Knowledge ရဖို့ ကူညီပေးနေကြတဲ့ website တွေချည်းပါပဲ။ ကိုယ်ကိုယ်တိုင်ဖန်တီးထားတဲ့နည်းပညာတွေလဲရှိမယ်။ သူများ blogspot တွေကလေ့လာထားတာတွေလဲဖြစ်ကောင်းဖြစ်မယ်။ အဓိကရည်မှန်းချက်ကတော့ပြည်သူတွေအသုံးတည့်စေဖို့ပဲလေ။ ရည်ရွယ်ချက်ခြင်းတူတဲ့ group တွေတိုက်ခိုက်နေကြရင် မြန်မာလူမျိုးတွေပဲမျက်စိကန်း၊နားကန်းဖြစ်ကုန်ကြမှာပေါ့။ ဆဲလိုက်တော့ရောရင်ထဲပေါ့သွားလို့လား။ ဒီ group တွေကိုလာပြီးဖတ်ကြတဲ့ မိန်းကလေးတွေကို ငဲ့သင့်တယ်။ ဆဲတော့လဲပွဲပြီးသွားတာမှမဟုတ်တာ။ အခု Developer တွေကဘယ်နိုင်ငံအတွက်ကြိုးစားနေကြတာလဲ?\nReply ↓\talpha on March 5, 2013 at 4:31 pm said:\nReply ↓\taungmyint on March 6, 2013 at 12:46 pm said:\nReply ↓\taungmyint on March 6, 2013 at 12:47 pm said:\nReply ↓\tkyaw gyi on March 6, 2013 at 2:24 pm said:\nhote par tae byar.link tway ka gee nay tae byar.mediafire ka nay pyan tin pay par byoe.myanmar lo write lo ma ya lo myanglish nae write lite tae nor.hehehe\nReply ↓\tnyinyisan on March 7, 2013 at 12:47 pm said:\nညီလေးတို့ရေ wifi တို့ bluetooth တို့နဲ တဖက်နဲ့တဖက်ချိတ်ဆော့လို့ရတဲ့ဂိမ်းလေးတွေတင်ပေးပါဦး\nReply ↓\tnyinyisan on March 7, 2013 at 1:09 pm said:\nဒေါင်းမနေကြနဲ့တော့ဗျိုံ့ အပြင်မာ GPK ဂိမ်းခွေဝယ်ပီး ထည့်လိုက် အေးဆေးပဲ တော်တော်အဆင်ပြေတယ်ဗျို့\nReply ↓\tMC U Kyi on March 14, 2013 at 5:34 pm said:\nဒါဆိုသွင်းနည်းပြောပြပါလား?အဆင် မ ပြေလို့ခွေတော့ရှိတယ်\nReply ↓\twmm on March 15, 2013 at 2:26 pm said:\nReply ↓\tko naing on March 8, 2013 at 10:39 am said:\nthe amazing spider man sd data ကဘယ်လိုdownloadဆွဲရမှာလဲ\nReply ↓\tkonaing on March 8, 2013 at 10:41 am said:\nthe amazing spider man ka bal lo download swae ya mhar lae\nReply ↓\tmyothuoo on March 8, 2013 at 11:31 am said:\nReply ↓\twai phyo thaw on March 12, 2013 at 6:31 am said:\nမရဘူး How to do?\nReply ↓\tမျိုးမင်း on March 23, 2013 at 5:27 pm said:\nReply ↓\tGone Yaung Lynn on May 15, 2013 at 9:06 pm said:\nA ko yay batman yae’ obb data file ka 800Mb pyit nay dal..ako pay tae’ link ka maximum k 400Mb pal ya dal. ta char link lay pay par own…\nKaung Sat on Computer( Window)ပေါ်တွင်အသုံးပြုသည့်Bluestacks မှာ root ဖောက်ပြီး မြန်မာစာသွင်းနည်းKyaw Htet on iPhone/Pad/Pod touch တွေအတွက် Apple ID ဖွင့်နည်းအသစ်soelinaung on Samsung Galaxy ACE S5830: Install Android 4.0.1 Ice Cream Sandwich (ICS) Custom ROMKyaw Kyaw on အာဆီယံ ၁၀ နိုင်ငံကို တစ်မိနစ် ကျပ် ၅၀ ဖြင့် ၁၅၀၀ တန်ဖုန်းအသုံးပြု၍ ခေါ်ဆိုခွင့်ရပြီWai Yan on iStunt2v1.1.2 (ready hack money)!!! Android Development